legislatura stringclasses 4 values | id stringclasses 180 values | fecha stringdate 2012-11-20 00:00:00 2023-12-12 00:00:00 | speaker stringclasses 314 values | party stringclasses 11 values | topic stringlengths 0 767 | text stringlengths 3 64.2k | language stringclasses 1 value | url stringclasses 461 values | unique_id stringlengths 9 13 |
|---|---|---|---|---|---|---|---|---|---|
10 | 72 | 20.03.2014 | MANEIRO LABAYEN | Mixto-UPyD | EH Bildu legebiltzar-taldeak egindako legez besteko proposamena, garraio-txartel bakarraren inguruan. Eztabaida eta behin betiko ebazpena | Eskerrik asko, presidente andrea. Ez dugu arazorik kalera irteteko behar bestetan, azaltzeko zer proposamen ditugun, eta azaltzeko zergatik bozkatzen dugu alde, kontra, edo zergatik jotzen dugun abstentziora gai baten aurrean, eta zenbaitetan, noski, proposamena egin edo erdibideko zuzenketa sinatu duenaren arabera. Legegintzaldiaren hasieratik esan dugu. Nahiago nuke aukera gehiago bagenitu komunikabideetan arazorik gabe azaltzeko zer ideia eta proposamen ditugun, eta zergatik bozkatzen dugun gauza bat edo aurkakoa. Ez dugu arazorik, legegintzaldi osoan azaldu dugu, baita aurrekoan ere, eta uste dut taldeek ezagutzen dituztela gure printzipio absolutuak. Kasu zehatz honetan, EH Bilduk eta Alderdi Sozialistak sinatu duten erdibideko zuzenketarekin partekatzen dugu garraio publikoa sustatzea, garraioa jasangarria izatea, eta txartel bakarra izateari buruz (ez lurralde bakoitzeko txartelak, bateragarriak, baizik eta Euskadi osorako autonomia-erkidegoko txartel bakarra) duten ideia; eta puntu horretan nabarmentzen dugu eskumen-banaketak ez lukeela eragotzi behar partekatzen dugun helburu handi hori, ez dakit taldeen gehiengoak, baina bai Ganbera honetako zenbait taldek. Eta partekatzen dugu, halaber, hobariak izatea garraio publikoa gehien erabiltzen dutenentzat eta baliabide gutxien dituztenentzat; izan ere, oso garrantzitsua izan behar luke errentak, edo, bistan denez, erabiltzaileak lana izateak edo ez izateak. Eta partekatzen dugu, halaber, erdibideko zuzenketa sinatu dutenen argudioak entzun ostean, motz geratzen dela Eusko Jaurlaritzaren proposamena. Hain zuzen, hori guztia partekatzen dugu. Ez dugu argi ikusten ibilbide berak prezio bera izatea erabiltzen den garraiobidea edozein izanik ere. Ez dugu argi ikusten, ez dugu partekatzen, ez diogu zentzurik aurkitzen, ez dakigu zergatik, ez dugu ulertzen. Beraz, ezin dugu erdibideko zuzenketa horren alde bozkatu. Era berean, ez genuke erdibideko zuzenketa horren alde bozkatuko EH Bilduk sinatu duelako, eta gure botoa erabakigarria izango litzatekeelako. Kasu horretan, ongi dakizuenez, abstentziora joko dugu. Baina ez dugu partekatzen ibilbide batek prezio bera izatea autobusa, trena edo taxia erabili, taxia garraiobideetan sartu ahal izanez gero, edo bizikleta elektrikoa, Euskadiko hiriren batean egin den moduan. Ez dugu argi ikusten, absurdoa iruditzen zaigu, ez du zentzurik. Arrazoizkoagoa iruditzen zaigu erabiltzaileari zerbait gehiago ordaintzeko aukera ematea leku batetik bestera garraiobide batean joateagatik. Hori iruditzen zaigu arrazoizkoena. Hori da gure jarrera. Eta, noski, ez dugu EH Bilduren ekimenen aldeko botoa ematen gure botoa erabakigarria denean. Ez dugu EH Bilduk sinatu dituen erdibideko zuzenketen aldeko botoa ematen gure botoa erabakigarria de- nean. Badaki Legebiltzarrak, eta espero dugu herritar guztiek ere jakitea. Ez diegu printzipio horiei uko egingo EH Bilduk ETA gaitzesten ez duen bitartean. Garraio publikoa baino garrantzitsuagoa da hori. Beraz, gure proposamenak defendatzen jarraituko dugu, alderdi politiko demokratikoekin elkarrizketa defendatzen jarraituko dugu, baina ez dugu EH Bildurekin hitz egingo. Zuk galdetu egin didazu (hainbeste irri eta barre egiten duzun horrek), eta erantzun egiten dizut nik; baina ez zen beharrezkoa azalpena. Ezaguna da UPyDren jarrera. Printzipio demokratikoen kontua da, eta beste edozein konturen gainetik daude printzipio demokratikoak. Erabat zurrunak izango gara puntu horretan, beti defendatuko dugu jarrera hori, ETA desagertzen ez deino, ETA desagertu eta zuek ETA gaitzetsi eta betiko eta baldintzarik gabe desagertzeko eskatzen ez duzueino. Bada, zuk entzuteko azaltzen dizut, zuk ulertzeko, eta gainerako taldeek ere ulertzeko, uste dudan arren bikain ulertzen dutela, eta lehendakariak, sailburuak, nire aurrean dagoen beste sailburuak eta herritar guztiek jakin dezaten: oso harro gaude ez dugulako EH Bilduk sinatu dituen erdibideko zuzenketen aldeko botoa ematen gure botoa erabakigarria denean. Galdetu egin didazu, eta nik erantzun zergatik ez diodan aldeko botoa emango erdibideko zuzenketa honi. Horregatik hitz egin dut gai horri buruz. Eskerrik asko. | eu | https://www.legebiltzarra.eus/ic2/restAPI/pvgune_descargar/default/2f98cd88-123b-4730-86b8-bfd3680ec3ee | parl_eu_4001 |
10 | 72 | 20.03.2014 | ZABALLOS DE LLANOS | SV-ES | EH Bildu legebiltzar-taldeak egindako legez besteko proposamena, garraio-txartel bakarraren inguruan. Eztabaida eta behin betiko ebazpena | Eskerrik asko, presidente andrea. Bai Maneiro jaunak bai Iturmendi andreak aipatu dute gai hau eztabaidatu zela duela hogeita hamar urte eta 2010ean. Atzerantz goazela esan du Iturmendi andreak. Bada, begira, Iturmendi andrea, gogorarazi nahi dizut beste urte batean ere eztabaidatu zela gaia, 2008an. Alderdi Sozialistak aurkeztu zuen interpelazioaren ondoriozko mozioari dagokionez, gazteei garraio publikoa erabiltzeko aukera emateari buruzkoari dagokionez, aho batez onartu zuen Ganbera osoak, Euskal Herrialdeetako Alderdi Komunistak izan ezik, une hartan ez baitzegoen Ganberan. Baina gainerakoek, Legebiltzarrean zeuden hirurogeita hamar legebiltzarkideetatik hirurogeita hamarrek bozkatu zuten alde: Euzko Alderdi Jeltzaleak, Alderdi Sozialistak, EAk, Ezker Batuak, Aralarrek, PPk… Gogoan izango du Matute jaunak, parte hartu baitzuen eztabaidan. Gogoan izango du Sémper jaunak ere, hark ere parte hartu baitzuen eztabaidan. Eta gogoan izango duzu zuk ere, eta Vaquero andreak, zuek ere alde bozkatu baitzenuten. Hogeita hamar urteko gazteentzat bono bakarra sortzearen alde bozkatu zenuten, eta familia-errenten araberakoa izatearen alde. Zuk duela gutxi ere bozkatu zenuen Alderdi Sozialistaren legez besteko proposamen baten alde, tarifa-sistemetan errentaren araberako gizarte-bonoak zehaztekoaren alde. Beraz, zer gertatzen da, 2008an aldeko botoa eman bazenuten zuek, bai Vaquero andreak bai zuk, eta gaur aurka bozkatuko duzue? Orduan gazteak eta ikasleak zirelako, eta orain euskal herritar guztiak? Hori da aldea? Bale, ikusten dut. Eta esaten dizut bideoak ikusi ditudala, Iturmendi andrea, eta duela sei urte bezala zaudela, e! Sémper jaunaren aldamenean eserita zeunden. Berdin. Berdin. Berdin. Gaztetasunean eta denean. Orduan, zer gertatzen da…? (Zu pixka bat zahartuxeago, e!) (Murmullos) Hau esan zuen Sémper jaunak bere mintzaldian: "Zentzuzkoa dirudi ezen, garraio publikoaren alde egiten bada, hemen ere ahalegintzea garraio publikoa erabiltzea erraztea, gure aukeren arabera, eta ez dira gutxi". Bada, egin dezagun, legebiltzarkideok, egin dezagun! Horregatik proposatu dugu erdibideko zuzenketa hori, euskaldun guztiei errazteko txanpon-txartel horrekin ordaintzea, baina diru-sarreren eta ematen dioten erabileraren arabera. Eta, Vaquero andrea, badakit zer zailtasun dituen Alderdi Sozialistak eskatzen duen txartel bakarra kudeatzeak, baina asmo handiko ideiak izan behar dira herriarentzat, eta ikusten dugu Euzko Alderdi Jeltzaleak ez duela halakorik. Eskerrik asko. La | eu | https://www.legebiltzarra.eus/ic2/restAPI/pvgune_descargar/default/2f98cd88-123b-4730-86b8-bfd3680ec3ee | parl_eu_4002 |
10 | 72 | 20.03.2014 | VAQUERO MONTERO | EA-NV | EH Bildu legebiltzar-taldeak egindako legez besteko proposamena, garraio-txartel bakarraren inguruan. Eztabaida eta behin betiko ebazpena | Mila esker. Zuek izan zenuten asmo handia herriarentzat: azterketa eskatu zenuten, baina gustatu ez zitzaizuenez, edo inplementatzeko zailtasun handiak ikusi zenituztenez, esan zenuten: "Ui! Hemen gordeko dut, tiraderan, eta ea Euzko Alderdi Jeltzalea etortzen den eta estualdi honetatik ateratzen nauen". Pentsatzen dudan bezala esaten dizut. Euskal Herria Bilduri gauza bat nik gogoratu nahi diot, ze badirudi Mugi txartela sortzen dela Gipuzkoan orain dela bi urte, eta hori esan duzu. Eta nik gogoratu nahi dut, aktetan ondo gordeta izan dadin, 2007. urtean jarri zela Lurraldebus orduan deitzen zen txartela martxan Gipuzkoan Euzko Alderdi Jeltzaleak gobernatzen zuenean Foru Aldundian. Eta orduan ere diseinatu ziren deskontu politikak, bonifikaziokoak eta kolektiboenak, denborarekin eta adostasunarekin handitu egin direnak. Gu ez gaude ez deskontu politiken, ez bonifikazioen ez kolektiboen kontra ez errentarenaren kontra, baina eskatzen duguna da adostasuna egon dadila. Y no vale que un diputado u otro aparezca en prensa y se queje, diciendo: "Eusko Jaurlaritza ezin da sartu Gipuzkoako garraiobideen gaian elefante bat eltze-denda batean bezala". Eta barkatu, nola sartu da ba Larraitz Ugarte andrea eszenatoki guzti honetan? Bada, elefante bat eltze-dendan bezala. Orduan, hitzetatik ekintzetara bakoitza erretratatu egiten da bere hitzekin eta bere jarrerekin. Adostasunaren bila jarraituko dugu dagokion lekutik. Eta master planak jasoko duen bezala, eta irizpide horiek markatuta daudelako Euskadiko Lurralde Agintaritzak esan bezala, Gobernuak babestuko ditu eta bultzatuko ditu denen arteko adostasunak. Adostasunak baldin badira integrazio tarifario bat edo beste, Gobernuak babestu egingo du. Hori da esan nahi nuena. Beraz, hitz oso politak esan ditzakegu garraioaren inguruan eta denok gauza asko esan ditzakegu, baina nik gauza bat garbi daukat: 2010. urtetik hona abiapuntua urrutiratu egin da lurraldeen artean, eta abiapuntu hori distantzia gehiago hartzearen errua ez da Euzko Alderdi Jeltzalearena izan, ez baitzuen garai horretan ez Gobernuan eta gero beranduago Diputazioan gobernatzen. Mila esker. | eu | https://www.legebiltzarra.eus/ic2/restAPI/pvgune_descargar/default/2f98cd88-123b-4730-86b8-bfd3680ec3ee | parl_eu_4003 |
10 | 72 | 20.03.2014 | ITURMENDI MAGUREGUI | PV-ETP | EH Bildu legebiltzar-taldeak egindako legez besteko proposamena, garraio-txartel bakarraren inguruan. Eztabaida eta behin betiko ebazpena | Eskerrik asko, presidente andrea. Legebiltzarkideok. Zaballos andrea, 2010eko urriaren 28ko erdibideko zuzenketa irakurri eta irakurri, eta zuk antzeko nagoela diozun arren, zuzenketa bai zela izan behar zuena: adostasuna agertzen zuen oinarrizkoenean. Eta oinarrizkoaren akordio horretatik urrundu gara. Nik nabarmentzen nuen norbaitek bereizketa sortu nahi duela, eta norbaiten interesa dela Ganbera hau ez joatea gaur arratsaldean Garraio Agintaritzara, eta adostasunik ezaren isla izan dadila. Izan ere, jarrera, ikuspegi bateratua eraman beharko genuke hemendik, hain beharrezkoa dugun ibilbide-orri horretan aurrera egiteko. Baina gaur ez dakit zergatik. Beste arrazoi batzuk izango dira bereizketa horretarako, hain jarrera desberdinak izateko, eta ez dakit oinarriari dagozkion, ala formari. Zeren eta horixe gaudela hobarien alde, gizarte-bonoen alde, eta adierazi genuen hori;zuen legez besteko proposamena onartu genuen, baina guretzat ezin du koste bera izan ibilbide berak, punturen bat aipatzearren. Legebiltzarkideok, ibilbide-orri horren beste urrats bat izango da zehaztea, finkatzea; baina gaur dagokiguna dagokigu. Batuta egon behar genuke gaur, 2010ean geunden bezala. Eta egia da aldatu egin dela Legebiltzarraren osaera, eta horregatik izango da agian. Agian, esaten nuen moduan, talderen bati ez zaio interesatzen hain sentibera den gai honetan akordioetara iristea, eta banderatzat erabiltzen da. Berriro diot: horretan ari da, edo arituko da. Gaur arratsaldean, berriro diot, Garraio Agintaritza bilduko da, eta organo horri dagokio koordinatzea. Desiragarria litzateke, legebiltzarkideok, jarrera bateratua izatea Ganbera honetan. Eta horixe daukagula herri-anbizioa. Eskerrik asko. | eu | https://www.legebiltzarra.eus/ic2/restAPI/pvgune_descargar/default/2f98cd88-123b-4730-86b8-bfd3680ec3ee | parl_eu_4004 |
10 | 72 | 20.03.2014 | UNZALU HERMOSA | SV-ES | Euskal Sozialistak legebiltzar-taldeak egindako legez besteko proposamena, segurtasun-politiken pribatizazioa arbuiatzeari buruz. Eztabaida eta behin betiko ebazpena | Eskerrik asko, mahaiburu andrea. Lehendakari jauna, sailburu andreak, legebiltzarkideok, eguerdi on guztioi. Beste behin ere, sozialistok behartuta gaude gehiengoaren interesen zerbitzura dagoen interes publikoa defendatzera, Espainian eskuinaren Gobernuak sustatzen dituen interes pribatuen defentsaren aurrean. Eta egun berean egingo dugu Legebiltzar honetan eta Diputatuen Kongresuan. Duela gutxi bideratu da gai hau Diputatuen Kongresuan, eta gaur hemen defendatuko dudan jarrera bera defendatu dugu han, segurtasun pribatuaren legearen proiektu horrek azken izapidea egin baitu Parlamentuan, BOEn argitaratu aurretik. Gure ustez, Espainiako Gobernua ongizate-estatua murrizteko egiten ari den bideko beste urrats bat da, herritarrei eman behar dizkien oinarrizko zerbitzuei dagokienez. Hitz egiten ari gara… La | eu | https://www.legebiltzarra.eus/ic2/restAPI/pvgune_descargar/default/2f98cd88-123b-4730-86b8-bfd3680ec3ee | parl_eu_4005 |
10 | 72 | 20.03.2014 | UNZALU HERMOSA | SV-ES | Euskal Sozialistak legebiltzar-taldeak egindako legez besteko proposamena, segurtasun-politiken pribatizazioa arbuiatzeari buruz. Eztabaida eta behin betiko ebazpena | … agintaldia gizarte-zerbitzuak kenduz eta hezkuntza- eta osasungastuak nabarmen murriztuz hasi zuen gobernu batez, zeinak disimulurik gabe pribatizatzen jarraitzeko asmoa baitzuen. Hori gertatzeko zorian egon dira Madrilen, osasun-arloan, eta ez da gertatu hiritarren mobilizazioak eta justiziaren esku-hartzeak bat egin dutelako, zorionez, eta gogorarazi du, oso modu egokian, zuzenbide-estatuak ere harremana duela herritarren gizarte-eskubideekin. Segurtasunaren txanda da gaur, eta eskema berari jarraitzen dio. Estatuaren segurtasun-sektoreetako kontratazio publikoetarako muga handiak jartzen dituen gobernu berak sustatzen du segurtasun pribatuaren legea, ildo pribatizatzaile eta inboluzionista nabarmenekoa, eta, arindu beharrean, nabarmendu egin da legebiltzar-izapidetzearen prozesu osoan. Oraintsu egiaztatu du Talde Abertzaleak; ulergarria ez bada ere, lege-testuaren aldeko botoa eman zuen Kongresuan, adierazi zuenenez Senatutik igaro- tzean hobekuntzak sartzeko itxaropena zuela eta. Baina kale egin du itxaropenak, eta horrek eraman zuen goi-ganberan baiezko botoa abstentzioaz aldatzera, Rajoyren Gobernua legean aldaketa nabarmenik egiteko prest ez zegoela ikusita. Gainera, ongi ikusi ahal izan zuen nola PPren gehiengo absolutuak bere zuzenketa guztiak atzera bota zituen Senatuan, eta horrek gaur eraman du PPk Senatuan egin zituzten txertaketa guztien aurkako botoa ematera. Alegia, hasierako jarrera aldatu du, Kongresuan lege-proiektuaren aldeko botoa eman ondoren. Beraz, bai EAJk bai haren Jaurlaritzak sozialistok hasieratik genituen beldurrak izan dituzte azkenean. Hain zuzen, Segurtasun sailburuak onartu zigun, egin genion galderari erantzunez, Kongresuan nola geratu zen ikusita, proiektuak ez zituela bermatzen Euskadik segurtasun-arloan dituen eskumenak, eta ez zuela behar beste bermerik ematen eta garbi uzten publikoa denaren lehentasuna, ezta zinpeko jagoleen gaitasuna ere atxiloketak egiteko. Hori guztia Senatuan argitzea espero zuen, baina ez da hala izan, sailburuak berak duela egun gutxi Legebiltzarrean egin zuen agerraldian onartu behar izan zuen moduan. Beraz, oso urrun geratu da Talde Abertzaleak egun hartan erakutsi zuen baikortasuna, legearen babesa publikoki defendatu zuenean. Lege hori ez da sortu, arrazoitzen den moduan, gizarte-aldaketek eragindako behar arau-emaile edo juridiko garrantzitsu bat dela eta, ezta herritarren segurtasunik ezari modu eraginkorragoan aurre egiteko beharra delako ere; gizarteak ez baitu hori sentitzen. Hain zuzen, Europako krimen-kopuru txikienetako bat du Espainiak. Lege honen helburua da Estatuaren segurtasunaren osoko negozioa esku pribatuetan jartzea, behar duen babes juridikoa emanez, Estatuaren segurtasuna esku pribatuetara igarotzeko lege-aldaketari bide emateko. Egia da segurtasun publikoaren lehentasunaren aintzatespen ugari egiten dituela legeak, agian gehiegi, eman beharreko azalpenak baino gehiago ematen dituela ematen baitu. Baina, egia esan, lege hau ez da, PPren Gobernuak adierazten duen moduan, aurrekoaren eguneratze hutsa. Aitzitik, orain arte Estatuaren Segurtasun Indar eta Kidegoen esku soilik zeuden esleipen batzuk segurtasuneko jagole pribatuei ematen dizkien lege-testu bat. Segurtasun publikoa pixkanaka pribatizatzea dakar, jauzi kualitatibo garrantzitsua eginez; izan ere, segurtasun pribatua publikoaren mende jartzetik, oraindik indarrean den 1992ko legeak garbi egiten zuen moduan, segurtasun pribatua segurtasun publikoaren osagarritzat jartzera eramaten baitu. Eta osa- garri izateak adierazten du zerbaitek beste zerbait osatzen duela. Kasu honetan, herritarren segurtasuna da beste hori. Zioen azalpenetik bertatik esaten du, hau baieztatzen baitu: "Mendekotasun-printzipioa nabarmendu ordez, eraginkortasun handiagoz garatzen du osagarritasun-printzipioa, hori garatzen duten beste batzuen bidez; esaterako, lankidetzaren eta baterako arduraren bidez". Eta ordezkatze-printzipioan sakontzen du. Hori, esan dudan moduan, zioen azalpenen testutik irakurri, atera dut. Eta legearen bigarren berrikuntza da, zioen azalpenaren arabera, kontrol txikiagoa izatea segurtasun publikoak segurtasun pribatuan. Hitzez hitz, hau ere esaten da zioen azalpenean: "Segurtasun pribatuan esku hartzeko eta hura kontrolatzeko botere publikoek segurtasun publikorako egiaz funtsezkoak diren arloei erreparatzen diete, eta arauak kentzen dituzte segurtasun-zerbitzuarekin harreman zuzenik ez duten alderdi osagarrietatik; horretaz gain, haien kudeaketa modernizatzen da, eta segurtasun publikoarekiko lankidetza indartu". Arauak kentzea. Ezaguna egiten zaigu hitza, ezta? Hori da oraindik ere segurtasun publikoan txertatu nahi duena lege-proiektuak, lankidetza publikopribatuaren formulak erabiliz, segurtasun pribatuak har ditzakeen arloak zabalduz eta itzulezin eginez. Eta eufemismo hori baliatuz –lankidetza publiko-pribatua–, zerbitzu publikoei eta administrazio publikoei egiten zaien eraso estrategikoki egituratu bat dugu aurrez aurre, Estatuaren segurtasuna etengabe hondatzen duten politikei, eskuineko Gobernuak abian jarritakoei bide ematen diena. Beraz, lege-proiektu hau erabat kaltegarria da herritarren eskubide demokratikoak gauzatzeko, interes orokorra –zerbitzu eta zerbitzari publikoek ordezkatua– enpresa pribatuen esku uzten baita; interes partikularrak dituzte enpresa horiek, eta irabazi pribatuak lortzea dute helburu, ondasun publikoaren defentsaren gainetik. Esan zuen ministroak elkarrizketa batean: "Arlo zabala geratzen da Espainian segurtasun pribatuarentzat". Eta arlo esan zuen, baina negozio esan zezakeen, horretan pentsatzen ari baitzen egiaz. Eta lege horren ondorioa da beren egoera ekonomikoa delaeta ordaintzeko zoria dutenenek soilik izango dutela erabateko babesa etorkizun hurbilean, aberatsentzako segurtasun-legea baita hau. Horren osagarri bat dago txiroentzat, eskuineko Gobernua prestatzen ari den herritarren segurtasunerako legea, baina baditu zailtasun nabarmenak; gizarte-protestak kriminalizatzen ditu, askatasunak murrizten saiatuko da, delitu berriak tipifikatu nahi ditu, eta zigorrak gogortu, sistema demokratiko batean nahiko harrigarriak diren muturretaraino. Eta hori guztia iaz Espainian indarkeria baliatu zuten manifestazioak % 0,1 soilik izan baziren ere, Gobernuak berak eman dituen datuen arabera. Baina, itxura batean, gehiegizkoa da % 0,1 hori Rajoyren Gobernuarentzat, eta dena gutxi iruditzen zaio gehiengo soziala kontrolatzeko, ordaintzen dutenen ordena eta segurtasuna iraunarazteko. Pixka bat handi geratzen hasi baitzaizkio Konstituzioa eta konstituzio-berme eta -kontrolak Rajoyren Gobernuari. Herritarren gizarte-eskubideei eraso egin zien lehenik, eta haien askatasun eta eskubide publikoak zalantzan jartzen ari da orain. Ongizate-politikak murrizten hasi zen, eta demokrazia murrizten ari da orain, herriaren akonfesionaltasunarekin ere arazoak dituen Barne-arazoetako ministroa buru jarriz, eta Santa Teresa Espainia zaintzen ari dela jakinarazten digu berriro. Azken batean, bere politikek eragin duten gizarte-egonezinari aurre egiteko erantzun bat aurkitzeko baino ez da gai izan Gobernu hau: errepresioa. Oso errepresio selektiboa –dena esan behar da–, ikusten baitugu Barne-arazoetako ministroa ez dela behar zuenean jakitun izan Tejeroren semeak 23-F ospatu zuela Guardia Zibilaren Madrilgo kuartel batean, non arduradun nagusia baitzen, hain zuzen. Itxuraz, hain zegoen lanpetuta kaleko desordenak kontrolatzen, ez zela gai izan kolpismoaren goraipatzearen desordena larria hautemateko, bere mandatupean zegoen lekuan gertatu arren. Eta zerbait esan behar dugu guztiok gai horri dagokionez, serioski eragiten baitio gure bizitza demokratikoaren kalitateari. Zerbait esan behar du segurtasun-arloan eskumenak dituen herri baten erakunde ordezkari nagusiak horri buruz, Legebiltzar honek. Eta esan behar dugu segurtasun-politikek botere publikoen eskuetan egoten jarraitu behar dutela, eta horregatik baztertzen dugula arlo hori pribatizatzeko edozein ahalegin, herritar guztien askatasunei eta eskubideei egiten zaien erasoa baita. Legea atzera botatzeko eskatu nahi genion Espainiako Gobernuari, baina, bistan denez, berandu iritsi gara. Gizartearen gehiengoaren arrabolak Estatuko Aldizkari Ofizialera igorri du jada lege-proiektu hori. Hala ere, uste dugu garrantzitsua dela Legebiltzar honek bere jarrera azaltzea, eta lege horri buruzko iritziak ematea eta legea baztertzea, eta hori da gure proposamena. Eta, noski, Eusko Jaurlaritzari eskatzen diogu gure proposamenean segurtasun-politiken izaera publikoko arlo guztiak publikoki defenda ditzala, eta jar dezala arlo horretan beste batzuetan jartzen ari den arreta bera. Ez da koherentea, gure ikuspegitik, Eusko Jaurlaritzak Estatuko Segurtasun Indar eta Kidegoak murrizteko eskatzea, batetik, eta, bestetik, zalantzan agertzea, egin duten moduan, herritarren segurtasuna publikoaren eta pribatuaren artean banatzea dakarren eta jendearen segurtasunaren karirat enpresa pribatuei negozioa egiteko aukera ematen dien lege baten aurrean. Baina, dena den, eta atzerako kontaketan izan den arren, pozten gara Euzko Alderdi Jeltzaleak jarrera aldatu izanaz, horrek bide eman baitio guretzat garrantzitsua den zerbaiti: Legebiltzar honetan, Ganbera honetan, lege horri, Rajoyren Gobernuaren segurtasun pribatuko legearen proiektuari arbuio zabala bermatzen dion erdibideko zuzenketa sinatzeko aukerari. Nada más. Muchas gracias. La | eu | https://www.legebiltzarra.eus/ic2/restAPI/pvgune_descargar/default/2f98cd88-123b-4730-86b8-bfd3680ec3ee | parl_eu_4006 |
10 | 72 | 20.03.2014 | MANEIRO LABAYEN | Mixto-UPyD | Euskal Sozialistak legebiltzar-taldeak egindako legez besteko proposamena, segurtasun-politiken pribatizazioa arbuiatzeari buruz. Eztabaida eta behin betiko ebazpena | … Bat gatoz Unzalu jaunarekin aurkeztu dituen argudioei dagokienez. Ados geunden, funtsean, jatorrizko ekimenarekin, eta osoko zuzenketa bat aurkeztu genuen osatzeko, edo, agian, hobetzeko; baina, dena den, diodan moduan, gure zuzenketarekin eta defendatu dugunarekin nahiz lege-proiektu horri dagokionez beste kasu batzuetan eman dugun botoarekin bat datoz Unzalu jaunaren argudioak eta jatorrizko ekimena. Besterik ez; eskerrik asko. | eu | https://www.legebiltzarra.eus/ic2/restAPI/pvgune_descargar/default/2f98cd88-123b-4730-86b8-bfd3680ec3ee | parl_eu_4007 |
10 | 72 | 20.03.2014 | ZORRILLA IBAÑEZ | EA-NV | Euskal Sozialistak legebiltzar-taldeak egindako legez besteko proposamena, segurtasun-politiken pribatizazioa arbuiatzeari buruz. Eztabaida eta behin betiko ebazpena | Gracias, señora presidenta. Señoras consejeras, señorías, buenos días a todos. Hasteko, nabarmendu behar dugu Segurtasun Pribatuaren Legea, 23/1992 Legea, duela hogei urte baino gehiago onartu zuela Alderdi Sozialistak, une hartan Felipe González buru zela, segurtasun-indarren zaintza eta kontrol zorrotzaren pean jarri nahi zen sektore sortu berria arautzeko eta ordenatzeko. Arautze haren oinarri izan ziren premisak eta errealitatea nabarmen gainditu dira egun, segurtasun pribatuaren garapena hazi egin delako, baita gure gizartean izan diren aldaketengatik eta teknologia berrien goraldiagatik ere. Ekonomia-sektore garrantzitsu batez ari gara: 3.200 milioi euro baino gehiago fakturatzen ditu urtean, eta horretan diharduten 1.500 enpresak ia 90.000 langile dituzte guztira. El sector ha tenido una evolución importante. Por ello, creemos que la ley ha quedado obsoleta y es necesario un nuevo marco normativo. Nire ustez, ados gaude guztiok, eta hala adierazi dute taldeen bozeramaileek Kongresuan eta Senatuan, Gorte Nagusietan, esparru arau-emaile berria behar dela sektorea osorik arautzeko, eragiten dion sektore ekonomikoen eta erabiltzaileen itxaropenetara nahiz Estatuaren eta gai horretan eskumenak dituzten autonomia-erkidegoen eskumenen banaketa-errealitatera moldatzeko, betiere oinarrizko eskubide guztien errespetua bermatuz. Aitortu behar dugu, halaber, gaur Kongresuan onartu den lege-proiektuak hein batean hobetzen duela eskumenei dagokien hasierako zirriborroen idazketa, Euskal Autonomia Erkidegoa modu baketsuan gauzatzen ari zen eskumenak hein batean urratzen baitziren. Eta hori egin ahal izan zen, edo egin ahal izan da, hein handi batean, Diputatuen Kongresuan Euskal Taldeko gure kideen lanari esker, aurkeztu dituzten zuzenketen bidez –56 zehazki–; haien bidez lortu dute eskumenak babestea segurtasun pribatuari dagokionez, Eusko Jaurlaritzaren Segurtasun Saila eta Ertzaintza Estatuaren Barne Sailaren eta Segurtasun Indarren eta Kidegoen plano berean kokatuz, onartu egiten baita Eusko Jaurlaritzak eskumenak dituela segurtasun-enpresak baimentzeko, haiek erregistro publikoan txertatzeko, funtzionamenduaren irizpide orokorrak zehazteko, segurtasun pribatuko agenteen prestakuntza zehazteko, eskumenak eta gaitasunak egiaztatzeko, isunak jartzeko eta enpresak eta agenteak gaitzeko aukera izateko. Eta bai, Unzalu jaunak zioen moduan, Euzko Alderdi Jeltzaleak baiezko botoa eman zuen 2013ko urriaren 17an Kongresuko Barne Batzordean, Senatuko izapideetan legea nabarmen hobetuko zen konfiantza-tartea emanez, sailburuak hala adierazi zuenez lehengo ostiraleko agerpenean. Eta legea nabarmen hobetu zitekeela ulertuz, zuzenketa batzuk aurkeztu zituen Senatuan gure taldeak –zehazki 34–, eta osorik baztertu ziren. Eta bi zentzu zituzten zuzenketek. Batetik, gure autonomia-erkidegoaren eskumenean sakontzen jarraitzeko asmo garbia; bestetik, segurtasuneko agente pribatuen jarduera-muga zehaztea lortzea (41. artikulu polemikoa), abiapuntutzat harturik segurtasun pribatuko agenteek ezingo dituztela bete, inola ere, Estatuko Segurtasun Indarren eta Kidegoen, Mossos d'Esquadraren eta Ertzaintzaren funtzioak; alegia, funtzio publikoak: atxilotzea, arakatzea, galdeketa egitea, patruilatzea espazio publikoetan, eta abar. Hala, Eusko Jaurlaritzaren Segurtasun Sailaren kokapenari dagokionez, Unzalu jaunak adierazi duen moduan, uste dut bai sailburu andreak urtarrilaren 13an idatziz eman zuen erantzunean, zuen galderen ondorioz, nahiz lehengo ostiralean, martxoaren 14an Erakunde, Segurtasun eta Justizia Batzordean izan zen agerraldian, ahoz egindako galderari erantzunez, nahiko zehaztua geratu zela jarrera, eta ez dut gauza bera errepikatuko, iruditzen baitzait nahiko argi duzula, adierazi duzun moduan. Horrenbestez, sektore horrek erregulazio berria behar duela aitortu arren, 1992ko legea zaharkituta geratu baita, eta Euskal Taldea arau horren eskumenarloarekin pozik dagoela adieraziz, legegintzaldi honetako lege gutxietako bat baita, hain zuzen, segurtasunarloan autonomia-erkidegoen eskumena ia erabat errespetatzen duena, hala bada, lege-proiektu horren filosofia eta Senatuan Euskal Taldeak aurkeztu zituen zuzenketa guztiak atzera botatzeko arrabola aplikatu izanak eragin dute Euskal Taldeak lege horren aurka bozkatzea gaur goizean. Hori dela eta, guk ere lortu dugu –eta ahalegina eskertzen diegu Unzalu jaunari eta Arzuaga jaunari– erdibideko zuzenketa bat sinatzea, ez lege-proiektua kentzeko eskatzeko –ezin baita–, baizik eta lege hori arbuiatzeko edo gure ukoa adierazteko. Gure ustez, lotura kaltegarria egin daiteke Herritarren Segurtasunerako Legearen –Ganbera honek berriki baztertu eta duela gutxi EH Bilduren bozeramaileak aipatu duena– eta segurtasun pribatuaren artean; eta estatu ia polizial bat sortzea eragin dezakeen zigoreskubidea zabaltzeko ahalegin garbia egin daiteke, baita kriminalizatzen saiatu ere –herritarren segurtasunaren proiektua landu zenean esan genuen moduan– herritarren erantzuna, urratzen ari diren eskubideen aurrean herritarrek egiten dituzten mobilizazioak direla eta. Horregatik sinatu dugu erdibideko zuzenketa Talde Sozialistarekin eta EH Bildurekin. Lehen puntuan adierazten edo jasotzen dugu jatorrizko proposamenean jasotzen zena, eta gure erdibideko zuzenketak ere jasotzen zuena: segurtasun-politikek botere publikoen eskuetan egon behar dute, eta horregatik baztertzen da gaur onartu den segurtasun pribaturako proiektua. Berriro eskatzen da onartzeko Eusko Jaurlaritza eskuduna dela autonomia-erkidegoan ematen diren segurtasun pribatuko zerbitzu oro baimentzeko, kontrolatzeko eta ikuskatzeko. Hau da, segurtasun publikoko eskumen-banaketarako arau berak segurtasun pribatuan. Eta, azkenik, Eusko Legebiltzarrak –eta puntu hau ere osorik jaso dugu gure osoko zuzenketan– Eusko Jaurlaritzari eskatzen dio segurtasun-politiken izaera publikoa defenda dezala arlo guztietan, gero eta gehiago segurtasun pribatuaren esku uztea edo zerbitzu publikoaren bizkar egitea saihestuz. Uste dut argi geratu dela hori ere. Gure ustez, egokia izan daiteke botere publikoek segurtasun pribatua kontratatzea segurtasun-indarrei eman beharrik ez dagoen zerbitzu jakinak betetzeko, dagoen arriskua kontuan izanik; baina ez dugu bat egiten segurtasun publikoari dagozkion zerbitzuak generikoki kanpora ateratzeko argudioari dagokionez. Eta horregatik emango dugu erdibideko zuzenketaren aldeko botoa, eta zuzenketa hori batzeko eskatzen diogu UPyDri ere. Nada más. Muchas gracias. La | eu | https://www.legebiltzarra.eus/ic2/restAPI/pvgune_descargar/default/2f98cd88-123b-4730-86b8-bfd3680ec3ee | parl_eu_4008 |
10 | 72 | 20.03.2014 | LLANOS GÓMEZ | PV-ETP | Euskal Sozialistak legebiltzar-taldeak egindako legez besteko proposamena, segurtasun-politiken pribatizazioa arbuiatzeari buruz. Eztabaida eta behin betiko ebazpena | Eskerrik asko, presidente andrea. Buenos días a todos. Bada, hitz egin dezagun segurtasunaz, batzuek gauza askori buruz hitz egin baitute, baina ez lege honi eta segurtasunari buruz. Hain zuzen, Barne Batzordean onartu zen segurtasun pribatuaren legea, eta, gero, Senatura eraman zen, eta, Unzalu jaunak esan duen moduan, gaur bertan eztabaidatu da Kongresuan. Hasteko esango dut segurtasuna askatasunetik ezin bereizizkoa dela, eta beharrezkoa dela askatasuna-segurtasuna binomioak arrazoizko oreka izatea, baita segurtasun publikoa-segurtasun pribatua binomioak ere. Legea aurkeztu zenean esan zen moduan, segurtasun publikoaren kontzeptuaren azpiatala da segurtasun pribatua. Atal osagarria izan behar du; hori bai, erabat mendekoa. Zorrilla jaunak esan duen moduan, segurtasun pribatuaren sektoreak 1.500 enpresa inguru ditu, ia 90.000 langile, eta 3.200 milioi euroko bolumena mugitzen du. Eta, beraz, ados egongo zarete ez dela gure ekonomiako jarduera marjinal bat, eta, beraz, erregulazio egokia izan behar duela. Orain arte 1992ko legeak arautzen zuen, zeinak ordeztu baitzuen ordura arte zegoen arau-sakabanaketa. Hala ere, hutsune juridiko ugari izan ditu, eta arau-garapen ugariren bidez osatu behar izan da; horrek, eta sektorearen bilakaerak, lege-araudi berria eskatzen zuten. Proposatu zuen araudi berria Rubalcaba jaunak, baina azkenean ez zen garatu. Beraz, sektore publikoaren eta pribatuaren arteko lankidetzarako araudi berria behar da, eraginkorragoa segurtasun-beharrari erantzuteko. Kontua da segurtasun publikoa eta segurtasun pribatua bi eremu bereizitzat ez hartzea, eta beti babesturik izanik segurtasunaren arloan botere publikoak duen monopolioa (bai, beti babestuta izanik), lankidetza publiko-pribatuari bide ematea. Gobernu guztietan da lankidetza hori, hemen ere bai. Kontua ez da eredu berria zehaztea, baizik eta 1992koa legearen eredua eguneratzea. Hori dela eta, arau berriaren helburua da lege-esparrua modernizatzea eta eguneratzea. Arauak kontuan izan ditu sektorearen eta erakundeen ekarpenak, baita talde politikoenak ere. Legean, segurtasun pribatuko jarduerak eta zerbitzuak arautzeaz gainera, lankidetza-esparru bat zehazten da segurtasun pribatuaren eta Estatuko Segurtasun Indar eta Kidegoen artean. Ez dakar jagoleek funtzio gehiago izatea. Eta, aitzitik, hobetu egingo da haien prestakuntza; enpresak gehiago kontrolatuko dira; legean zehaztutako eginbeharrak betetzen ez dituztenen isunak handituko dira, eta ez du eragingo polizia edo Estatuko Segurtasun Indar eta Kidegoetako agente gutxiago izatea. Nioen moduan, segurtasun-eredu modernoa arautzea da helburua, gure inguruko beste herri batzuek dutenaren modukoa. Hasieratik txertatu dira aldaketak lege honetan, lehenik Kongresuan, gero Senatuan, legea hobetzeko eta eskumen-banaketara eta jurisprudentziara moldatzeko. Talde batzuek nabarmendu dute –Kongresuan nabarmendu zen, eta gaur hemen horixe egin da– segurtasuna pribatizatzea dakarrela, eta bitartekoak edo baliabide ekonomikoak dituztenek soilik ordaindu ahal izango dutela; zerbitzu publiko baten, segurtasunaren, murrizketa dela. Legearen aurkezpenean bertan esan zen oso urrun dagoela hori errealitatetik, eta gaur hemen ere argi utzi nahi du talde honek. Segurtasun pribatu osagarriaren eta segurtasun publikoaren mende dagoenaren eredua arautzea da helburua. Legebiltzarkideok, lehen nioen moduan, segurtasun pribatua modu osoagoan eta egungo egoeraren arabera arautzea da helburua, eta horrek ez dakar, inolaz ere, segurtasunaren pribatizazioa. Hori salaketa orokor bat da, Unzalu jauna, zuk eta kideek hain ohituta gauzkazuenetako bat; baina ez dator bat ez errealitatearekin ez legearen edukiarekin. Kasu jakin batzuetan izango dira autoritatearen agente segurtasun pribatuko agenteak, eta sektoreko langileen eta haien sindikatuen eskariari erantzunez egingo da. Eta Estatuko Segurtasun Indar eta Kidegoekin lankidetzan eta haien zuzendaritzapean aritzean izango dira. Kendu egin dira legetik artikuluen artean errezelo handienak eragin zituzten zenbait; adibidez, espazio jakin batzuk enpresa pribatuek zaintzeari buruzkoa. Segurtasun-jagoleek atxilotzeko eta atxikitzeko aukera ere mugatu egin da pertsonei edo zaintzen dituzten ondasunei dagokienez delitu larria egiten harrapatzen diren delitugileetara. Eta ez da ahaztu behar Prozedura Kriminalaren Legeak pertsona orori baimentzen diola hori, ez soilik segurtasun-jagoleei, baizik eta pertsona orori, delitugile bat atxilotu baitezakete delitu bat egiten saiatzen denean edo egiten ari denean. Ohiko espazioetatik kanpo jagoleek zer egoeratan bete ditzaketen beren funtzioak ere zehaztu da, betiere organo eskudunen baimena badute. Errezeloa eragin zuen beste agindu bat ere, oinezkoentzako merkataritza-espazioen zainketarena, aldatu egin da. Hala, idazketa berrian zehazten da zaintza hori mugatuta dauden parkeetan eta merkataritzako eta aisiarako guneetan soilik egin ahal izango dela. Eta zaintza industriaguneetan eta urbanizazio pribatuetan egiten denean, bide eta espazio komunetara zabaldu ahal izango da, betiere ez badira bide publikotzat hartzen; bide publikotzat hartuz gero, Estatuaren Segurtasun Indar eta Kidegoak arduratuko dira zaintzaz. Halaber, atxikitzen duten jendearen kasuan, jaso egin ahal izango dituzte datuak, baina ez ikertu. Hala, Senatuan eztabaidatu ondoren, berrogeita hamar zuzenketa gehitu dira, eta, zuk gaur hemen zenioen moduan, behin betiko onarpena jasoko du Kongresuan. Esan behar dizuet, legebiltzarkideok, zuek, Unzalu jauna, ez zenutela osoko zuzenketarik aurkeztu. Ez zenuten osoko zuzenketarik aurkeztu egoki iruditu baitzitzaizuen eztabaidatzea. Badirudi gero iruditu zitzaizuela beste norbait ezkerretik igarotzen ari zitzaizuela zuen oposizio-lanean, eta, hori bai, zegokion betoa aurkeztu zenuten Senatuan. Eta, orain, legearen konstituzionaltasuna zalantzan jartzen da arlo batzuetatik. Eta zuk, Unzalu jauna, kritika horiek sartu dituzu berriro proposamenean, bai eta gaur hemen ere, beste orokor batzuez gainera (gaiarekin zerikusirik izan ez arren, guztia berrikusi baitugu). Eta askok jada ez dute zentzurik, jada ez dute zentzurik zuek egiten zenituzten kritika askok, moldatu egin baitira artikuluak, esan dizudan moduan. Hala, azalpen-atalaren lehen puntuak ez du zentzurik, ez baita pribatizaziorik; bigarrenak ere ez, eztabaida ezin baita kendu Senatutik, izan baita dagoeneko; eta, azkenik, bakartuko didazu esatea, Unzalu jauna, baina txotxolokeria da. Horrenbestez, legez besteko proposamen hau erretiratu egin behar zenuten. Ez du ez zentzurik ez birtualtasunik Legebiltzar hau Diputatuen Kongresuaren bigarren instantzia bihurtzeak, eta horretan ari zarete eguna joan eguna etorri; ez dakit den uste duzuelako han ez duzuela behar beste oposiziorik egiten edo han egiten duzuena oso gaizki egiten duzuela, eta, orduan, beste ganbera batzuetara eraman behar duzuelako oposizioak han egiten ez duena. Baina, gainera, oposizio bidegabea da. Segurtasuna pribatizatzeaz hitz egiten duzue zuek. Zer esan nahi duzu, mehatxatuta zeuden kargudunen segurtasuna pribatizatuta zegoela enpresa pribatuetako langileek ematen zutelako? Edo tratu txarren biktima diren emakumeen segurtasuna pribatizatuta dagoela eta ez dela hainbesteko segurtasuna, ez dutelako zuzenean Estatuko Segurtasun Indar eta Kidegoek ematen? Zer esan nahi duzu, segurtasun txikiagoa dela, pribatizatuta dagoela kasu horretan? Legea proposatu zenean, beste talde batzuek adierazi zuten legea beharrezkoa zela, adibidez, Euzko Alderdi Jeltzaleak, aurreko araudia zaharkituta baitzegoen, eta, gainera, beharrezkoa zela publikoaren eta pribatuaren arteko lankidetza arautzea. Zuk esan duzu gaur hemen. Zuzenketari dagokionez, ez dugu oso ondo ulertzen, eztabaida hau Kongresuan izan zenean babestu egin baitzen legea, eta, gainera, Euzko Abertzaleak taldeak Kongresuaren ondoren egin zuen agerraldian esan zuen hura babesteko arrazoietako bat zela –egia den arren hobetu zitekeela esaten zuela– arloko eskumenak errespetatzen zituela, autonomia-erkidegoen eskumenak. Hor dut, Parlamentuko taldeak egin zuen komunikazioetako bat da. Are gehiago, Olabarria jaunak Kongresuan adierazi zuen lege horren bidez segurtasun publikoaren eta pribatuaren arteko oreka on batera hurbildu garela, edo asmatu egin dela lege horrekin, edo onartzen dela lege horretan eskumen-malgutasuna eta -errespetua izan dela, 1992an izan ez zena, eta gehitu zuen oso modu positiboan baloratu behar dela prestatu zen lege-proiektua. Eta esaten nizun zaila dela ulertzen, zeren noski, gero Anasagasti jaunak adierazi zuen ez zekiela zergatik proposatzen zen eztabaida hau, erabat zaharkitua eta absurdoa baitzen. Noski, Kongresuan oso legeproiektu ona dela esatea, oso positibotzat hartzea, eta Senatuan esatea eztabaida hau zaharkitua eta absur- doa dela, bada, ez dugu ulertzen. Ez dakigu bertigoa ematen ote duen oposiziorik ez egiteak ere, eta, orduan, han ezezko botoa ematen ari zarete gaur, nagusiki gainerakoek diotelako gehiegizko segurtasuna dagoela, eta hemen zuzenketa aurkeztu duzue, eta hori ere ez dugu ulertzen. Bilduri dagokionez, bada, ez zaizkio uniformeak gustatzen. Uniforme jakin batzuk, beltz eta txanodunak, bai; baina badirudi beste batzuk ez zaizkiola gustatzen. Nik esaten dizuet, laburbilduz, hasierako proposamenak ez zuela zentzurik, eta are gehiago galdu duela zentzua, eta zuzenketak ere ez duela zentzurik. Esaten nizuen moduan, zentzu bakarra da Legebiltzar hau Diputatuen Kongresuaren bigarren instantzia bihurtzen saiatzea, han ez dakizuelako oposizioa egiten edo ez duzuelako behar bezain ongi egiten. Besterik ez. Eskerrik asko. La | eu | https://www.legebiltzarra.eus/ic2/restAPI/pvgune_descargar/default/2f98cd88-123b-4730-86b8-bfd3680ec3ee | parl_eu_4009 |
10 | 72 | 20.03.2014 | UNZALU HERMOSA | SV-ES | Euskal Sozialistak legebiltzar-taldeak egindako legez besteko proposamena, segurtasun-politiken pribatizazioa arbuiatzeari buruz. Eztabaida eta behin betiko ebazpena | Eskerrik asko. Bai, Llanos andrea, begira; hona kezka bat ekartzea zen gure asmoa, euskal sozialistok, espainiar sozialistek eta autonomia-erkidego guztietako sozialistek dugun kezka bat, alegia, publikoa den ororekin egiten ari zareten politikari buruzko kezka Publikoa dena mugatzeko eta pribatua dena hedatzeko aurrera eramaten ari zareten politikak. Horrek kezkatzen gaitu, eta horregatik ekarri dugu hona. Horregatik ekarri dugu hona. Gure ustez, beste adibide bat delako –beste bat, baina askoz ere gehiago daude, nire lehenengo hitzaldian esan dizudan bezala– nahita martxan jarritako politika baten…, gurutzada baten –horrelaxe deituko nioke– beste adibide bat, PPren gobernuak publikoa dena mugatzeko eta pribatua dena hedatzeko martxan jarri duen gurutzada bat erakusten duena. Horrek kezkatzen gaitu. Eta honako hau horren adibide argia da. Begira, nahi adina itzulinguru egin zenitzake, baina osagarritasun-printzipioa oso argia da. Osatzeak esan nahi du osotasun baten barruan –kasu honetan, segurtasun pribatua– ekintza batzuek elkar osatzen dutela. Alegia, osagarritasunak esan nahi du, arlo publikoaren bidez zerbitzuak bete ezin direnean, arlo pribatuari ateak irekitzen dizkiogula. Hori horrela da; zuk nahi ala ez. Eta begira zer dioen 1. artikuluak, 4. artikuluak... Egin diren aldaketa batzuk aipatu dituzu, baina, oraindik ere, osagarritasun-printzipio berak garatzen dira legearen ataletan, eta, gure ustez, horrela hautsi egiten da, Estatuak segurtasunaren gainean duen monopolioa, eta bide ematen zaio pribatizazioari, alegia, negozioari. Bi alderdi horiek mantendu egiten dira 1. artikuluan, 4. artikuluan, 5. artikuluan, 15. artikuluan, eta abar, eta abar. Eta, begira, adibide bat emango dizut. Espetxeen eta atzerritarrak barneratzeko zentroen zaintza perimetrala aipatzen duen 41.3 artikuluan, oraindik ere aukera ematen duzue segurtasun pribatua hor sar dadin. Eta, esperientzia pilotu gisa, zuek gauza bat egin duzue, eta PPren Gobernuak beste gauza bat egin du: lehiaketa bat egin du, eta aldi baterako enpresa-elkarte bati esleitu diote leku horien segurtasuna, 7.391.000 euroren truke. Eta horrek 58.000 euroko kostua izan du langile bakoitzeko. Aldi baterako enpresa-elkarte horretako langile bakoitzeko, enpresa pribatu horietako langile bakoitzeko, 58.000 euro ordainduko ditu Gobernuak. Guztiok dakigu segurtasun-enpresa horietan zer soldata ordaintzen diren: denetan txikienetakoak; hori bai, enpresa horien errentagarritasuna, onurak herrialde honetako edozein enpresarenak baino handiagoak dira. Horixe egin duzue. Estamentu publikoak ezin al du segurtasun hori bermatu, 58.000 eurorekin? 58.000 euro dira pertsona bakoitzeko, negozio horretan –horrelaxe esango dut–, segurtasun-enpresekin egin duzuen negozio horretan dagoen langile bakoitzeko. Hori horrela da. Eta zaintzari buruz egin dituzun erreferentziei dagokienez, ondo irakurtzen baduzu, ondo irakurtzen baduzu hemen aipatu duzun erdibideko zuzenketa osoa, guk egindakoa... Hain zuzen ere, gure taldeak legez besteko proposamen hau prestatu zuenean, oraindik ere ez zen Senatura pasatu, eta horregatik egin genuen hori. Baina, gaur, erdibideko zuzenketa da garrantzitsuena, alegia, pribatizazioa zabaltzerik ez dugula nahi dioena. Horixe badakigula 1992ko legeaz geroztik zerbitzu batzuk pribatizatu egin zirela. Kontua da, lege horretan argi geratzen zenez, zerbitzu horiek segurtasun publikoaren mende zeudela, eta ez zuek legeproiektu honekin egin nahi duzuen moduan, zeinaren bidez segurtasun pribatua segurtasun publikoaren osagarria baita. Horixe da kontua. Eta gu ez gaude zabaltzearen alde; izan ere, zabalkuntza hori egitean, pribatizazioa eta negozioa sartzen dituzue. Eskerrik asko. | eu | https://www.legebiltzarra.eus/ic2/restAPI/pvgune_descargar/default/2f98cd88-123b-4730-86b8-bfd3680ec3ee | parl_eu_4010 |
10 | 72 | 20.03.2014 | ARZUAGA GUMUZIO | EH Bildu | Euskal Sozialistak legebiltzar-taldeak egindako legez besteko proposamena, segurtasun-politiken pribatizazioa arbuiatzeari buruz. Eztabaida eta behin betiko ebazpena | Eskerrik asko. Erdibideko honetan oreka zail bat mantentzen dugu, horrela onartu behar dut, eta baita ere esan behar da Unzalu jaunari eskertu behar zaiola nolabait oreka hori mantentzeko ahalegina. Guretzat garrantzitsua zen lege hau arbuiatzea. Baina ez dugu ikusten EAJren partetik lege hau arbuiatzeko horren beharra sentitzen dela, edo kontrakotasun edo nolabaiteko kontraesan batekin topatzen naiz. Izan ere, arbuiatzen da baina bat egiten du sektore honen espektatibekin, bat egiten du honek eragingo duen negozioarekin. Eta horretan PPgandik bastante gertu jartzen duela pentsatzen dut. Zorrilla jaunak esaten zituen prozesuan eurek izan dituzten onurazko puntu batzuk, eta esaten da emendakina jarri ziela, baina emendakin bat ere ez zitzaien onartu. Eurek esaten dute konpetentzia babestu egin dela, baina gero azkeneko momentuan legearen kontra bozkatu behar izan dute. Orduan, ez dakit hemen badagoen nolabait erdaraz esaten dena "hacer de la necesidad virtud". Guk planteatzen genuen ez bakarrik seguritate pribatuko lege honen kontra agertu behar ginela, ez bakarrik arbuiatu, baizik eta urrats batzuk eman behar zirela, dagoen zerbitzu pribatu hori baita ere publifikatzeko edo publiko bihurtzeko; nolabait, irauli eta beste konponbide bat eman alor honetan. Egia da gu ez garela batere eroso sentitzen bigarren puntuan egiten den konpetentzia babesteko aipamen horrekin. Hala eta guztiz ere, onartzen dugu bertan jartzen delako, kontrolatuko dela baimena ematea, superbisioa egitea eta ikuskaritza egitea. Eta benetan esaten dut, hori benetan praktikara eramaten dela zorroztasunez jarraituko dugu. PPk dio edonork egin dezakeela atxiloketa bat, baina arazoa da enpresa jakin batzuei boterea ematen zaiela atxiloketetan aginpidea izan dezaten. Atribuzio bat da, arduraldi bat, eta, gainera, arduraldi profesionala; enpresa horiei orain arte segurtasun-zerbitzu publikoaren esku zeuden hobiak, guneak eskaintzen zaizkie. Cosidó jaunak..., Fernández Díaz jaunak zioen ez zela beharrezkoa, tasen arabera, delitu- eta faltadatuen arabera, alor horretan eragina izatea. Noski, baina garrantzitsua zen, enplegu-hobi bat delako, negozio-hobi bat delako. Llanos andrea, zerorrek esan duzu irtenbide bat behar duten ez dakit zenbat enpresa daudela. Zertarako? Sektore estrategiko bat delako? Lehen mailako, behar-beharrezko ekoizpen-sektorea delako? Gure ustez, lege honen bidez, bi pribatizazio egiten dira aldi berean. Batetik, segurtasun publikoa pribatizatzen da, eta, bestetik, eremu publikoa pribatizatzen da. Enpresei atribuzio batzuk ematen zaizkie, eta, gainera, enpresa horiek kontrolatu ezin den lobby bat ari dira eratzen, eta horrek adarrak ditu multinazionaletan, mota guztietako interes espekulatiboetan, eta ezin ahaztu eskuin-muturreko sektoreekin dituzten loturak. Lege-proiektuaren proposamena enpresa-jardueraren ikuspegitik egin da, eta, sektorearen hazkundea alde batera utzirik, enplegua sortzeko aukerari eman zaio balioa, segurtasunaren behar errealik ba ote dagoen aztertu beharrean. Beste behin ere, uste dugu hautemandako segurtasunaren kontzeptu arriskutsu batekin ari direla jokatzen. Herritarrek agian baduten –ala, agian, ez duten– segurtasun-gabeziaren sentimendua edo alarma-sentimendua ari dira zabaltzen, oinarririk gabe. Eta, oraingo honetan, larriagoa dena da, negozioa egin nahi dutela, eta, gainera, Gorte Nagusietan lege hau proposatzen dutenengandik oso gertuko interesei lotua. Beste behin ere, gure ustez, segurtasunaren inguruko populismoa eskubideak murrizteko erabiltzen da, eta, gainera, norberaren ingurukoei mesede egiteko. | eu | https://www.legebiltzarra.eus/ic2/restAPI/pvgune_descargar/default/2f98cd88-123b-4730-86b8-bfd3680ec3ee | parl_eu_4011 |
10 | 72 | 20.03.2014 | ZORRILLA IBAÑEZ | EA-NV | Euskal Sozialistak legebiltzar-taldeak egindako legez besteko proposamena, segurtasun-politiken pribatizazioa arbuiatzeari buruz. Eztabaida eta behin betiko ebazpena | Eskerrik asko. Ez neukan erantzuteko asmorik, baina, tira, aipamenen bat egin denez, bada, behartua sentitzen naiz erantzutera. Bueno, Llanos andreak gure jarrerari buruz esan duenari dagokionez, uste dut argi utzi dugula, bai hemen, bai Gorteetan. Oraindik ere gaiari buruzko arauketa berria behar dela uste dugun arren –uste dugu beharrezkoa dela, 1992ko legea guztiz zaharkitua geratzen ari delako–, eta nahiz eta uste dugun segurtasunaren gaian eskumen-banaketa errespetatu dela, gure ustez, legearen espiritua ez da egokia, eta horregatik hartu dugu hartu dugun jarrera. Gure kontrako jarrera agertu dugu gaur Kongresuan, eta, beraz, gaur ere, lege hau baztertzea proposatzen dugu. Eta izan ezazue kontuan –bai zuek, bai Unzalu jaunak, zeinak sotiltasunez kritikatu baitu Euzko Alderdi Jeltzalearen jarrera– Euzko Alderdi Jeltzaleak erakundeetan dituen ordezkariek Euskal Autonomia Erkidegoarentzako eta hura osatzen duten herritarrentzako egokiena denaren aldeko botoa emango dutela. Eta osoko zuzenketari dagokionez, Llanos andreak ez duela ulertzen dioen arren, nik uste dut oso argi dagoela. Lehenengo puntua erdibidekoan jasotzen den berbera da (segurtasun-politikek botere publikoen esku egoten jarraitu behar dute), eta martxan jarritako izapideak hobetze aldera, eskatu zen politika horien izaera publikoa indartu dadila, oraindik ere nahiko ilun dauden bi arlotan: zehatzago mugatuz segurtasun pribatuko langileek zer funtzio dituzten eta zer eremutan jardun dezaketen, poliziaren eskuduntzekin nahasi gabe, gero eta gehiago segurtasun pribatuaren esku uztea edo zerbitzu publikoaren bizkar egitea saihestuz. Uste dut nahiko argi dagoela. Eta bigarren puntua gure eskumen-esparrua defendatzearekin lotuta egongo litzateke. Bukatzeko, Arzuaga jaunak adierazitakoari helduz, alegia, EAJk baztertu egiten duela baina ez duela baztertzen, beharra bertute bihurtu behar dela... Nire ustez, gure jarrera oso argi dago. Esan dugu, gaur, baztertu egin dugula Madrilen lege-proiektu hau, eta hemen ere gauza bera esaten dugu; ez dakit zer gehiago nahi duzun, zer froga nahi duzun. Nire ustez kontsekuentea izan behar da norberaren proposamenekin, eta planteamendu horixe ekarri dugu gaur ere. Erdibideko zuzenketatik ulertzen ez zenuen edo guztiz partekatzen ez zenuen bigarren puntuari dagokionez, alegia, enpresei dagokienez, nire ustez, argi utzi dugu hemen arautu beharreko sektore ekonomiko garrantzitsua dela. 1992koa da arauketa; beraz, argi dago arautu egin behar dela, eta, are gehiago, gaur egun bizi dugun egoera ekonomikoan. Pribatizazioari dagokionez, uste dut hemen segurtasun-askatasun binomioari buruz hitz egin dela. Ez dakit EH Bilduk argi ote duen segurtasun-askatasun binomio hori. Izan ere, 2014ko aurrekontu-proiektuari aurkezturiko zuzenketetan, nire ardurapean zegoen alor batean –Administrazio Publikoan eta Justizian– proposatzen zuten justizia-jauregietako eta adingabeen zentroetako zaintzarako eta segurtasunerako kontu-sailak kentzea. Segurtasun-arloa publiko bihurtzea helburu izanik, hori ez zetorren bat Ertzaintzaren kontu-sailetako segurtasun-aurrekontuak handitzeko planteamenduarekin, baizik eta, kontrakoa, zerikusi gehiago zuen murrizketak eskatzen zituzten zuzenketekin. Eta, bukatzeko, esan du beharra bertute bihurtu behar dela, baina ez dakit Bilduk gobernatzen duen erakundeetan –Gipuzkoako Foru Aldundian eta Batzar Nagusietan– erakunde horien egoitzen zaintza enpresa publikoen ala enpresa pribatuen esku dagoen. Eskerrik asko. | eu | https://www.legebiltzarra.eus/ic2/restAPI/pvgune_descargar/default/2f98cd88-123b-4730-86b8-bfd3680ec3ee | parl_eu_4012 |
10 | 72 | 20.03.2014 | LLANOS GÓMEZ | PV-ETP | Euskal Sozialistak legebiltzar-taldeak egindako legez besteko proposamena, segurtasun-politiken pribatizazioa arbuiatzeari buruz. Eztabaida eta behin betiko ebazpena | Eskerrik asko, berriro ere, presidente andrea. Ondo da; amaieratik hasiko naiz. Zorrilla jauna, legearen printzipioei buruz hitz egin duzu, eta esan duzu ez zaudela ados legean jasotzen diren printzipioekin. Eta nik ez daukat... Begira, egiaz, ni erabat ados nago Olabarria jaunak azaldutako arrazoiketarekin. Hark esaten zuen arauaren oinarrian dauden printzipioak ez direla aldatu, dagozkion funtzioak betetzeko subsidiariotasunaren eta garrantzi kontzeptualaren printzipioak jasotzen direla –besteak beste–, "intrusismo" kontzeptua txertatzen dela…: "Hori diote sektorea osatzen duten enpresek eta sektoreko sindikatuek, eta nire taldea ez da hasiko iritzi horiek gezurtatzen". Beraz, ikusten duzu; ados zegoen legearen printzipioekin. Esan bezala, beharrezkoa zen aldaketa, eta Rubalcaba jaunak berak, barne-ministro zela, esan zuen aldatu egingo zuela. Baina, noski, badakigu sozialistek gauza asko iragartzen zituztela, eta, gero, ez zituztela betetzen; ezta, Unzalu jauna? Beharrezkoa zen hori egitea, aldaketa teknologikoengatik, arrisku eta mehatxu berriengatik, arauetan egindako aldaketengatik, Europar Batasunak inposatutako aldaketengatik; horien ondorioz, babesik gabe geratzen baitziren sektorean lan egiten zuten pertsonak. Unzalu jauna, egoera batzuk arautu gabe zeuden; esaterako, eskolta pribatuak, ondare publikoa edo pribatua babesteko kontratatuta zeuden pertsonak edo barruti itxi batetik kanpo edo perimetro jakin batetik kanpo zaintzak egiten zituzten pertsonak. Kontua ez da... Arautzea da kontua, sektorea gehiago arautzea. Eta sektorea arautzen bada, bistan denez, askoz ere berme juridiko handiagoa izango da, arautzen ez bada baino. Tira, nik ulertzen dut batzuek nahiago dutela oihaneko legea eta indartsuenaren legea, baina juridikoki arautua egotea da kontua. Eta, are gehiago, Olabarria jaunak berak esan zizun, Unzalu jauna, gustuko ez zituzten –hemen aipatu dituzun moduan– eta eztabaida sortu zuten legearen termino horiek aldatzeko eskatu zutela, eta horregatik ez zutela aurkeztu zuzenketarik. Eta ez zuten aurkeztu. Trazu lodiko kritikak bakarrik egiten dituzue! Publikoa dena aldarrikatzera etortzen zara hona! Baina zer diozu? Publikoa! Gobernatzen duzuen lekuetan, edo Jaurlaritza honetan bertan egon zaretenean, guztia publiko bihurtu al duzue ba? Ez! Ez! Zerbitzu publikoen zeharkako kudeaketa egiten jarraitu duzue. Ala funtzionarioak kontratatu dituzue zerbitzu publiko guztietarako? Zer gertatzen da? Zuek zeharkako kudeaketa egiten baduzue, zerbitzu publiko izaten jarraitzen du, baldin eta Alderdi Sozialistak agintzen badu; baina gobernuan dagoena eta zeharkako kudeaketa bidez zerbitzu publiko bat eskaintzen duena sozialista ez bada, orduan, pribatizazioa al da? Orduan, pribatizazioa da? Ez didazu erantzun! Zer gertatzen da? Pribatizatua al dago ETAk mehatxaturiko karguen babesa? Pribatizatua al zegoen tratu txarrak jasaten zituzten emakumeen babesa? Ala zerbitzu publikoa izaten jarraitzen zuen, Estatuko Segurtasun Indar eta Kidegokoak ez ziren langileek eskaintzen zuten arren? Zer da, bada, pribatizatzea? Pribatizatzea da Alderdi Sozialistaren ustez pribatizatzea dena; gainerakoa, ez da. Osagarritasunari buruz hitz egin duzu, eta nik aipatu dizkizut osagarritasuna eta mendekotasuna. Segurtasunak ez du galduko bere izaera publikoa; ezetz, ba! Ezetz, ba! Segurtasun publikoa osatu egingo da, orain arte egin den moduan, baina era arautuan, eta legezko baldintza batzuk eskatuz. Eta, bide batez, ez da arrabolik pasatu. CIU ados zegoen, eta zuek, Euzko Alderdi Jeltzalea ere bai; hasiera batean, behintzat. Gero, esan bezala, gehiegizkoa iruditu zaizue, bazirudien ez zeundetela hain kontra, eta esan duzue, "hum, hau ez zaigu komeni". Baina, hasiera batean, ados zeundeten legearekin. Erabat ados zeundeten. Are gehiago, balioa ematen zenioten behingoz legea eguneratzeari, arautu gabe zegoen sektore bat arautzeari eta eskumen autonomiko guztiak bete izanari. Begira, badakizu zerk harritzen nauen gehien, Unzalu jauna? Segurtasunari buruzko zuzenketa bat segurtasunean inolaz ere sinesten ez duen talde batekin –Bildurekin– sinatu izanak. Besterik ez. Eskerrik asko. La | eu | https://www.legebiltzarra.eus/ic2/restAPI/pvgune_descargar/default/2f98cd88-123b-4730-86b8-bfd3680ec3ee | parl_eu_4013 |
10 | 72 | 20.03.2014 | MANEIRO LABAYEN | Mixto-UPyD | Euskal Sozialistak legebiltzar-taldeak egindako legez besteko proposamena, segurtasun-politiken pribatizazioa arbuiatzeari buruz. Eztabaida eta behin betiko ebazpena | Presidente andrea, puntuz puntu bozkatzea eskatu nahi nuke, mesedez. 1. puntua eta 3. puntua bereizita, ahal bada. | eu | https://www.legebiltzarra.eus/ic2/restAPI/pvgune_descargar/default/2f98cd88-123b-4730-86b8-bfd3680ec3ee | parl_eu_4014 |
10 | 72 | 20.03.2014 | BARRIO BAROJA | PV-ETP | Mozioa, Carmelo Barrio Baroja Euskal Talde Popularreko legebiltzarkideak aurkeztua, kirolaren etorkizuneko finantziazioari buruz. Eztabaida eta behin betiko ebazpena | Eskerrik asko, presidente andrea. Arratsalde on legebiltzarkideok, lehendakari jauna. Gure ustez, ekimen hau ebatzi gabe geratu da. Ez zuen aurrera egin batzordean, baina, joan den kontrol-saioan legebiltzarkide honek Hezkuntza eta Kultura sailburuari egindako interpelazioaren ostean, uste dugu badagoela aukeraren bat Jaurlaritzak zerbait esateko kirolari buruz, zerbait esateko antolaketari buruz, finantziazioari buruz, sustapenari buruz, eta hori guztia epe laburrean egiteko. Gure ustez, Jaurlaritzak jarrera ona agertu du –interpelazioan ikusi ahal izan genuen moduan–, baina kirol-arloan murrizketa handiak egiten ari diren garaiotan, estrategiaz jokatu beharra dago gizarte moderno batean eta gizarte osasuntsu batean oinarrizkoa den zerbait hobetzeko; alegia, kirol-kategoria guztiak eta kirol-adierazpen guztiak hobetzeko eta hori sustatzeko erakundeen lana ere hobetzeko. Gure ustez, aurten, 2014an, Jaurlaritzak txosten bat egin behar du, eta Legebiltzar honetara bidali. Beraz, erdibideko zuzenketa bat sinatu dugu Mistoa-UPyD taldearekin, honako hau adierazteko: batetik, Legebiltzar honek adierazten duela botere publikoek sustatu eta babestu egin behar dituztela kirol-maila eta -kategoria guztiak –oinarrizkoa, eskolan nahiz unibertsitatean egiten dena eta elitekoa–, gizarte moderno eta aurreratu batek behar duen bizi osasuntsurako eta elkarbizitzarako lehentasunezko osagai gisa. Logikoa da hori, eta argi dago guztiok ados gaudela horrekin. Eta, ondoren, bada, Legebiltzarrari lana jartzen diogu –eta Legebiltzarra diogunean, Jaurlaritza esan nahi dugu–, eta Jaurlaritzak ez dio bizkar eman lan horri; beraz, Eusko Legebiltzarrak Eusko Jaurlaritzari eskatzen dio, kirol-arloko erakunde eskudunekin elkarlanean, txosten bat egin dezala, kirolaren antolaketa-, finantziazio- eta sustapen-eredu bat zehazteko eta garatzeko, eta horrek balio dezala Euskal Autonomia Erkidegoko kirol-egitura bideragarri, iraunkor eta kohesionatu bat sortzeko –kirol-egitura konplexua, zabala; klub, elkarte eta federazioz betea...–, alegia, kirol-egitura konplexu baina iraunkor bat sortzeko, denboran iraun behar duena eta guztion artean mantendu behar duguna. Halaber, erdibideko zuzenketan diogu Eusko Legebiltzarrak eska diezaiola Eusko Jaurlaritzako Hezkuntza, Hizkuntz Politika eta Kultura Sailari –gai honetan eskumena duenari– aurten Ganbera honetara bidal dezala kirolaren antolaketari, finantziazioari eta sustapenari buruzko txosten hori, EAEko kirol-egituraren eredua pixkanaka hobetzeko eta egonkortzeko erreferentzia gisa balioko duen txosten hori. Jaurlaritzaren egitekoak dira horiek, eta, beraz, busti egin behar du eta zerbait esan behar du antolaketa horri buruz, egitura konplexu horri buruz, haren sustapenari buruz eta, batez ere, finantziazioari buruz; horri buruz ari baikara duela denbora batetik. Joan den abenduaren 16an egindako Kultura, Euskara, Gazteria eta Kirol Batzordeko saioan, kirolaren finantziazio-ereduaren legez besteko proposamenaren arrazoiketan, baztertu egin ziren aurkeztutako erdibideko zuzenketak. Ez ditut gogoraraziko, guztiok ezagutzen baitituzue eta horiei buruz hitz egin baitugu. Gainera, egindako bi proposamenek norabide bera zuten, baina horiek onartu ez izanak ez du esan nahi –eta horregatik gaude hemen eta horregatik egin genion proposamena sailburuari– Jaurlaritzak kirolaren finantziazioari buruz gure ustez egiteke duen lan hori egingo ez duenik; ez du esan nahi gure ustez Jaurlaritzak egin behar duen dokumentu estrategiko hori, azterketa-dokumentu hori, proposamen horiek egin behar ez dituenik. Eta ikusi genuen Jaurlaritza prest zegoela hori egiteko. Beraz, alde horretatik, uste dut... Eta gero eztabaidatuko genuke Legebiltzarrean. Probintzietako kirol-federazioek, euskal federazioek, federazio-batasunek, klubek, kirol-fundazioek, kirolariek talde konplexu bat osatzen dute; beraz, hausnarketa estrategiko sakona egin beharra dago baliabide publikoen aprobetxamenduari eta gastu publikoaren eraginkortasunari buruz, eta, halaber, interpelazioan aipatu eta eztabaidatu genuen moduan, baliabide eta finantziazio pribatuari buruz. Bueno, orduan, hori izan zen interpelazioaren helburua, eta horixe da osoko bilkura honetan aurkeztutako erdibideko zuzenketaren arrazoi nagusia ere. Inoiz gogorarazi dugun moduan, berriz ere gogora ekarri behar dugu Euskadiko Kirolaren 14/1998 Legearen 4. artikulua, erakunde komunei buruzkoa, kirolaren antolaketa administratiboa aipatzen duena, eta honela dio argi eta garbi: Euskal Autonomia Erkidegoko erakunde komunei dagokie eskumena gauzatzea eta kirol-federazioak onartzea, bai eta erakunde horiek –federazioek– dituzten funtzio publikoak betetzeko behar dituzten laguntzak, finantziazioa eta kontrola bermatzea ere, hargatik kaltetu gabe haien jarduera pribatua. Eta 3. artikuluan, non printzipio gidariak aipatzen baitira, esaten da botere publikoek kirol-jarduera bermatuko dutela eta kirolaren sustapen pribaturako neurriak hartuko dituztela, jarduera publikoaren osagarri gisa. Beraz, guztiz zentzukoak dira gauza horiek guztiak, 98an iragarriak eta onartuak, baina orain berritu beharrekoak. Nahitaezkoa da hausnarketa estrategiko bat egitea, eta, gure ustez, Jaurlaritzaren lan horren bidez egin daiteke hori. Urrunago joan gabe, Euskal Autonomia Erkidegoko 2014rako Aurrekontu Legean, Jaurlaritzak orain eskaria egiten diogun sailari buruz egindako memorian, jarduera-ardatz batzuk aipatzen dira. Eta ardatz horietako bat elkarteen kirol-egitura izango da, EAEko federazio-sarea berrantolatuz, haren egitura eta funtzionamendua ahalik eta eraginkorrena izateko doikuntzak eginez, euskal kirol-eredu berri baten eraikuntzan duen zeregina berriz definituz... EAEko Kirol Federazioen Batasunaren paperari –giltzarria izango baita– buruz hitz egiten du, eta haren berrantolaketari, eraginkortasunari, egiturei, lehiaketei buruz, formatuak gaur egungo egoera sozioekonomikora eta gaur egungo beharretara eta kirol-eragile, klub eta kirolarien itxaropenetara egokituz. Bueno, horiek adierazpenak dira, eta adierazpen horiek itzuli egin behar dira, eta jarduera-dokumentu estrategikoetara eraman behar dira. Hain zuzen ere, horixe saiatu gara egiten osoko bilkura honetan onartzeko aurkeztu dugun ekimenaren bidez. Alegia, kirolaren egoera argitu egin behar da; koordinatu eta perfekzionatu egin behar da. Baliabide gutxiago daude... Beraz, behar-beharrezkoa da ideia gehiago sortzea, proposamen estrategiko gehiago egitea, lankidetzak lortzea, lehen aipatu ditudan kirol-elkarteekin elkarlan gehiago bilatzea eta, pixkanaka, gure eredu hobetzen, perfekzionatzen eta garatzen jarraitzea. Gainera, kirol-finantziazioaren gaia mahaiaren gainean egon da berriki, eta, dakigun moduan, Kirolaren Euskal Eskolak ere gaia landu du finantziazio-iturri berriei buruzko ikastaro interesgarri batean... Ekarpen eta ondorio garrantzitsuak atera dira, eta Jaurlaritzak horiek guztiak jaso eta proposa ditzake hainbat arlotan: diru-laguntza publikoak, lizentziak, laguntzak, mezenasgoa... Gure ustez, eta ekimen honetan egiten dugun proposamenaren arabera, Eusko Jaurlaritzak lagundu behar du horretan eta Eusko Jaurlaritzak zehaztu behar du ikuspegia. Noski, guk espero genuen... –abenduko batzordean ere espero genuen– akordio batera iritsi ahal izango genuela 2014an dokumentu hori egin dadin; alegia, Jaurlaritzak txosten hori egin dezan eta Legebiltzar honetan proposamen edo ideia horiek eztabaida ditzagun. Argi ikusten dugu erdibideko zuzenketak hori azpimarratzen duela. Joan den egunean, legebiltzarkide honek egindako interpelazioari erantzunez, ia gauza bera esan zuen sailburuak konpromiso horri buruz. Horixe eskatzen diogu. Agertutako konpromiso hori edo egindako balorazio horiek, ba, azaldu egin behar dira, dokumentatu egin behar dira. Eta sailburuak ere koordinazioa aipatzen zuen, geuk bezala. Bueno, ba gauzatu egin behar da, eta dokumentu estrategiko batera eraman. Uda ondorenerako onartua egon daiteke dokumentu hori, eta urte-bukaeran eztabaidatu ahal izango genuke Legebiltzarrean. Eskerrik asko. La | eu | https://www.legebiltzarra.eus/ic2/restAPI/pvgune_descargar/default/2f98cd88-123b-4730-86b8-bfd3680ec3ee | parl_eu_4015 |
10 | 72 | 20.03.2014 | UBERA ARANZETA | EH Bildu | Mozioa, Carmelo Barrio Baroja Euskal Talde Popularreko legebiltzarkideak aurkeztua, kirolaren etorkizuneko finantziazioari buruz. Eztabaida eta behin betiko ebazpena | Mahaiburu andrea, legebiltzarkideok, arratsalde on guztioi. Lehenik eta behin, Alderdi Popularra zoriondu nahi dut. Zorionak Barrio jauna. Zorionak EH Bilduk markatutako bidea jarraitzearren eta batzordera eraman genuen eztabaida osoko bilkurara ekarri eta jarraipena emateagatik. Zorionak. Baina ez dugu helburu bera konpartitzen. Baina, bueno, nonbaitetik hasi behar da, ea beste esparru batzuetan ere gure bidea jarraitzen duzuen. Eta nola nonbaitetik hasi behar garen, eta ez da gutxi kirolaren finantziazio ereduaren inguruan kezka adierazi eta eztabaida mahai gainean jartzea, ez da gutxi gaur hemen Barrio jaunak egin duena: EH Bilduk batzordera eraman zuen eztabaida, jarraipena eman osoko bilkuran. Nahiz eta, eztabaidatzeaz gain, haratago joan beharko ginatekeen eta guztion artean erantzun eraginkorrak bilatu beharko genituzkeen, guztion artean, inolako bazterketarik gabe, hausnarketa sakon bat emanez hemen gaudenok, Gobernuan daudenak, kirolean militatzen ari diren kirolariak, zuzendaritza taldeetan daudenak eta baita ere aldundietan kirolaren inguruan lanean jarduten ari diren arduradun eta teknikari guztiak. Zertarako? Kirol egitura indartsu eta kohesionatuagoa garatzeko eta gaur egun aurkitzen garen egoera ezegonkor horretatik atera ahal izateko, eredu duina, objektiboa eta egonkorra bilatzeko. Noski, finantziazio publikoaz ari naiz eta inolako momentuan ez naiz finantziazio pribatuaz ari. Eta iruditzen zait funtsezkoa dela benetako eztabaida sakon bat aurrera eramatea, azkenean kirol estrategia bat, estrategia oso bat, kirol egitura oso bat garatu ahal izateko. Eta horretarako, gure proposamenean hausnarketa eskatzen genuen, azterketa konpartitu bat egitea eragile guztiekin. Ez koordinatuta, ez, elkarlanean, inplikazioarekin eta guztiok batera. Iruditzen zaigu hor badagoela desberdintasun nabarmen bat orain arte kontsolidatua dugun norabide ez, irizpide ez eta inprobisazioarekin amaitu ahal izateko. Eta horren adibide dira, ez dugu urrutira joan behar, urtero aurrekontuetan onartzen diren aurrekontu eskeletikoak. Adibidez, Jaurlaritzarena. Joaten bagara Kirol Zuzendaritzara, kirol atalera, 7.321.000 euroko aurrekontua dugu. Eta ez naiz aldundietara joango, baina aldundietan ere aurkitzen gara aurrekontu nahiko eskasekin. Ikustea besterik ez dago ere aurrekontu horiek aztertzen hasten baldin bagara, kirol egiturak, kirol politikak, kirola sustatzera eta garatzera bideratzen den aurrekontua zenbatekoa den. Ikustea besterik ez ez dagoela inolako irizpiderik definituta, irizpide objektiborik kirol entitate desberdinak diruz finantzatu eta laguntzerako orduan. Sartzen baldin bazarete Jaurlaritzako Kirol Zuzendaritzaren web orrian, azalean ikusten da: deialdi desberdinak, deialdi bakoitzak kriterio desberdinak, eta okerragoa dena, oraindik aurreko urteko deialdiak ebatzi gabe. Gaur ez naiz horretan sartuko, baina horretaz ere jardun beharko ginateke. Ikustea besterik ez hemen eskumenak araudietan, 98ko Kirol Legean oso definituak daude, baina gero finantzatzeko orduan ez dira egokitzen konpetentzietara, zeren eta aldundiak goi mailako kiroletarako finantziazioa ematen dute, beste batzuetan Jaurlaritzak berari ez dagozkion eskumenetan, eta hor badaukagu nahiko saltsa-maltsa. Ikustea besterik ez erakunde desberdinetan kirol talde desberdinak ate joka ditugula. Hemen ere Kirol Batzordean izan genituen klub desberdinak finantzazioaren bila eta finantzazio eske. Baina badirudi benetan eztabaida honi, hausnarketa honi eta azterketa honi beldurra diogula ganoraz aurre egiteko, eta erakunde guztion artean bakoitzak dituen konpetentziak mahai gainean jarri eta ho- rren araberako finantzazio bat definitu ahal izateko, aurrekontu sendoagoak izateko eta eredu objektiboagoa definitu ahal izateko. Ez dut ulertzen zer daukagun galtzeko. Gaur ez dakit eztabaidak zer ondorio emango dituen, baina badirudi Talde Popularrak helburu duen kontsolidazioa, hortxe geratuko garela. Baina emaitza hori bada, emaitza baldin bada dagoenetan jarraitzea, eta badirudi hori izango dela, arazoak hor jarraituko du. Eta laster izango dugu eztabaidagai Eibarko kirol elkartearen finantzazio arazoa, edo lizentzia bakarrarena, eta guztiek badakigu ere hemen arazoak baldin bagenituen nondik datozkigun. Begiak itxi genitzake errealitatearen aurrean, baina errealitateak hor jarraitzen du eta arazoak hor jarraitzen du, nahiz eta, lehen esan dudan bezala, zailtasun eta oztopo guztien gainetik kirolariek eta kirolaren militanteek eginiko esfortzuari esker garaipenak eta garaikurrak lortzen jarraituko duten, erakundeen epe motzeko lan mugatuaren gainetik. Eta hori da errealitatea, kirolean daukagun errealitatea hori da. Baina galdera da: noiz arte izango da posible hori? Eta hori esanda, ba esan guk kasu honetan osoko zuzenketa aurkeztu diogula Barrio jaunak aurkeztutako mozioari, erdibideko bat lortu dugula Alderdi Sozialistarekin eta pentsatzen dugu guztiok benetako hausnarketa serio bat egingo bagenu gai izan beharko ginatekeela guztion artean hemen adostasun batera iristeko eta benetan gaiari heltzeko. Baina ez dakigu noiz arte jarraituko dugun gisa honetako eztabaidetan murgilduta, eztabaidak garrantzitsuak direnean, garrantzirik ematen ez diegunean eta errealitatearen aurrean begiak ixten jarraitzen dugun bitartean. | eu | https://www.legebiltzarra.eus/ic2/restAPI/pvgune_descargar/default/2f98cd88-123b-4730-86b8-bfd3680ec3ee | parl_eu_4016 |
10 | 72 | 20.03.2014 | MANEIRO LABAYEN | Mixto-UPyD | Mozioa, Carmelo Barrio Baroja Euskal Talde Popularreko legebiltzarkideak aurkeztua, kirolaren etorkizuneko finantziazioari buruz. Eztabaida eta behin betiko ebazpena | Bai, eskerrik asko, presidente andrea. Oso labur, azaldu nahi nuke funtsean ados geundela PPk proposatutako mozioarekin, dagoeneko batzordean eztabaidatu den gai bat dela, eta batzorde horretan berdinketa gertatu zela, bi erdibideko aurkeztu zirelako –bata Euskal Talde Popularraren eta Euzko Abertzaleak taldearen artean sinatua, eta bestea Euskal Sozialistak taldearen eta EH Bilduren artean sinatua–; hala bada, berdinketa izan zen, eta Barrio jaunak, berdinketa hura hautsi nahian, interpelazio eta mozio hau aurkeztu zituen. Taldeen erdibideko zuzenketak ikusirik, bi erdibidekoen erdibideko moduko bat proposatu genuen, berdinketa hura hausteko, eta badirudi azkenean lortu dugula. Tira, uste dut Barrio jauna bakarrik hurbildu dela UPyDrengana erdibidekoa sinatzera. Azkenean, aldeko botoa emango dugu, eta, beraz, esan dezakedan bakarra da Barrio jaunak ezin hobeto azaldu du- ela erdibideko honen edukia. EH Bildurekin bat nator gauza batean: guk ere zorionak eman nahi dizkiogu Barrio jaunari. Zorionak eman nahi dizkiogu Barrio jaunari, eta ez Barrio jaunari bakarrik, baizik eta baita UPyDri ere (Risas), guk aurkeztutako erdibidekoari esker berdinketa hori hautsi dugulako. Beraz, zorionak Barrio jaunari eta zorionak UPyDri, eta guztiz arrazoizkoa den ekimen honen aldeko botoa emango duten talde zentzudun guztiei. Bakarren bat nahasten ez bada, aurrera aterako da. Eskerrik asko. | eu | https://www.legebiltzarra.eus/ic2/restAPI/pvgune_descargar/default/2f98cd88-123b-4730-86b8-bfd3680ec3ee | parl_eu_4017 |
10 | 72 | 20.03.2014 | ROJO SOLANA | SV-ES | Mozioa, Carmelo Barrio Baroja Euskal Talde Popularreko legebiltzarkideak aurkeztua, kirolaren etorkizuneko finantziazioari buruz. Eztabaida eta behin betiko ebazpena | Eskerrik asko presidente andrea, eta arratsalde on guztioi, legebiltzarkideok, lehendakari jauna. Bueno, tribunara jaitsi garen edo eserlekutik hitz egin dugun guztiok esan dugun moduan, azaroan izan genuen eztabaida hau. Beraz, behingoz koherente bagara, batzorde hartan esan genuen gauza bera esango dugu. Eta, hain zuzen ere, guztiok pentsatzen dugu kirolari –kasu honetan, euskal kirolari– laguntza ekonomikoa eman behar zaiola, aurrera jarraitu dezan; beraz, Euskal Sozialistak taldeak erdibideko zuzenketa sinatu du, kasu honetan, EH Bilduko Ubera andrearekin, batzordean ere talde horrekin berarekin sinatu baikenuen. Maneiro jaunak esan duen bezala, egia da egun hartan ez zela ezer aurrera atera, Maneiro jauna falta zelako. Beraz, normala da bere burua zoriontzea; izan ere, noski, berari esker ez zen aurrera atera orduan, eta, berari esker, aurrera aterako da gaur. (Risas) Hortaz, horixe da gaurko ekimenaren azalpena. Ez nioke garrantzirik kendu nahi, egia baita euskal kirolak laguntza ekonomikoa behar duela, aurrekontusailak murriztu egin direlako eta diru gutxiago jasotzen hasi direlako, hainbat gauzaren ondorioz eta, agian, baita bizi dugun egoera ekonomikoaren ondorioz ere; beraz, Euskal Sozialistak taldeak koherente jokatu nahi izan du, eta orduan batzordean sinatu genuen taldearekin sinatu du. Baina, Ubera andreak esan duen bezala, ez dakigu oso ondo kirola defendatzera etorri garen edo zer defendatzera etorri garen; izan ere, bi zuzenkete- tan, azken puntuan izan ezik, –eta eskerrak eman nahi dizkiot Barrio jaunari nire erdibideko zuzenketan proposatutako gauza bat ere gaineratu duelako, eta eskerrak eman nahi dizkiot, botoa emango ez diodan arren–, egia da guztiok gauza bera proposatzen dugula. Guztiok gaude kezkatuta euskal kirolaren egoeragatik, guztiok uste dugu finantziazioa handitu behar dela, eta guztiok uste dugu Administrazio Publikoak lan egin behar duela, gaiarekin lotuta dauden administrazioekin, kirol-elkarteekin eta klubekin elkarlanean, hori guztia konpontzeko. Baina, aldi berean, akordio bat lortu nahi denean, gauzak zaildu egiten dira ekimenaren edukiaren gainetik zerikusirik ez duten gauzak jartzen badira. Izan ere, Barrio jauna, zure zuzenketa sina nezakeen, ez bainago Maneiro jaunarekin batera sinatu duzun eta dirudienez Euzko Abertzaleak taldeak babestuko duen zuzenketaren edukiaren kontra; baina ulertu behar duzu, batzorde hartan, nire iritzian edukiari zegokionez arrazoia zuen harekin sinatu nuela. Nire ustez, benetan ekimenaren edukia axola izango balitzaigu, euskal kirolaren finantziazioaren gaiari buruzko erabakia aho batez hartu beharko genukeen, egun hartan –Maneiro jauna falta zelako edo akordioa lortu nahi izan ez zelako, ez dakit ondo zergatik– bertan behera geratu baitziren guztiak. Izan ere, gehiengoen joko horiekin hasten bagara –bata baldin badago aurrera ateratzen da eta bestea ez bada ez da aurrera ateratzen–, ekimenak nik nahi dudana ateratzeko berreskuratzen saiatzearen joko horretan sartzen bagara –izan ere, osoko bilkuran badago UPyD–, eztabaidak errepikatu, errepikatu eta errepikatu aritu gaitezke. Zeren eta egia da ekimen hau hasieratik atera zitekeela aurrera. Beraz, Euskal Sozialistak taldearen hitzaldia ez da izango euskal kirola babestu behar dela esateko, jadanik batzordean esan baikenuen hori. Oraindik ere beste bi legez besteko proposamen daude eztabaidatzeko –aurrez eztabaidatu gabekoak–, baina nahiko nuke guztion artean politika-ariketa bat egitea eta norberak sinesten duenaren alde egitea, ekimena nork sinatzen duen kontuan hartu gabe. Izan ere, behin baino gehiagotan ari da gertatzen hau, eta Euskal Sozialistak taldeak ez du beti egon nahi babesten dutenen edo babesten ez dutenen erdian, Euskal Sozialistak taldeak behintzat defendatu egiten baitu sinesten duen hura. Besterik ez. Eskerrik asko. La | eu | https://www.legebiltzarra.eus/ic2/restAPI/pvgune_descargar/default/2f98cd88-123b-4730-86b8-bfd3680ec3ee | parl_eu_4018 |
10 | 72 | 20.03.2014 | IPARRAGIRRE ETXEBERRIA | EA-NV | Mozioa, Carmelo Barrio Baroja Euskal Talde Popularreko legebiltzarkideak aurkeztua, kirolaren etorkizuneko finantziazioari buruz. Eztabaida eta behin betiko ebazpena | Eskerrik asko, mahaiburu andrea. Lehendakaria, arratsalde on guztioi. Bueno, nik ez dizkiot zorionak emango inori, eta arrazoia emango diot Rojo andreari; arrazoia emango diot ekimen hau ateratzen den lehen aldia ez delako eta batzordean onartua izan behar zuelako. Uste dut interpelazioaren egunean esan zela esan beharreko guztia. Hortaz, nik Euzko Abertzaleen izenean ezer gutxi daukat esateko gai honi buruz. Sailburuak interpelazio egunean luze eta zabal jardun zuen, beraz berak esandakoarekin geratzen gara. Gai hau ez da berria. Hemen aurretik aipatu den bezala, abenduan izan genuen aurreneko ekimena. Ez zuen lortu aurrera egiterik, bi erdibideko zuzenketak bertan behera geratu zirelako. Jarraipena, esan da baita ere, Alderdi Popularrak aurkeztutako interpelazioan izan zen, non Uriarte sailburuak argi asko utzi zuen zalantza guztiak uxatuz. Gaur ez da unea sailburuak esan zituenak errepikatzeko, baina azpimarratu nahi nituzke bizpahiru hausnarketa. Aipatu zuen nabaria zela kirolean finantzen inguruan kezka orokor bat sortu dela. "Gu ere kezkatuta gaude", berak aitortu zuen. Egia da, zenbait urtez, gizarteak, oro har, nolabaiteko onarpena agertu duela erakunde publikoek kirola finantzatzeari dagokionez. Baina onarpen orokor hori desagertzen ari da. Alde horretatik, Euskadiko Kirolari buruzko 14/1998 Legea argia da: kirolerako baliabide ekonomikoak sektore pribatuaren finantziazioaren bidez lortu behar dira, eta horiek ekimen publiko bidez osatu. Beraz, 1998tik indarrean dagoen legeriak argi uzten du zein den kirol-jardueren finantziazio-eredua eta diru-iturria. Beraz, argi dago eredu bat badugula. Eta horrexegatik, Jaurlaritza honek kirol-arloan hartutako lehenengo neurrietako bat izan da Administrazioaren alor guztietatik kirol-klubei emandako laguntza guztiak aztertzea. Gaurko eskaerarekin uztartuz, gogoratu nahi ditut sailburuak esandakoak: "Ez daukazue kezkatu beharrik abenduaren 16an ez zelako legez besteko proposamena onartu. Ondo dakigu zer eskatu zeniguten bai Euskal Herria Bilduk eta PSEk aurkeztutako emendakinarekin, baita ere EAJk eta PPk aurkeztutakoarekin. Eta esango dizuet, zuen lasaitasunerako, ildo horretatik lan egiten ari garela, egoera aztertzen ari gara eta kontutan izango ditugu gai honen inguruko eztabaidako alderdiak: kirolaren antolakuntza, finantzaketa eta sustapena, besteak beste". Guk argi geneukan eta ez genuen uste hau entzunda gero moziorik aurkeztuko zenik, baina Alderdi Popularrak horrela ikusita aurkeztu egin zuen. Nik abenduko ekimenean argi utzi nuen ez genuela ikusten eredu aldaketaren beharra, eredua badau- kagu. Aldiz, bai ikusten genuen kirolean eskumena duten erakunde guztien arteko elkarlan bat: irizpideak tartekatuz eta koordinatuz, Gobernuak txosten bat egin zezatela, dituzten baliabideak hoberen banatzeari buruz. Eta zenbait hobekuntza ezarri behar badira antolakuntzari, finantziazioari edo sustapenari buruz ongi etorriak izango zirela. Gaur talde desberdinek, hemen esan den bezala ere, abenduko proposamenaren antzekoak edo berdinak egin dituzte. Behin eta berriro aipatzen da eredu aldaketa. Eta guk gogoratu nahi dugu finantziazio eredua badagoela. Nola gaur ere berdin pentsatzen jarraitzen dugun, ez dugu emendakinik aurkeztu, besteak beste gaurko jatorrizko ekimenaren esanahia bat datorrelako abenduan bi taldeok sinatu genuen erdibidekoarekin. Baita ere guztiz bat dator interpelazio egunean sailburuak esandakoarekin. Beste gauzen artean, kirolaren finantzaren inguruan kezka orokor bat sortu delako eta ondo ikusten dugulako hobekuntza baterako Eusko Jaurlaritzak hartu duen bidea. Jakin badakigulako inoiz baino garrantzitsuago dela instituzio arteko eta arlo publikoaren eta arlo pribatuaren arteko koordinazioa eta erlazio estua, ditugun baliabideen eta egituren optimizazioa eta eraginkortasuna lortu ahal izateko. Euskal Herria Bilduk eta PSEk sinatu duten erdibidekoa berdin berdina da abenduko batzordean eztabaida genuena. Beraz, orduan bezala, ez diogu gure oniritzia emango. Gaurko jatorrizko ekimenari baiezkoa emateko asmoa geneukan, nahiz eta aldaketa bat sartu duten erdibidekoan, hemen aipatu den "consolidación" hori jarri dute "mejora progresiva". Gu ados gaude, eta baiezkoa emango diogu PPk eta UPyDk sinatu duten erdibidekoari. Eskerrik asko, besterik ez. | eu | https://www.legebiltzarra.eus/ic2/restAPI/pvgune_descargar/default/2f98cd88-123b-4730-86b8-bfd3680ec3ee | parl_eu_4019 |
10 | 72 | 20.03.2014 | BARRIO BAROJA | PV-ETP | Mozioa, Carmelo Barrio Baroja Euskal Talde Popularreko legebiltzarkideak aurkeztua, kirolaren etorkizuneko finantziazioari buruz. Eztabaida eta behin betiko ebazpena | Eskerrik asko, presidente andrea, eta labur-labur. Lehenik eta behin, eskerrak eman nahi dizkiot Maneiro jaunari ekimena sinatzeagatik eta esan dituen hitzengatik, eta Iparragirre jaunari, agertutako sentiberatasunagatik (ez du zuzenketarik egin, eta, azkenean, guk sinaturikoa babestuko du). Ubera andreak zorionak eman dizkit hasieran –eta eskerrak eman nahi dizkiot–, kirolari eta kirolaren finantziazioari buruz hitz egiten jarraitzeagatik. Oso gai garrantzitsua da; oso garrantzitsua; eta, jakina, ebatzi gabe geratu zenez, pentsatu genuen Jaurlaritzak azalpen bat eman behar zuela, eta ildo horretatik jarraitu dugu. Hortaz... Balorazio bat egin duzu koordinazioari, lankidetzari... buruz. Bueno, nik uste dut gauza berari buruz hitz egiten ari garela: koordinazioa eta lankidetza. Kirolaren arloan eta kirolaren egitura guztiak jokoan jartzerakoan –instituzionaletatik hasi, eta federatiboetara, edo, hertsiki, kirol-arlokoak, asoziatiboak eta pribatu asoziatiboak–, bada, nik uste dut koordinazioaz eta lankidetzaz ari garela. Oso ados nago –eta kezkatuta nago gainera, aurrekontuei egindako zuzenketetan ere adierazi dugun moduan– aurrekontu eskeletikoen kontuarekin; arrazoi duzu horretan. Horrexegatik aipatu dut lehen geuk –baina, batez ere, Jaurlaritzak– ideiak behar ditugula gai honetan; ideia materialak, baina baita ideia estrategikoak ere, lankidetza-arlokoak… Hitz egin dugu Kirolaren Euskal Eskolak ateratako ondorioei eta egindako azterketari buruz (finantziazio publikoa, babesak, mezenasgoa, lizentziak...). Ideia horiek guztiak bultzatu egin behar dira euskal kirolaren talde zabal, garrantzitsu eta eredugarri horretan. Gure ustez ere bada garatu beharreko eredu bat, eta horixe ez dagoela azterketa hori egiteko beldurrik; jakina horri guztiari buruz hitz egin behar dugula. Elkarrizketa hori bultzatzen ari gara, kasu honetan, Jaurlaritzaren aurretiazko jarduera baten bitartez, lehenik eta behin, Jaurlaritzak erantzun behar baitu gai honen inguruan. Eta horrela ez jarraitzeaz ari gara; hobetzeaz eta aurrera egiteaz ari gara. Nik uste dut badaukagula akordio bat Jaurlaritza lan hori egiten has dadin, eta pentsatzen dut zeuk ere parte hartuko duzula ildo horiei buruz, Jaurlaritzaren erronka estrategikoei buruz egingo dugun eztabaidan. Rojo andreari ere ulertzen diot, eta eskerrak eman nahi dizkiot hitzaldiagatik. Ni ere saiatu naiz adierazi dizkiguzun eta batzordean adierazi zenizkidan sentsibilitate batzuk jasotzen, eta zure zuzenketaren bidez ere egin duzu hori. Zentzu eraikitzailean hartu dut. Eta, noski, eztabaidak errepikatzeari buruzko hausnarketa bat ere egin duzu. No es repetir este debate. Kontua jarraitzea da, amaitu ez zelako, eta batzordean irekita geratu zelako. Berdinketa izan zen, ez zen ezer ere onartu... Beraz, orain, Jainkoak nahi badu, Jaurlaritzari lan egiteko eskatzen dion testu bat onartuko dugu. Azken finean, hori ez da errepikatzea, baizik eta abenduaren 16an amaitu gabe geratu zenarekin jarraitzea. Eskerrik asko. | eu | https://www.legebiltzarra.eus/ic2/restAPI/pvgune_descargar/default/2f98cd88-123b-4730-86b8-bfd3680ec3ee | parl_eu_4020 |
10 | 72 | 20.03.2014 | UBERA ARANZETA | EH Bildu | Mozioa, Carmelo Barrio Baroja Euskal Talde Popularreko legebiltzarkideak aurkeztua, kirolaren etorkizuneko finantziazioari buruz. Eztabaida eta behin betiko ebazpena | Garbi dago, hemendik aurrera EH Bilduk egin behar duena da bidea markatu, Alderdi Popularrak gero errematatzeko, gure irizpideak eta ya está. Eskua hartzen dizut eta hemendik aurrera jarriko dugu praktikan sarriago. Hemen behin eta berriro aipatzen da eredu bat badugula, baina benetan saiatu naiz behin eta berriro ikusten zein den eredu hori, eta egia esan, guk ez dugu lortzen ikustea zein den eredu hori. Eta mesedez, eskertuko nuke norbaitek azaltzea detaile guztiz, zeren ikusten dugun gauza bakarra da inprobisazioarena, irizpide ezarena, planifikazio ezarena eta eredu gabezia totala. Eta hori ikusten da egunerokoan. Tartekamarteka hemendik kirol eragile desberdinak pasatzen dira erakundeetatik, normalean gainera hurbilen daukaten erakundeetatik, udaletxetik, finantziazio eske, eta ikusten dugu zer egoeratan aurkitzen diren. Askok lehiaketetan parte ere ezin dezakete hartu normaltasun batean. Baina nola funtzionatzen dugu? Momentuka, txandako gobernuak edo txandako arduradunak edo teknikariak dituzten irizpideen baitan, eta irizpide horiek deialdiaren arabera ere aldatzen joaten dira. Hori da eredua? Hori da kontsolidatu eta hobetu nahi den eredua? Guk ez. Eta askotan ematen du kirolez hitz egiten dugunean denok gauza bera esaten dugula. Eta kalean galdetuko bagenio herritar bati: "–Eta politikariek erakundeetan zer esaten duten kirolaz? –Ba kirola oso inportantea dela. –Baina gero garrantzia hori zertan gauzatzen da?". Inork ez luke jakingo hori erantzuten. Nik ere ez, ze ez dago estrategia bat, ez dago kirol maila desberdinetan lotura bat. Ez dago garbi zein kirol mota bultzatu nahi ditugun, parte hartzeko kirola nolakoa izan behar den, eskola kirola nola bultzatu behar dugun eta zein irizpideren baitan, goi mailako kirola, talentua duten kirolariak, klubak, federazioak. "Baina inportantea da, kirola inportantea da, adi denok eta denok kirola egitera, praktikatzera, oso osasuntsua". Horraino, horretan geratzen da kirolari ematen diogun garrantzia eta kontsolidazioa, noski. Hemen planteatzen ari garena ez da eredu aldaketa ere, baizik eta eredu bat definitzea eta garatzea, irizpide batzuk zehaztea eta konkretatzea, besterik ez. Eta gure taldea prest dago eta prest egongo da horretan parte hartzeko. Ez koordinatzeko eta ez beste batzuek ezartzen dizkiguten irizpideei baiezkoa emateko, ez, hausnarketan, azterketan parte hartzeko eta elkarlanean aritzeko. Bi kontzeptu oso desberdin; estrategia bat garatu ahal izateko, askotan esaten dugun bezala, kirol egitura indartsu bat eta kohesionatu bat bideratu ahal izateko. Besterik ez, eskerrik asko. | eu | https://www.legebiltzarra.eus/ic2/restAPI/pvgune_descargar/default/2f98cd88-123b-4730-86b8-bfd3680ec3ee | parl_eu_4021 |
10 | 72 | 20.03.2014 | IPARRAGIRRE ETXEBERRIA | EA-NV | Mozioa, Carmelo Barrio Baroja Euskal Talde Popularreko legebiltzarkideak aurkeztua, kirolaren etorkizuneko finantziazioari buruz. Eztabaida eta behin betiko ebazpena | Arratsalde on. Ubera anderea, gabiltza eredua gora, eredua behera. Nik berriro esango dizut eredua badaukagula Kirol Legea 1918ko urtetik, eta harrezkero eredu bat daukagu. Egia da abenduko erdibidekoan, sozialisten ekarpenekin egindakoan, jaitsi egin zela exijentzia maila eta moldatu nahi izan zenutela eredu hauek jarriz, baina askotan horrelako bitxikerietan ezkutuko helburuak gorde egiten dira. Nik berriro esango dizut ados gaudela egoera aztertu, elkarlanean hobekuntzak bilatu eta behar diren aldaketak egin ditzagun, ditugun baliabideen eta egituren optimizazioa eta eraginkortasuna lortu ahal izateko. Gaur ere honekin gu ados gaude. Eta esan duzu finantziazioa, presupuestoak eta horrelako gauzak. Nik esango dizut presupuestoak Legebiltzar honetan onartzen direla, eta beti priorizatu egiten dira políticas públicas esaten direnak. Beraz, nik gauza batekin geratzen naiz. Gaur hemen onartuko den ekimenaren aurretik doazela Eusko Jaurlaritza eta Kirol zuzendaria, interpelazio egunean sailburuak esan zigun bezala. Besterik ez, eskerrik asko. | eu | https://www.legebiltzarra.eus/ic2/restAPI/pvgune_descargar/default/2f98cd88-123b-4730-86b8-bfd3680ec3ee | parl_eu_4022 |
10 | 72 | 20.03.2014 | MINTEGI LAKARRA | EH Bildu | EH Bildu legebiltzar-taldeak egindako legez besteko proposamena, 1936ko altxamenduaren, 1936-1939ko gerratearen eta 1939-1975ko diktaduraren gorazarrea egiten dituzten ikurrak euskal udaletatik kentzeko. Eztabaida eta behin betiko ebazpena | Arratsalde on, legebiltzarburu andrea, lehendakaria, legebiltzarkideak, gonbidatuak, arratsalde on. Gaur hona ekarri dugun lege besteko honek badauzka bi helburu. Helburu bat da azalekoa eta beste helburu bat da sakonagoa. Azaleko helburua da honezkero onartuta dagoen legez besteko bat aurrera ateratzea. Orain hiru urte onartu zen hori, eta bete egin ez den horri segida ematea. Eta gero badauka sakoneko helburu bat. Eta sakoneko helburua da, hain zuzen ere, urte gehiegitan luzatu izan den bidegabekeria bati amaiera ematea. Orain hiru urte hemen onartu izan zen legez bestekoak esaten zuen sinbolo frankista guztiak kendu behar zirela udaletxeetatik, udalerrietatik. Eta hori ez da bete. Eta hori esaten zen, hain zuzen ere, 2007an onartu zenean Memoria Historikoaren Legeak esaten zuelako errolda bat egin behar zela eta sinbolo horiek guztiak kendu behar zirela. Eta orain zazpi urte ez zen bete eta orain hiru urte ere ez, hasiera batean inposaketa militarragatik, gero ganorabakokeriagatik, edo erantzukizun politiko faltagatik. Kontua da enoratu nahi den iragan hori presente daukagula gaur egun oraindik ere gure kale kantoietan. Eta esan behar da Gerra Zibila bezain odoltsua izan zela gerra ondorengoa, gerra ondoren horretan egon zen erregimen politikoa. Erregimen politiko horrek ahalegin berezia egin zuen, hain zuzen ere, ideologia kolpistaren sinbologia hedatzeko eta aurreko sinbologia guztia ezabatzeko: Objektuak, sinboloak, pertsonak, identitate zantzuak eta hizkuntza bera ezabatu nahi izan ziren gerra ondorengo horretan. Eta esaten dudan moduan, 71 urte behar izan ziren Memoria Historikoaren Lege bat egiteko, ordutik beste zazpi urte pasatu dira eta oraindik ere ez da bete. Eta horren froga da, hain zuzen ere, memoria berreskuratzeko ia bi dozena elkarte eta fundazio daudela memoria berreskuratu nahian. Ipini nahi dudalako edozein gatazka militarren ostean arau unibertsalak diren hiru kontzeptu: egia, justizia eta erreparazioa. Oraindik ere egin ez den ariketa politikoa. Ez dira kendu sinboloak, ez dira erretiratu omenak, ez dira erretiratu dominak eta batez ere –eta hau da garrantzitsuena eta hau azpimarratu nahi nuke– ez da egin irakurketa kritiko bat. Estatu kolpeak Euskal Herrira hondamendia ekarri zuen: hondamendi humanoa, hondamendi politikoa, ekonomikoa, kulturala. Atzerakada egon zen hizkuntzan, genozidio linguistikoa burutu izan zen eta oraindik ez da azaldu gerran baino gerra ostean egon zirela dozenaka eta dozenaka hildako, garbiketa ideologikoa egin zelako, konfliktoan zerikusirik ez zeukaten pertsonen aurkako garbiketa. Kasu batzuetan kolpisten ideologiarekin bat ez zetozelako eta beste kasu batzuetan legalitatea bera defendatzeagatik, hau da, errepublikaren legalitatea defendatzeagatik. Kontua da horrore hori guztia estali nahi izan zela Amnistiaren Legearekin 1977an, eta indarrean dago oraindik ere Amnistiaren Legea, nahiz eta iraungitze datarik ez eduki gizateriaren kontrako krimenak. Elkar errekonozitzetik etor daiteke elkarbizitza, norberak bere burua errekonozitua edukitzetik. Etorkizunera begiratzeko, lehenago iraganera begiratu behar dugu, baina begiratu behar dugu begirada kritikoaz eta iragana iraganean kokatu, beti ere gaur egungo balio demokratikoen arabera. Guk ez dugu planteatzen iragana estaltzea edo lepoa ematea, guztiz alderantziz. Guk esaten duguna da iraganaz hitz egin behar dugula, baina hain zuzen ere gaur egungo begirada garaikidearekin. Eta ikusi iragan horretan zer gertatu den, mina atera, zauria garbitu eta egia osoa kontatu, baina egia letra larriz, seguruen letra xehez egindako egia guztien metaketa egin ostean. Nekez hasiko gara erlatuak egiten ez baditugu erlatuak egiten, pluralean. Eta oraindik ere gure kale kantoietan ikusten ditugun sinbologia frankista guztiak dira kontaketa bakarra. Oraindik ere kontatu nahi zaigu historiaren ideia bat, historia ikuspuntu batetik. Eta zintzo jokatu beharko dugu, benetan, geroari aurrera begiratu nahi badiogu. 1936tik 1975era Euskal Herrian bizi izan zen egoera politikoa ulertzeko ez dago talaia bakarra. Prismaren alde ezberdinetatik begiratu beharko diogu eta erlatu guztiak batuta, orduan agian kapaz izango gara kaleidoskopio hori osatzeko eta gertatutakoaren osotasuna ikusteko, erlatu monolitikoa egitearen ordez, erlatu bat ñabardurarik gabekoa, kontrasterik gabekoa eta kontrapunturik gabekoa. Memoria egin beharra dago, memoria osoa, plurala, zintzoa eta arduratsua. Eta esaten nuen bezala, memoria falta horren seinale argiena da gaur egun badaudela gutxienez 19 elkarte memoria egin nahian. Elkarte batzuk dira gerra garaia gogoan eduki nahi dutenak. Beste batzuk dabiltza garaiko ume lapurtuen peskizan. Badaude elkarteak Durangoko edo Gernikako bonbardaketak gogoan eduki nahi dituztenak. Badaude elkarteak Andoain eta Donostian errepresaliatuak izan direnak gogoan mantendu nahi dituztenak. Eta batez ere badaude elkarteak Nafarroan, non 1.868 errepresaliatu egon ziren, horietariko gehienak oraindik lurpean, eta guk, beraien ondorengook, ez dakigu non dauden ere. Elkarbizitzaz hitz egiten dugu egun hauetan, eta hori da helburua, bai, elkarbizitza. Baina elkarbizitza bat adostasunaren kulturan oinarritu behar dena. Dice así el artículo 15 de la mencionada Ley de Memoria Histórica: "Administrazio publikoek, dagozkien eskumenak gauzatuz, neurri egokiak hartuko dituzte altxamendu militarra, Gerra Zibila eta diktaduraren errepresioa pertsonalki edo kolektiboki goresten duten ezkutu, intsignia, plaka eta bestelako objektu edo aipamenak kentzeko. Neurri horietako bat izan daiteke diru-laguntza publikoak kentzea". Eta lege hori Madrilgo Diputatuen Kongresuan onartu zen, alderdi guztiek batek izan ezik, Alderdi Popularrak ez zuen babestu. Eta hori da orain guri egitea dagokiguna, lege hori betetzea eta ikur guztiak kentzea. Eta ez dago koartada kulturalik edo ez dago koartada estetikorik. Alde batetik, ikur horiek ez direlako proposamen estetiko baten adierazpena. Ikur horiek dira garai politiko menperatzaile baten sinbolo zuzenak, helburu zehatzekin egindakoak, eta dauden lekuetan daude, hain zuzen ere, helburu politiko zehatz batekin, historia modu batera kontatzeko helburuarekin. Beste alde batetik, ezin da esan kulturaren adierazpena denik, kultura inoiz ez delako aseptikoa. Kulturak koordinatuak ditu, koordinatu espazio-tenporalak, kulturak sepsia du, ideologia du. Eta beraz, ideologia hori da momentu honetan oraindik ere inposatu nahi izaten dena. Eta beste alde batetik, planteatu daiteke garai baten lekukotza direla. Bai, lekukotza dira, baina lekukotza diren heinean kontsideratu behar dira. Tratamendu hori eman behar zaie ikur horiei, lekukotzaren tratamendua. Beraz, gaur ekarri dugun legez besteko hau pauso bat da, pauso txikia, gure memoria hori egiteko pauso handiak gelditzen zaizkigu, guztiak ibili beharrekoak. Zauria ondo itxi beharra dago, zauriaren gainean ozpina bota gabe, eta gaur egun ikur horiek hainbat eta hainbat familiarentzat ozpina dira oraindik sendatu gabe dagoen zauri horretan. Ezin da etorkizuna eraiki ez bada iraganeko oinazea onartzen. Oinazea, mina, ezin da enoratu. Beraz, memoria aldarrikatzen dugu. Eta aldarrikatzen dugu atzera begiratzea eta gogoratzea. Eta gaurko proposamen honek bakarrik eman nahi du pauso txiki bat, oraindik ere eman behar diren pauso askoren lehenengoa. Eskerrik asko. | eu | https://www.legebiltzarra.eus/ic2/restAPI/pvgune_descargar/default/2f98cd88-123b-4730-86b8-bfd3680ec3ee | parl_eu_4023 |
10 | 72 | 20.03.2014 | MANEIRO LABAYEN | Mixto-UPyD | EH Bildu legebiltzar-taldeak egindako legez besteko proposamena, 1936ko altxamenduaren, 1936-1939ko gerratearen eta 1939-1975ko diktaduraren gorazarrea egiten dituzten ikurrak euskal udaletatik kentzeko. Eztabaida eta behin betiko ebazpena | Bai, eskerrik asko, presidente andrea. Arratsalde on. EH Bilduk proposatzen digu Euskadin espainiar legea aplika dadila, eta, zehazki, Memoria Historikoaren Espainiako Legea aldarrikatzen du. Lege horren edukia ekarri digu gogora; zehazki, 15. artikulua, zeinak esaten duena esaten baitu. Hortaz, HBk 2007an onartutako espainiar lege bat aldarrikatzen du, eta Euskadin ere aplika dadila eskatzen du. Gu ados gaude Memoria Historikoaren Legearekin, eta Euskadin aplika dadila nahi dugu, legearen edukiarekin ados gaudelako eta legearen 15. artikuluarekin ados gaudelako, zeinak esaten duena esaten baitu sinbolo eta monumentu publikoei buruz. 1. puntuak honela dio: "Administrazio publikoek, dagozkien eskumenak gauzatuz, neurri egokiak hartuko dituzte altxamendu militarra, Gerra Zibila eta diktaduraren errepresioa pertsonalki edo kolektiboki goresten duten ezkutu, intsignia, plaka eta bestelako objektu edo aipamenak kentzeko. Neurri horietako bat izan daiteke diru-laguntza publikoak kentzea". 2. pun- tuak, berriz, honela dio: "Ez da aplikatuko aurreko atalean aurreikusirikoa aipamenak oroimen pribatu hertsikoak direnean –betiere borroketan parte hartutakoak goretsi gabe–, edo legez babesturiko arrazoi artistiko, arkitektoniko edo artistiko-erlijiosoak daudenean". Edo 3. puntua eta 4.a. Beraz, ados gaude legearen edukiarekin, eta Euskadin aplika dadin nahi dugu. Hortaz, ados gaude legearen aplikazioarekin. Horixe esan genuen 2011n Legebiltzar honetan, non, bide batez, talde guztiak ados agertu baitziren gai horretan. Funtsean, horixe dio gure zuzenketak. Nahi dugu Legebiltzarrak Eusko Jaurlaritzari eska diezaiola Memoria Historikoaren Legearen 15. artikulua bete dezan, eta neurri egokiak har ditzan, dagozkion eskumenak betez, altxamendu militarra, Gerra Zibila eta diktaduraren errepresioa omentzen duten ezkutu, intsignia, plaka eta bestelako objektu edo aipamenak kentzeko izaera publiko eraikin eta eraikuntzetatik, eta, halaber, izaera pribatuko eraikin eta eraikuntzetatik kentzeko neurriak bidera ditzan". Hortaz, gure proposamenaren helburua eta gure ustez egin behar dena da altxamendu militar frankistaren, Gerra Zibilaren edo diktaduraren goraipamen oro kentzea. Hori da UPyDren helburua: inolako gorespenik ez egotea. Noski, zein da EH Bilduk dakarkigun eztabaida honen arazoa? Bada, bistan denez, ekimen hau proposatzen duen taldea nor den, zer den, zer esanahi duen. Nork proposatzen digu ekimena? Nork proposatzen digu diktaduraren eta erregimen frankistaren goraipamenik ez egiteko edo halakorik galarazteko? Ba hori proposatzen digun taldea da, hain zuzen ere, Frankori jarraitu zioten diktadoreen antz gehien duen taldea. Francoren diktadoreen antz handiena dutenek aurkeztu dute ekimen hau. Eta, hain zuzen ere, EH Bilduk ez du lotsarik memoriari buruz, egiari buruz, justiziari buruz eta erreparazioari buruz hitz egiteko; EH Bilduk ez du lotsarik krimenei buruz hitz egiteko eta elkarbizitza aldarrikatzeko, giza eskubideez hitz egiteko; ez du lotsarik matxinada militarraz, indarkeria krudelaz, errepresio krudelaz hitz egiteko, eta, gainera, idatziz jarri du "hainbat biktimei egindako iraina". Hain zuzen ere, garondoan tiro ematearen defendatzaileek esaten digute behar diren neurri guztiak hartu behar ditugula erregimen frankistaren eta diktaduraren goraipamenik egon ez dadin. Zinismo politikoko ariketa guztiz jasanezina da. Legezko gobernu baten aurkako altxamendu militarrari buruz hitz egiten dute ETA kondenatzen ez duten berek, ETA defenditu duten berek, duela bost urte eskas Patxi Lópezen gobernu legitimoari heriotzamehatxua egin zion talde terrorista defenditu duten berek. Zinismo politiko onartezin eta jasanezin hori entzun behar dugu ordezkari demokratikook, alegia, EH Bildukoak ez garen talde eta legebiltzarkideok. Horixe da zinismoa, eta lotsa gutxi izatea: biktimez, memoriaz eta justiziaz hitz egitea ETA kondenatzeari uko egiten dioten berek. EH Bilduko ordezkari den Mintegi andreak lotsa gutxi du irakurketa kritikoa aipatzean eta diktadura frankistak eragindako izugarrikeriak eta hanka-sartzeak kondenatu eta kritikatzean. Onartezina iruditzen zaigu hori. Ziurrenik, antzeko zerbait esango dizu beste bozeramaileren batek. Arrazoi ideologikoengatik dozenaka lagun hil izanaz hitz egiten duzue, ETAri –haien ordezkari politikoek bezala pentsatzen ez zuten eta ez duten ehunka lagun hil zituen talde terrorista horri– behin betiko eta baldintzarik gabe desegiteari uko egiten diozuen berek. Berriz ere lotsa gutxi eta zinismo politiko bera erakutsi duzue: EH Bilduk ekimen bat aurkeztu du erregimen frankistaren goraipamenik egon ez dadin, hain zuzen ere, erregimen frankistaren antz gehien duten horiek, ETAren diktadura defendatu dutenek. Horixe da zinismo politikoa. Hain zuzen ere, Francoren diktaduraren goraipamen oro galarazteko eskatzen du EH Bilduk, baina ETAren diktadura goratzen jarraitzen dute. Horrelakoxea da zuen koherentzia. Horixe da zuen lotsagabekeria. Bide batez, horixe da Ganbera honetako gainerako kideetatik, Ganbera honetan dauden legebiltzarkide demokratikoetatik bereizten zaituztena. Ganbera honetako legebiltzarkide demokratiko guztiek Francoren diktadura eta ETAren diktadura kondenatzen dute. Guztiok kondenatzen dugu Francoren diktadura eta guztiok kondenatzen dugu ETAren diktadura, zuek izan ezik, ETAren diktadura kondenatzen ez duzuen bakarrak baitzarete. Zer lotsa gutxi duzuen! A ze zinismo politikoa! La | eu | https://www.legebiltzarra.eus/ic2/restAPI/pvgune_descargar/default/2f98cd88-123b-4730-86b8-bfd3680ec3ee | parl_eu_4024 |
10 | 72 | 20.03.2014 | MENDIA CUEVA | SV-ES | EH Bildu legebiltzar-taldeak egindako legez besteko proposamena, 1936ko altxamenduaren, 1936-1939ko gerratearen eta 1939-1975ko diktaduraren gorazarrea egiten dituzten ikurrak euskal udaletatik kentzeko. Eztabaida eta behin betiko ebazpena | Gracias, señora presidenta. Buenas tardes a todos. Hau ez da memoria bakar baten herria, baizik eta hainbat memoriaren herria, eta uste dut nire aurretik hitz egin duenak oso argi utzi duela hori. Hitz egiten ari zinen bitartean, ni ere idazten joan naiz politikan egunero bizi ditugun zenbait kontraesan ikaragarri. Izan ere, diktadura frankistak eremu sinboliko zabala utzi zuen gure kaleetan, Errepublikaren erregimen demokratiko eta konstituzionala ezabatu nahian eta, aldi berean, Errepublika erakundeetan, sindikatuetan, elkarteetan ordezkatu zuten pertsona guztien izenak eta Gerra Zibilean eta gerora kartzelan, erbestean eta ostrazismoan hil ziren pertsonen izenak ezabatu nahian. Eta Euskal Sozialistak taldea ados gaude Memoriaren Legea bete behar dela esatearekin. Nola ez ba! Inork ere ezin digu irakaspenik eman gai horretan. Horixe erakutsi genuen Espainiako Gobernutik eta horixe erakutsi genuen Eusko Jaurlaritzatik: Jaurlaritzan geundenean, memoria historikoaren legea zabaldu genuen; izan ere, iritsi ginenean, ikusi genuen Aranzadirekin sinatutako akordio bat besterik ez zegoela Gerra Zibilean desagerturikoen hobiak aurkitzeko, eta, noski, pertsonak bilatzeko politika horrekin jarraitu genuen. Baina, noski, hobien mapa zabaldu eta sortu genuen, aztarnen katalogoa zabaldu eta egin genuen Legebiltzarrak lagunduta, lekukotzak bildu genituen, eta, halaber, hitzarmen bat egin genuen Valentín de Foronda Institutuarekin errepresio frankistako urteen azterketa zientifiko bat egin zezan. Hortaz, amaieraraino bete genuen Jaurlaritzak egindako katalogo hori, zeina Eudelen eta Jaurlaritzaren arteko batzorde misto batetik ateratako txostenaren bidez egin baitzen. Txosten hartan, udaletako sinboloak kentzeko lanak egiteko moduari buruzko gomendio batzuk ematen dira. Baina EH Bilduri frankismoaren aztarnak kentzeari buruz gaur agertu duzun irmotasun bera eskatuko nioke Ganbera honetan terrorismoaren biktimei buruz izan diren beste eztabaida batzuetan, eta irmotasun bera eskatuko nizuke, frankismoari buruz eskatzen duzun iraganaren berrikuspen kritikoa eginez –gu ere ados gaude horrekin–, uste baitut gauza bera eska daitekeela askoz ere hurbilago ditugun garai historikoei buruz. Izan ere, badirudi eragozpen gutxiago duzuela denboran urrunago dagoen iraganaz hitz egiteko –errepresioa eta Gerra Zibila pairatu duten askorentzat oso hurbil egon arren–, baina ez duzue inolaz ere hitz egin nahi herenegun arte bizitako izugarrikeriez. Hortaz, ados gaude ekimenarekin –nola ez ba!–, ekimen honen jatorrian dagoen kudeaketarekin eta sorrerarekin ados gaudelako, baina uste dugu gaur agertu duzun irmotasun bera eskatu behar zaizuela ETArekin, terrorismoaren biktimekin eta batez ere ETAk herri honetan eragindako sufrimenduarekin loturiko beste arlo batzuetan. Besterik ez, eta eskerrik asko. La | eu | https://www.legebiltzarra.eus/ic2/restAPI/pvgune_descargar/default/2f98cd88-123b-4730-86b8-bfd3680ec3ee | parl_eu_4025 |
10 | 72 | 20.03.2014 | RAMÍREZ ESCUDERO ISUSI | EH Bildu legebiltzar-taldeak egindako legez besteko proposamena, 1936ko altxamenduaren, 1936-1939ko gerratearen eta 1939-1975ko diktaduraren gorazarrea egiten dituzten ikurrak euskal udaletatik kentzeko. Eztabaida eta behin betiko ebazpena | Buenas tardes a todos. Han pasado 80 años desde julio de 1936 y todavía se siguen viendo símbolos franquistas en nuestras calles. Como homenaje a quienes se enfrentaron al franquismo y en cumplimiento de la Ley de Memoria Histórica, deberíamos intentar quitar todos esos símbolos de nuestras calles. Umea nintzela, berrogeita hamarreko hamarkadan, egunean lau aldiz igarotzen nintzen Bilboko Plaza Eliptikotik eskolara joateko, eta garai hartan (berrogeita hamarreko hamarkadan) gainean zegoen, Espainiako Ogasunaren eraikinaren gorenean, Espainia frankistaren armarri faxista, "España, una, grande y libre" ("Espainia, bakarra, handia eta librea") goiburua zuena, Bilboko Kale Nagusiko eta Plaza Eliptikoko bizitza zaintzen. Gaur egun, berrogeita hamabost urte geroago, armarriak leku berean jarraitzen du, bilbotarrek plaza eliptikoan nola paseatzen duten zelatatzen. Zer esan nahi du horrek? Horrek esan nahi du nahastu egin garela, ez dugula aplikatu Memoriaren Legea aplikatu behar genuen arretarekin edo legeren batek ihes egin digula bidean. Nik uste dut Euskal Herriko kaleetatik ikur frankista horiek erabat ez kentzeari buruzko azalpenen bat eman behar bada, duela berrogei urteko dilema erreforma edo haustura zela esan behar dela, eta gizarte honek erreforma aukeratu zuela. Eta, jakina, haustura egon izan balitz, iraultzako agerraldi tipikoak ikusiko genituen, Leninen edo Stalinen bustoak herrestan eramaten, edo Iraken Sadam Husseinen estatua botatzen zuteneko ikono hura, diktaduraren erorketaren garaia markatzen duena. Hemen, onerako edo txarrerako, denborak eta historiak esango dute hori, erreforma aukeratu zen, eta erreforma askoz motelagoa izan zen, noski. Egokitzapen-garai bat egon zen eta bizikidetza-garai bat egon zen frankismoaren azken hatsen eta demokraziaren lehen oihuen artean. Garai hartan inori ez zitzaion bururatu ikur guztiak botatzen ahalegintzea, jakina. Argazki batzuetan ikusi genuen Stalinen eta Leninen estatuak barrutik hutsak zeudela eta herrestan eraman zitezkeela bi lagunen artean, argazkietan ikusten zen bezala, baina Franco diktadoreak hormigoizkoak egiten zituen, azpian zaldia zuela, eta hirurogeita hamarreko hamarkadaren bukaeran ez dut inor irudikatzen kale publiko batean estatua bat eraitsi nahian, garai hartan ez baitzen giro. Nik uste dut horrek zuritu lezakeela moteltasuna, baina ezerk ez du zuritzen Gerra Zibila hasi eta ia laurogei urte geroago eta diktadorea hil eta ia be- rrogei urte geroago oraindik ere diktadura frankistaren aldeko plakak, intsigniak eta monumentuak izatea. Eta horiek kentzera behartuta gaude hiru arrazoirengatik. Hasteko, ikur frankistak zirelako; ez ziren informazio hutseko ikurrak, faxismoa goraipatzen zutenak ziren, eta argi dago gizarte libre batean ezin direla ikur horiek eduki. Bigarrenik, lege bat dugulako. Hemen aipatu da lege bat, Memoria Historikoaren 2007ko Legea, eta lege horren artikulu bat irakurri da, leku publikoetatik era guztietako aztarnak kentzera behartzen duena edo gomendatzen duena. Eta hirugarrenik –nire iritziz, ikuspegi historiko eta sentimentaletik garrantzitsuena iruditzen zaidana– Bigarren Errepublikaren legezkotasuna defendatu zutenengan, Jose Antonio Agirre Lekuberen lehen Eusko Jaurlaritzaren legezkotasuna defendatu zutenengan pentsatuz, funtsean faxismoari aurre egin ziotenengan pentsatuz. Ez da ahaztu behar Europako faxismoaren aurkako gerra 1940an izan zela, baina hemen egin zen 1936an faxismoa geldiarazteko Europako lehen saiakera. Nik ez dut irudikatzen gudari zahar bat Euskal Herriko kaleetan paseatzen eta uztarria eta geziak dituen plaka bat nahitaez ikusten. Eta ez dut irudikatzen nazioarteko brigadisten seme-alaben edo biloben bisita bat ere, ugariak izaten diren arren, eta gerra amaitu eta laurogei urte geroago bere aita edo aitona garaitu zuen edo bere aita edo aitona fusilatu zuen armadaren ikurrek hortxe jarraitzen dutela ikusten, eta herrialde honetako diktadorea hil eta berrogei urte geroago ere elementu faxistek hortxe jarraitzen dutela ikusten. Eusko Jaurlaritzaren 2012ko txostenean daukagu dena, duela gutxi, duela hilabete eta erdi edo, Giza Eskubideen Zuzendaritzak, Eudelekin batera, udaletxe guztietara bidali duena. Horixe aplikatzea da kontua. Dena hain xehatuta dagoenez, kostua ere aipatzen du, arazo izan baitaiteke. Plaka bat kentzea zenbat kostatzen den ere aipatzen du: Etxebizitzaren Institutu Nazionalaren plaka bat kentzea lau euro, kaleko errotulu bat, 15 x 130 neurrikoa, bakoitzeko hirurogeita sei euro… Eta hain xehatuta dago non asmo politikoa edo administratiboa baino ez baita behar aurrera egiteko. Nik uste nuen denok ados egongo ginela, jendea irribarrez ateratzen den bozketa horietako bat izango zela hirurogeita hamabost bototik hirurogeita hamabost aldekoak direlako, baina ez dakit zer bozkatuko duen Alderdi Popularrak. Baina horretarako gogora ekarriko dizuet duela lau egun... Tira, lege hori betetzeko bi modu daudela esango dut: bata, borondatez, guk daukaguna, eta bestea, legeari men eginez, nostalgikoek izan dezaketena (eta ez naiz horietaz ari, noski), elementu horiek kentzearen aurka daudenek izan dezaketena. Duela lau egun, Burgosko Udalak asmoa zuen San Juan komentua lagatzeko "Gizon bat eta Burgosen birsortzea: Yagüe" izeneko erakusketarako. Yagüe jeneral faxista bat zen, Badajozko harakina izenez ere ezagutu zena, Badajozen Extremadurako lau mila lagun fusilatu zituelako. (Bazen beste bat, Arias Navarro, Málagako harakina deitzen ziotena, Malagako fiskal militarra zela Malagako milaka errepublikano hil zituelako.) Burgosera itzulita, udalak San Juan komentua lagatzeko asmoa zuen aipaturiko erakusketarako, baina laga aurretik, Burgosko Udalak (PPkoa) kontsulta bat egin zion zuhurtziaz udaleko zerbitzu juridikoari. Zerbitzuak esan zion erakusketa hartarako espazio publikoa lagatzea Memoria Historikoaren Legearen aurka zihoala, zeinaren bitartez Gerra Zibilean eta diktaduran jazarpena eta indarkeria jasan zituztenen eskubideak aitortzen baitira eta haien aldeko neurriak ezartzen. Hau da, ikur faxista guztiak ezabatzeko borondate sendorik ez dagoen kasuetan, aski da gauza sinple bat aplikatzea; esaterako, lege hori, zazpi urte daramatzana aplikatu gabe. Nada más. La | eu | https://www.legebiltzarra.eus/ic2/restAPI/pvgune_descargar/default/2f98cd88-123b-4730-86b8-bfd3680ec3ee | parl_eu_4026 | |
10 | 72 | 20.03.2014 | BARRIO BAROJA | PV-ETP | EH Bildu legebiltzar-taldeak egindako legez besteko proposamena, 1936ko altxamenduaren, 1936-1939ko gerratearen eta 1939-1975ko diktaduraren gorazarrea egiten dituzten ikurrak euskal udaletatik kentzeko. Eztabaida eta behin betiko ebazpena | Eskerrik asko, presidente andrea. Arratsalde on, berriz ere. Mintegi andrea, eztabaida hau lehen izana dugu, eta gainditua eta ondo gainditua dago. Ganbera honetan aho batez bozkatuko dugu Memoria Historikoaren Legea betetzearen alde, Maneiro jaunak gogorarazi duen bezala. Zuk unea aprobetxatu duzu, baina zer egingo diogu bada. Nik hainbat gauza esan nahi ditut. Lehena: Bilduk esatea ez dakit zer ikur eta inskripzio kendu behar direla, berek bizirik eusten diotenean frankismoan nahiz demokrazian talde terrorista baten parte izan ziren eta diren hiltzaile-talde baten garrari, bere tamaina eta adierazpen guztietako erretratuari, arrano beltzei, babes politiko eta moralari, goratzeari eta goraipamenari, gutxien-gutxienez, iseka egitea da. Zuen lerroetatik buruzagi asko gurtu eta omentzen dituzte gaur egun, Mintegi andrea. Zuetako asko haurren hiltzaileen, torturatzaileen, estortsiogileen eta bahitzaileen atzean edo aurrean ikustea ez da inongo batzorde teknikoaren katalogoan edo lanean sartzen den zerbait. Behin eta berriz egiaztatzen dugun gertaera da. Memoria Historikoaren Legearen aplikazioaren betetze-maila progresiboan ez dakit zer akats egin direlako zu hona haserretuta etortzeak ez du zentzurik zuk zeure alderdi politikoan barne-behaketa bat egiten ez baduzu, ebaluazio bat egiten ez baduzu eta zeuk aldarrikatzen duzunaren ildoan portaeren analisi bat egiten ez baduzu. Eztabaidatutako eta onartutako kontua da hori, aspaldiko kontua da. Duela hiru urte, legez besteko proposamen bat onartu zen aho batez Ganbera honetan, denok aipatu dugun 52/2007 Legea betetzeko proposatzen zuena. Katalogo bat egitea eskatu zen, eta ikur frankistak kentzeko batzorde tekniko bat eratu zen. Eta irizpenak dioen bezala –hortxe baitago, eta nahi zuen orok irakurri ahal izan du–, Euskadi, ikur frankisten jendaurreko presentzia hura –Eusko Jaurlaritzak dio– neurri handi batean zuzendu zen 1979an udal demokratikoak aukeratu ondoren. Duela gutxi, abenduaren 26ko 52/2007 Legeko Ikur eta monumentu publikoak izeneko 15. artikulua betetzeko lan ofiziala abian jartzea dela eta, Eusko Jaurlaritzako Giza Eskubideen Zuzendaritzak Euskadin dauden eta Gerra Zibila eta diktadura goresten dituzten ikur eta monumentu publikoen katalogoa egitea eskatu zuen… Tira, ezagutzen dugun guztia eta katalogo horrek dioen guztia. Batzordearen helburua katalogoa aztertzea eta Euskadin ikur frankistak kentzeko xedez erakunde publikoei zuzendutako gomendio sistematizatuak egitea da. Oraindik agerian dauden ikurren sailkapenak dio, gomendio orokorrek… Batzorde horren gomendioek diote udal, gobernu, diputazio eta epaitegientzako jarduketa-eredu izan nahi dutela, ikur bakoitza banan-banan hartzerik ez dagoela kontuan hartuta. Beraz, gomendio orokorrak ematen ditu. Erakunde bakoitzak ikusiko du nola jokatu. Modu horretan, gutxi gorabeherako gomendioak ematen dira kategoria horietan guztietan, eta jakineko adibideren bat jartzen da kategoria bakoitzerako. Tira, hor dauden kontuak dira, betetzen doazen kontuak. Hainbat erakundetatik ari da kontu horien inguruan lan egiten, eta argi dago legearen postulatuak betetzen ari direla pixkanaka-pixkanaka. Espainian desagertzen ari dira frankismoaren, diktaduraren edo altxamendu nazionalaren ikur gehienak. Hori ari da gertatzen. Zenbait kasutan, legeak berak ere aipatzen duen bezala, arrazoi arkitektonikoak, artistikoak eta artistiko-erlijiosoak egon dira eta daude; legeak babestutako arrazoiak, gainera. Legeak babestuak. Edo, legeak dioen bezala, oroitzapen pertsonal edo pribatu hutsekoak baldin badira, inor goratzen ez dutenak, izan daitezke salbuespenak, aplikatzen diren eta legezkoak diren kontuak. Duela gutxi gogorarazi zuen Justizia ministroak kendutako 608 aztarnei buruz Estatuko Administrazio Orokorrak emandako datuei buruz parlamentuan egindako galdera baten inguruan, % 85 baino gehiago Memoria Historikoaren Legea betez kendu dela. Eta egin ez dena –zioen berak– prozedura oso luzeak, oso garestiak eta eragin handikoak daudelako da, baina borondateak ere… Horietako asko martxan daude, birmoldaketa-lanen, eraisketen eta abarren zain badaude ere. Nik uste dut erdibideko zuzenketa hor dagoela. Gauzak bere lekuan jarri ditu. EAJren, PSEren edo Maneiro jaunaren zuzenketan zetorren sentsibilitatea zuzendu nahi izan da. Gauzak bere lekuan jarri ditugu. Katalogoaz hitz egin dugu, Eusko Legebiltzarrak 2011n eskatu zuen katalogoaz, erreferentzia bat baita. Argi dago katalogoan izaera eztabaidagarria eta eraldatzailea duten ikuspegiak edo elementuak daudela. Gauza eztabaidagarri asko, subjektibotasun asko… Zenbait kontuk gai egokiak, deskriptiboak islatzen dituzte, hor dauden eta, batez ere, hor egon diren ikurrak edo monumentuak inguratzen dituztenak, baina guk uste dugu erreferentziazko, jarraipeneko edo azterketarako elementu gisa balio lezaketela. Zenbait obra edo ikurrek zuzenketa edo aldaketa soil batzuk behar dituztela ere aipatu behar dugu, dataren bat ezabatzea, inskripzioren bat ezabatzea… Argi dago gauza horietatik guztietatik gehienak egin direla, eta egiteko geratzen direnak aipatu dugun legea betez egingo direla. Dena den, katalogoan esatea Espainiako plazaren izenak, Gasteizen dagoen egungo Espainiako plazak Gerra Zibilarekin zerikusia duela (Espainiako plazak, Espainian, zer lotura du Gerra Zibilarekin?), edo Ramiro de Maeztu, 98ko Belaunaldiko intelektualaren izena Gasteizko kale batetik kendu egin behar dela esatea, ulertuko duzuen bezala, distortsionatuta edo gaizki ulertuta dago katalogo horretan. Edo Legutioko Atea kale-izenak zerikusia duela Gerra Zibilarekin… Legutio Arabako herri eta udalerri zoragarria da, Gasteizen kale baten izena izatea merezi duena, eta bere garaian herri horren inguruan gudu bat izan zelako… Legutio Legutio da, eta kale bat izan dezake bere izenarekin Gasteizen, une honetan daukan bezala. Katalogoaren planteamendua barregarria da. Gauzak bere onetik atera gabe egin behar dira. Legea bete behar da. Gu horren alde gaude, eta hala egon gara eta egongo gara beti. Eta horiek bezala, badira beste adibide batzuk guztiz eztabaidagarriak, subjektibotasunez betek eta a priorikoak. Nolanahi ere, erdibideko zuzenketak Eusko Jaurlaritzari eskatzen dio, dauden tokian daudela, ikur frankista guztiak kentzeko, erreferentziatzat hartuta… Guk uste dugu eztabaidagarriak, subjektiboak edo a priorikoak ez dituela kontuan hartuko, ez direlako erreferentziak, baina beste gauza asko bai, eta proposa ditzala neurriak eraikin pribatuetan dauden ikurrak kentzea errazteko. Nik uste dut normaltasunaren barruan dagoela hori. Horrek, gainera, jakineko jabetza pribatu batzuei diru-laguntzak kentzeko hasierako proposamenean planteatutakoak ekarriko lituzkeen biribiltasuna eta bidegabekeria konpontzen ditu. Kasu askotan oso zaila da, ia ezinezkoa da fatxada osoak eraistea edo zenbait leku helezinetan dauden inskripzioak botatzea; esaterako, elizetan daudenak. Pentsa ezazue zailtasun arkitektoniko eta egiturazko horrek erakunde publikoen laguntzak kentzea eragiten duela. Horrek eragin dezake Cáritasek, elkartasun- eta laguntza-erakundearen eredu izanik, laguntza publikorik ez jasotzea Elizakoa izateagatik. Hori bai izango litzatekeela Espainian eta Euskadin har genezakeen neurri antisozial handiena, Cáritasi laguntza kentzea ezaugarri horiek dituen ezintasun arkitektoniko batengatik. Amaitzeko, presidente andrea, EH Bilduren bozeramailea utzikeriaz eta erantzukizun politikoaz hitz egiten ari da ikur eta aztarnen inguruan, utzikeriaz eta erantzukizun politikoaz hitz egiten, gorespenaz hitz egiten… Baina, Mintegi andrea, non dago zure Memoria Historikoaren Lege partikularra? Zuk ez duzu oraindik onartu zure erakundean 15. artikulua ETAren ikur eta aztarnei dagokienez. Bada garaia. Eskerrik asko. La | eu | https://www.legebiltzarra.eus/ic2/restAPI/pvgune_descargar/default/2f98cd88-123b-4730-86b8-bfd3680ec3ee | parl_eu_4027 |
10 | 72 | 20.03.2014 | MINTEGI LAKARRA | EH Bildu | EH Bildu legebiltzar-taldeak egindako legez besteko proposamena, 1936ko altxamenduaren, 1936-1939ko gerratearen eta 1939-1975ko diktaduraren gorazarrea egiten dituzten ikurrak euskal udaletatik kentzeko. Eztabaida eta behin betiko ebazpena | Legebiltzarburu andrea, legebiltzarkideok, gonbidatuak, arratsalde on. UPyDren ordezkariak erregimen frankistarekin alderatu gaitu, eta egungo Falangeak, zeinak, bide batez esateko, uztarria eta geziak bere banderan mantentzen baititu, UPyDrentzat eskatzen du botoa, ez du Euskal Herria Bildurentzat eskatzen. Zure silogismoan zerbaitek huts egiten du, Maneiro jauna. Batzuetan pentsatzen dut ez dela entzuten esaten duguna. Pixka batean aritu naiz memoriez hitz egiten, pluralean, eta kontakizunez hitz egiten, pluralean, eta ez dugula hitz egin nahi esan diguzue. Horixe esan diguzue hitzez hitz, ez dugula hitz egin nahi. Nik ez dut interbentzio gogorrik egingo Alderdi Sozialistaren aurka, espero dudalako elkarrekin lan egingo dugula eta elkarguneak bilatu behar ditugula, baina iseka egitea dela iruditzen zait hitz egin nahi ez dugula esatea, hitz egiteko mahai batean oraindik aulki bat hutsik daukagunean. Ez dakit azokako bozeramaileek bezala hitz egiteko eskatzen zaigun edo eztabaida serioa egin nahi den, mikrofono batean unean uneko gorespenak egin nahi diren edo benetan hitz egin nahi den. Guk nahi duguna benetan hitz egitea da. Hamazortzi hilabete daramatzagu Legebiltzar honetan bake-hizkuntzarekin, eta hamazortzi hilabete daramatzagu Legebiltzar honetan gerra-hizkuntza entzuten, eguna joan eta eguna etorri. Elkartzeko, elkarrizketatzeko eta gure esku daukagun edozein forotan bakeaz hitz egiteko esertzeko deitzen ari gara, hemen eta hemendik kanpo, Bake eta Bizikidetza lantaldean, foro sozialetan, bakeaz eta memoriez hitz egin dezakegun edozein forotan. Benetan nahi duzue memoriaz hitz egiten entzutea, ala nahikoa duzue grabatuta daukazuen memoria, zeuen buruetan fosil bihurtuta daukazuen hori, buruan kontakizun bakarra eta monolitikoa bakarrik sartzen baitzaizue? Benetan hitz egin behar badugu memoriez, eser gaitezen eta ez dezagun jardun azokako oihulari batek bezala, nork gehiago eta ozenago oihu egin, nork irain handiena bota, nork lotsagarri utzi bakeaz hitz egiten ari den talde bat. Eta horixe dago hemen. Eta ez dut uste gatazkaz hitz egiten entzun digutenik, eta ez erasoez, eta ez… Pasarte batekin jarraitu nahi den ala ez hitz egitera etorri gara hona, pasarte oso gogorra eta zaila dena eta herri honi osotasunean eragin diona. Diktadura frankistak eragin zion bezala, herrialde osoa baikara diktadura horren biktimak. Eskolak itxi ziren, maisuak zigortu zituzten, hizkuntzagenozidioa egin zen, langileak euren lanpostuetatik kendu zituzten, bataio-izenak ezabatu ziren. Horretaz ari gara hitz egiten, gaur horretaz ari gara hitz egiten. Izan ezazue horretaz hitz egiteko eta hori entzuteko ausardia, eta egin dezagun memoria hori, gaur horixe egin behar baita, eta bihar ere bai, eta hurrengoan, eta beti. Gure taldean inork ez du ukatu memoria osoa egin nahi dugunik. Eguna joan eta eguna etorri ari gara aldarrikatzen memoria osoa egin nahi dugula. Ez dugu kontakizun partzial bat egingo, ez dugu argazkiaren erdia estaliko. Ez dugu horrelakorik egingo. Argazki osoa ikusi nahi dugu. Eta gaur horretaz ari gara hitz egiten, argazkiaren erdia estali egin nahi delako, oraingoa eta iraganekoa. Eta ez dut ulertzen bere burua demokratikotzat jotzen duen alderdi batek nola izan ditzakeen arazoak –ezetz espero dut, Barrio jauna–, nola izan ditzakeen arazoak esateko gure historiako pasarte hori, hain eragin handia izan duena, amaitutzat jo behar dugula behin betiko. Eta espero dut gaur guztien adostasuna izango dugula, baita gaur egungo Falangearen botoak jasotzen dituzten alderdiena ere. | eu | https://www.legebiltzarra.eus/ic2/restAPI/pvgune_descargar/default/2f98cd88-123b-4730-86b8-bfd3680ec3ee | parl_eu_4028 |
10 | 72 | 20.03.2014 | MANEIRO LABAYEN | Mixto-UPyD | EH Bildu legebiltzar-taldeak egindako legez besteko proposamena, 1936ko altxamenduaren, 1936-1939ko gerratearen eta 1939-1975ko diktaduraren gorazarrea egiten dituzten ikurrak euskal udaletatik kentzeko. Eztabaida eta behin betiko ebazpena | Eskerrik asko, presidente andrea. Pentsatzen dut falangistek Falangeari emango diotela botoa, edo, bestela, Falangearen antzik handiena duenari, hau da, zuei. Zuei. Diktadoreoi, euskal diktadoreoi. Hau da, zuei. Horixe bai gutxi mamitutako eta gutxi argudiatutako erantzuna, ezta, Mintegi andrea? (Risas) Oso ondo entzun dugu zuek esandakoa eta, horregatik, alderdi politiko demokratikook gogorarazi dizuegu zuek zaretela gaur egun ETAren diktadura gaitzesten ez duten bakarrak. Ez al duzue ondo entzun? Ez al duzue ondo entzun denok kritikatu eta gaitzesten dugula Francoren diktadura baina zuek ez duzuela gaitzesten ETAren diktadura? Ez al zarete horretaz ohartzen? Ez al zarete lotsaz gorritzen? Denok gaude ados Euskadin ere Memoria Historikoaren Legea aplikatzearekin; denok gaude ados, altxamendu militarraren, diktadura frankistaren, errepresio frankistaren, gerraren eta garai hartan egindako hilketa guztien gorespenik egotea galarazi dadin nahi dugu; denok gaude ados haiek bezalako gertakari higuingarriak ezin direla goratu. Alderdi politiko demokratiko guztiok bat gatoz horretan. Zein da salbuespena? Zuek ez dituzuela gaitzesten ETAren hilketak, ez dituzuela gaitzesten zuen lagunak diren ETAko diktadoreak. Nabarmen samarra da, ez dago misterio handirik. Eztabaida honek ez du misteriorik. Lehen ere esan dizut, iseka egitea da, zinismoa da, lotsagarria da eta lotsagabekeria da zuek memoriaz, justiziaz, ordainaz, krimenez eta bizikidetzaz hitz egitea, modu zinikoan irribarre egiten baduzue ere. Oso ondo dakizue zuek lortu duzuena nabarmen geratzea, oso barregarri geratzea dela, eta argi utzi diozuela gizarteari frankismoaren azken arrastoa zaretela! Zuek zarete, gainerakook demokratak baikara. Beste talde batzuek ere esan dizute iseka guztiz onartezina dela. ETAko diktadoreen babesleak, ETAko diktadoreen babesle eta goraipatzaileak, haur, emakume eta gizonezkoen zuritzaileak, hori dago hemen, Mintegi andrea, hori dago hemen, zuek gaitzesten ez dituzuen ETAk egindako 850 hilketa baino gehiago. Hori dago hemen, hori dago hemen. Hain zuzen ere zuek eztabaida hau hona ekartzea, gainerakooi demokrazia- eta bizikidetza-irakasgaiak ematen ahalegintzea, demokrazian sinesten ez duzuenok, hainbat hamarkadatan talde terrorista bati lagundu diezuenok! Hori da iseka, hori da lotsa, hori da zuen lotsagabekeria. Oso nabarmena da, agerian geratu da zer gertatzen den Legebiltzar honetan. Inork ez du bozkatuko ekimen horren aurka, inor ez da abstenituko ekimen horren aurrean, denok bozkatuko dugu horren alde, denok kritikatu eta gaitzesten dugulako Francoren diktadura, baina agerian geratu da berriz ere zuek zaretela ETAren diktadura gaitzesten ez duten bakarrak. Nahiko zenukete zuek Franco gaitzesten ez duen alderdi politiko bat egotea! Horixe nahiko zenukete! Pero no lo hay. Horrelaxe dira gauzak, horixe dago hemen, Mintegi andrea, hori da errealitatea. Zuek, beste behin ere, barregarri geratu zarete, nabarmen geratu zarete Ganbera honetan dauden gainerako legebiltzarkide demokratikoen aurrean. | eu | https://www.legebiltzarra.eus/ic2/restAPI/pvgune_descargar/default/2f98cd88-123b-4730-86b8-bfd3680ec3ee | parl_eu_4029 |
10 | 72 | 20.03.2014 | MENDIA CUEVA | SV-ES | EH Bildu legebiltzar-taldeak egindako legez besteko proposamena, 1936ko altxamenduaren, 1936-1939ko gerratearen eta 1939-1975ko diktaduraren gorazarrea egiten dituzten ikurrak euskal udaletatik kentzeko. Eztabaida eta behin betiko ebazpena | Begira, frankismo garaitik daukagun ikur argiena ETA da. Eta guk sozialistok honekin guztiarekin amaitu nahi dugu, ETArekin eta frankismo garaiko ikur guztiekin. Gerratearen eta diktaduraren ikurrekin, baina baita ere ETA frankismo garaiko ikur bezala, horrekin baita ere desagertu nahi dugu. Eta hori entzutea nahi dugu zuen ahotik, eta hori oraindik ez da entzun. Eta frankismoaren ikurrak bai, baina ETA ere desagertu egin behar da guretzat. Porque los socialistas hemos padecido dos dictaduras, la de Franco y la de ETA, y queremos que las dos desaparezcan de nuestras vidas, y queremos que no quede ni un solo vestigio de ninguna de ellas. Y nos gustaría escucharlo de su boca, de la de su grupo, en algún momento en este Parlamento. No perdemos la esperanza. Nada más, y muchas gracias. | eu | https://www.legebiltzarra.eus/ic2/restAPI/pvgune_descargar/default/2f98cd88-123b-4730-86b8-bfd3680ec3ee | parl_eu_4030 |
10 | 72 | 20.03.2014 | RAMÍREZ ESCUDERO ISUSI | EH Bildu legebiltzar-taldeak egindako legez besteko proposamena, 1936ko altxamenduaren, 1936-1939ko gerratearen eta 1939-1975ko diktaduraren gorazarrea egiten dituzten ikurrak euskal udaletatik kentzeko. Eztabaida eta behin betiko ebazpena | Nik uste dut, beste batzuetan bezala, proposamenaren hasierako zentzua lausotzea lortu dugula. Eta norbaitek kronometratu izan balu, ikusiko genuke askoz gehiago hitz egin dugula ETAz hasierako proposamenaz baino, hau da, frankismoaz, haren krimenez eta oraindik Euskadiko kaleetan irauten duten haren ikurrez baino. Bilduri eraso ez dion alderdi bakarra izan garenez, zergatia azaldu nahi dut. Nik uste dut jakineko gauza bati buruz hitz egitera etorri garela gaur hona, hain zuzen ere 1936-1939 urteetatik 1975 arterainoko frankismoaren memoriaz. Ulertzen dut politikoki zezenari adarretatik heldu, gaia irauli eta ETAren kontura itzultzea, baina nik uste dut –ados gaude horiek egunen batean ETA gaitzetsi behar dutela– egongo dela denbora eta egongo direla egunak ETAri buruz hitz egiteko. Baina gaurko hasierako gaia ez zen ETA. Beraz, zergatik aldatzen da, ezustean, argumentua? Niri posible dela iruditzen zait, baina, guk ez badugu ezer esan horri buruz, proposamenera mugatu garelako da, nire ustez ikuspuntu logiko batetik hori baita egin behar dena. Dena den, ulertzen dut politikagatik gaia aldatu eta berriz ere ETAri buruz hitz egin daitekeela. Horregatik ez diogu Bilduri eraso ETAren kontuarekin, gaur Bilduk hona ekarri duen gaiak zerikusirik ez duelako ETArekin. Aparteko gaia zen historikoki, aparteko gaia zen bere garaian, eta uste dut nahasteak ez diola inori mesede egiten, konparaketak, gehienetan, higuingarriak izaten direlako. La | eu | https://www.legebiltzarra.eus/ic2/restAPI/pvgune_descargar/default/2f98cd88-123b-4730-86b8-bfd3680ec3ee | parl_eu_4031 | |
10 | 72 | 20.03.2014 | BARRIO BAROJA | PV-ETP | EH Bildu legebiltzar-taldeak egindako legez besteko proposamena, 1936ko altxamenduaren, 1936-1939ko gerratearen eta 1939-1975ko diktaduraren gorazarrea egiten dituzten ikurrak euskal udaletatik kentzeko. Eztabaida eta behin betiko ebazpena | Bai, eskerrik asko, presidente andrea. Labur-labur. Harrituta utzi nau Ramírez-Escudero jaunak Mintegi andrearentzako egin duen abokatu defendatzaile lanak. Mintegi andreak ez du bere burua defendatu ezin izan duelako, ezin izan duelako, eta zu eztabaidak zeintzuk diren esatera atera zara. Frankismoari buruz ehunka aldiz hitz egin dugu Legebiltzar honetan, duela hilabete gutxi batzuk, eta duela hiru urte gai honetaz aritu ginen denon adostasunez. Beraz, alde horretatik planteamendua oso argi dago. Bozkatu behar dugun erdibideko zuzenketa baloratu dugu. Ikusi dugu katalogoak puntu ahul asko dituela, eraginkortasun falta asko edo subjektibotasun asko dituela, a priori, distortsionatuta dauden kontuak, baina ikur horiek eta aztarna horiek planteatzen dituzten eta identifikatzen dituzten gauza askoren erreferentzia-puntu izatea ondo dago. Lehen egin genuen, eta orain ere egingo dugu. Eta ikurrak eraikin pribatuetan daudenean haiek kentzeko neurriak hartzen jarraitzea ere ondo dago. Beraz, logikoa da ezin duten eta laguntza behar duten jabe pribatu askori gauza horiek kentzen laguntzea. Beraz, gai horiek ondo daude, normalean Memoria Historikoaren Legearen parte dira. Duela hiru urte onartu bagenuen, orain ere onartzen jarraitzen dugu. Baina lehen esan dudan bezala, Mintegi andrea, lehen ezin izan duzu zeure burua defendatu ezin duzulako. Ezin duzu zeure burua defendatu. Zuk ez duzu egin Memoria Historikoaren zeure Legea, zuk aztarnekin jarraitzen duzu. Gainera, badakizu, Memoria Historikoaren Legea pixkanaka-pixkanaka betetzen ari dela, ikurren bat duten udalek, aldundiek, epaitegiek eta instituzioek bete dezaketen heinean. Zuk badakizu Memoria Historikoaren Legea betetzen ari dela, baina horrek amorrazioa eragiten dizu. Zuek, egia esan, Francoren hutsunea sentitzen duzue oraindik. Francoren hutsunea sentitzen jarraitzen duzue, eta hori zuen kontraesanen artean dago, zuen kontraesanen artean dago. Eta kontraesan horiek zeuek bakarrik gainditu beharko dituzue. Hara, hau memoria historiko berria da: Garitano, Garitano jauna, Gipuzkoako diputatu nagusia, kriminal baten argazkia aurrean eta beste batena atzean zuela, kriminal bat babesten. Memoria historiko, etiko, demokratiko eta humanitario guztien ezbetetze larriena da hori. Iseka eta iraina iruditzen zait hau. Eta hemen ez gara ari estatua bati buruz, armarri bati buruz edo koadro bati buruz hitz egiten. Hemen zuzendari politiko bati buruz eta ikur guztiz kriminal eta antidemokratiko baten gorespenari buruz ari gara hitz egiten. Hori da zuek behin betiko kendu behar duzuena. Hori da zuek behin betiko egin behar duzuen hausnarketa. Eskerrik asko. La | eu | https://www.legebiltzarra.eus/ic2/restAPI/pvgune_descargar/default/2f98cd88-123b-4730-86b8-bfd3680ec3ee | parl_eu_4032 |
10 | 72 | 20.03.2014 | SÁNCHEZ MARTÍN | SV-ES | Euskal Sozialistak legebiltzar-taldeak egindako legez besteko proposamena, genero-identitateak eta sexu-orientazioak direla-eta gertatzen diren eskolako bazterkeriaren eta jazarpenaren aurka aritzeko jaso beharreko aurre-hartze eta esku-hartze neurriei buruz. Eztabaida eta behin betiko ebazpena | Eskerrik asko, presidente andrea. Arratsalde on, jaun-andreok. Nire legebiltzar-taldea, Euskal Sozialistak taldea, sexu-joeragatik eta genero-identitateagatik eskolan egiten den diskriminazioa eta jazarpena prebenitzeko eta saihesteko legez besteko proposamen batekin dator gaur osoko bilkura honetara. Euzko Abertzaleak eta EH Bildu taldeekin erdibideko zuzenketa bat adostu dugu, gure ustez gure ikastetxeetan sexu-joeragatik eta genero-identitateagatik diskriminaziorik ez egiteko ildoan aurrera egiteko aukera emango baitu. Joan den urteko ekainean oso antzeko legez besteko bat aurkeztu zuen nire legebiltzar-taldeak Diputatuen Kongresuko Berdintasun Batzordearen aurrean, eta aho batez babestu zuten Ganberako talde guztiek. Guzti-guztiek. Alderdi guztien ustez, garrantzitsua zen ekimen honi babesa ematea, uste baitzuten beharrezkoa zela elkarbizitzarako eta aniztasuna eta herritar guztien eskubideak errespetatzeko hezkuntza bultzatzen jarraitzeko. Eta are garrantzitsuagoa da, kontuan izanik, gaur egun, herritar horiek zigortu eta jazarri egiten direla, Europan eta mundu osoan. Errusiako eta Ugandako adibideak jarri besterik ez dago. Nire legebiltzar-taldeak egoki iritzi zion Eusko Legebiltzarrean ekimen hau aurkezteari, gure autonomia-erkidegoan ere, LGTB gazteei eskolan nahiz osasun-alorrean egiten zaien jazarpena prebenitzeko aurrerapausoak emateko. Halaber, azpimarratu behar da, aurtengo otsailaren 4an, Europako Parlamentuak gehiengo handiz onartu zuela (394 boto alde, 176 kontra eta 72 abstentzio) txosten bat –Lunacek txostena–, zeinaren bidez kolektibo hori defendatzeko ekintzak eskatzen baitira. Kolektibo horretako kideen erdiek diote diskriminatuak sentitu direla, eta laurdenek, mehatxuak edo eraso fisikoak jasan dituztela. Hala, gay, lesbiana eta transexualen oinarrizko eskubideak babesteko plan bat egitea onartu du, beharrezko ikusi baita bermatzea Europan homofobiarik ez dela onartzen. Homofobiaren eta sexu-joeragatik eta genero-identitateagatik egindako diskriminazioaren aurkako bide-orria da aipatutako plana. Estrasburgoko Ganberan, Alderdi Popularrak zatituta eman zuen botoa: 139 diputatuk kontrako botoa eman zuten, eta soilik 69k eman zuten aldeko botoa, nahiz eta aurrez dokumentua leundu zen kontserbadoreenak ez mintzeko. Besteak beste, Estrasburgok eskatzen du gobernuek arrazismoaren eta xenofobiaren aurkako gorroto-krimenei buruzko legeriak alda ditzatela, eta sexu-diskriminazioagatik egindako erasoak sartu haie- tan. Halaber, Europako Batzordeari eskatzen dio sexu bereko bikoteak ere kontuan har ditzala mugitzeko eskubidea aitortzen zaien familien artean, eta gazteriaren eta hezkuntzaren arloan, ikastetxeetako berariazko programa guztietan, berdintasuna eta sexu-joeragatik eta genero-identitateagatik diskriminaziorik ez egitea bultza dezala. Lunacek txostenak gomendioak bakarrik ematen dituen arren eta, beraz, nahitaez bete beharreko direktiba ez den arren, txosten hori onartzea mugarri garrantzitsua izan da Europako LGTB eskubideen aldeko borrokan, eta porrot handia talde ultrakontserbadoreentzat, zeinek, onartu aurreko asteetan, hainbat mobilizazio egin baitzituzten hura galarazteko. Nire legebiltzar-taldeak legez besteko proposamena aurkeztu ondoren, lehengo urtearen amaiera aldera, baterako hezkuntzarako hezkuntza-sisteman genero-indarkeria prebenitzeko plan zuzentzailea aurkeztu zuen Eusko Legebiltzarrak. Azpimarratu behar da ezen, plan horren zirriborrotik amaieran aurkeztu zen testuraino, nire legebiltzar-taldeak aurkezturiko legez besteko proposamenean jasotzen diren aldaketak sartu zirela. Pozten naiz puntu horiek kontuan izateagatik eta plan horretan sartzeagatik. Besteak beste, aldaketa hauez ari naiz: generoindarkeriari buruzko erregistro estatistikoen sistemak hedatzea, eta horien artean eraso sexista, sexual, homofobiko, lesfobiko eta transfobiko oro sartzea; problematika horri buruzko prebentzio-programa bat egitea; irakasleen trebakuntzaren barruan –hasierakoan nahiz iraunkorrean– aniztasunari eta eskola-jazarpen diskriminatzaileari edo sexu-jarreragatik edo generoidentitateagatik egindako jazarpenari buruzko trebakuntza eskaintzea; halaber, Hezkuntza Sailari dagokionez, hezkuntza-etapa guztietako curriculumean arreta berezia jartzea tratu-berdintasunerako eskubideari eta diskriminaziorik ezari eta, dagozkion ikasketa-planetan, tratu-berdintasunari eta diskriminaziorik ezari buruzko edukiak sar daitezen bultzatzea. Horregatik, eta kontuan izanik zirriborroa zuzendu zela eta, hortaz, urte-bukaeran aurkezturiko plan horretan gure ekimenean jasotako puntuak jaso zirela, erdibideko bat sinatu dugu, bide horretan aurrera egiteko eta hezkuntzan plan hori ahalik arinen txertatzeko pausoak emateko. Baina aipaturiko baterako hezkuntzako plan horretan, ez zen jasotzen osasun-arloan kasu horiek hautemateko biderik, eta hori osatu beharra zegoen, kasu horiek ere garrantzitsuak baitira LGTB gazteekin egin beharreko detekzio- eta prebentzio-lanetan aurrera egiteko. Hori dela eta, erdibidekoan puntu bat sartu da, zeinaren arabera, Eusko Legebiltzarrak Osasun eta Kontsumo Sailari eskatzen baitio sexu-joeragatik eta genero-identitateagatik eskolan egindako jazarpenek osasunean dituzten ondorioei aurre egiteko eta, besteak beste, osasun-hezkuntzaren arloko pro- gramak eta planak egiteko. Nahitaezkoa da hori egitea, zoritxarrez, ikastetxeak ez baitira leku seguruak gazte homosexual, bisexual eta transexualentzat, eta hori oso mingarria da haientzat. Gure legebiltzar-taldearen kezka areagotu besterik ez da egin Rajoyren Gobernuak Wert Legea onartu duenetik eta lege horrek gazteen trataera- eta aukera-berdintasunaren arloan dioena ikusirik. Wert Legeak alde batera uzten ditu hiritartasunbalioak, eta erlijioa sartu du berriz ere, Apezpiku Konferentziak berariaz hala eskatuta. Halaber, eskolacurriculumetik kendu egin du sexu- eta familia-aniztasunaren errespetua –Hiritartasunerako Hezkuntzan ageri zena–. Bistan denez, horrek atzerapausoa ekar dezake berdintasun-balioen heziketan eta eskola-diskriminazioa eta -jazarpena bultza ditzake sexu-joeragatik eta -identitateagatik. Jaun-andreok, suizidioa da nerabe eta gazteen heriotzaren kanpo-arrazoi nagusietako bat, Estatistikako Institutu Nazionalak argitaratutako datuen arabera. LGTB gazteen % 56k bortxakeria jasan dute beren ikastetxean, eta % 20k beren familian bertan. Estatuko LGTBen Federazioak eta Madrilgo COGAM kolektiboak argitaratutako txosten batek agerian utzi du eskolako jazarpen homofobikoaren eta horrek nerabe eta gazte lesbiana, gay, transexual eta bisexualetan sortzen duen suizidio-arriskuaren arteko lotura. Txosten horren arabera, eskolako jazarpen homofobikoaren ondorioz, jazarpen hori jasan dutenen % 43ri burutik pasatu zaio bere buruaz beste egitea, eta horietatik % 17 horretan saiatu da; % 26k eraso eta mehatxu bortitzak jasan ditu bere sexu-joeragatik eta genero-identitateagatik; eta % 42k ez du inolako laguntzarik jaso ikastetxean. Dena den, Estatuko LGTBen Federazioak eta COGAM kolektiboak errealitate horri buruz egindako azterketa mendebaldeko beste errealitate batzuetako datuekin hornitu behar izan da –batez ere, Frantziakoekin–, Espainian ezin delako jakin nerabeen suizidioetatik zenbat izan daitezkeen LGTB pertsonei egindako eskola-jazarpenak eragindakoak, ez baitago datu fidagarririk. Hori dela eta, gure ustez, egoera hori zuzendu beharra dago. Halaber, uste dugu sexu-joera eta genero-identitatea ez direla arazo inguruneak hala hautematen ez baditu. Beraz, oso garrantzitsua da ingurunea aldatzea; izan ere, inork ere ez du bere buruaz beste egiten lesbiana, homosexuala, bisexuala edo transexuala izateagatik, baizik eta egunero jazarpena eta diskriminazioaren tortura jasateagatik. Eskubideak era baketsuan gauzatuko dituen eta herritarren aniztasuna errespetatuko duen hezkuntza-sistema baten oinarriak jartzen jarraitu behar da, nork bere eskubideak gauza- tzeko eta gainerakoek ere bereak gauzatu ahal izateko, gizarte gero eta askotarikoagoan, berdintasunezkoagoan, eta askeagoan. Horrelakoxea da gure errealitatea. Horrelakoxea da LGTB gazte askok eta haien familiek bizi duten errealitatea, baita gure autonomia-erkidegoko ikastetxeetan ere. Horixe zen Euskal Sozialistak legebiltzartaldeak aurkezturiko legez besteko proposamenaren arrazoia, hau da, hezkuntzaren arloko politikak ez ezik, osasun-arloan ere LGTB gazteen aurkako eskolajazarpena prebenitzeko politikak martxan jar daitezen eskatzea. Oso garrantzitsua da egoera horri garaiz aurre egitea, kasu horiek detektatuz eta prebentzioaren alde eginez. Hori dela eta, nire legebiltzar-taldeak erdibideko zuzenketa bat sinatu du Euzko Abertzaleak eta EH Bildu taldeekin, eta, beraz, haren aldeko botoa emango dugu. Eta gainerako taldeak ere aldeko botoa ematera animatzen ditut. Besterik ez, eta eskerrik asko. La | eu | https://www.legebiltzarra.eus/ic2/restAPI/pvgune_descargar/default/2f98cd88-123b-4730-86b8-bfd3680ec3ee | parl_eu_4033 |
10 | 72 | 20.03.2014 | URREA HERRERA | EH Bildu | Euskal Sozialistak legebiltzar-taldeak egindako legez besteko proposamena, genero-identitateak eta sexu-orientazioak direla-eta gertatzen diren eskolako bazterkeriaren eta jazarpenaren aurka aritzeko jaso beharreko aurre-hartze eta esku-hartze neurriei buruz. Eztabaida eta behin betiko ebazpena | Arratsalde on guztioi. Euskal Herrian eta munduan oraindik sexu eskubideak ez daude bermatuta eta sarri askotan urratu egiten dira. Sexu joera eta genero identitatearen ondoriozko eskola jazarpena edo, beste batera esanda, lesfobia, homofobia, bifobia eta transfobiak eragindako jazarpena, ikasle batek bere sexu joera edo genero identitatearen ondorioz bere ikastetxean jasaten duen jazarpena. Lesfobiak, homofobiak, bifobiak eta transfobiak eragindako eskola jazarpen edo bullying kontzeptuaren atzean ikasleen arteko bazterketa, bakartzea, mehatxuak eta erasoak daude, botere harreman ez parekideen testuinguruan, non erasotzaileek edo bullyek homofobiari, transfobiari, sexismoari eta heterosexismoari lotutako balioak jarraitzen dituzten. Sexu joera eta genero identitatean oinarritutako jazarpena eraso fisiko, psikologiko eta sozialen bidez gauzatzen da, orokorrean ikasle edo irakasle talde batek ikaskide edo lankide lesbianei, homosexualei, bisexualei eta transexualei zuzendua. Jokabide hauek era askotan azaleratu daitezke, besteak beste, bazterketa, irainak eta eraso fisikoak eta baita erailketa edo suizidioa eraginez hori. Arartekoaren txosten batek jasotakoa nabarmendu nahiko nuke, "Arrisku egoera berezietan dauden adingabeak" izeneko txostena da. Joera afektibosexualen aniztasuna eta nortasun transexuala eta transgeneroa ez daude behar bezala onartuta eta oraindik ez dute normaltasun mailarik gure gizartean. Ondorioz, lesbiana, gay, bisexual, transexual, intersexual, queer, nerabe ugarik egunero beren errealitatea onartzen ez duten egoerak bizi dituzte eta gutxiespen egoerak bizi behar izaten dituzte familian, eskolaren esparruan eta aisian. Ondorioz, lesbiana, gay, bisexual, transexual, intersexual, queer gazteengan ohikoak dira eskola emaitza okerragoak, eskola absentismoa, afektibitate ezkutatzea, autoestimu baxuagoa, barne gatazkak eta suizidio tasa altuagoa, gainontzeko ikasleak baino hiru aldiz handiagoa. Halaber, lesbofobiak, homofobiak, bifobiak eta transfobiak eragindako eskola jazarpenak baditu beste eskola jazarpenetik ezberdintzen dituen ezaugarriak. Honakoak dira: hezkuntza sisteman homosexualitatea eta transexualitatea ikusezin bihurtzea; gutxiengoen sexualitateen aurrean, familiaren bazterketa edo laguntza zehatz eta espliziturik ez eskaintzea; estigma kutsatzea ez soilik lesbiana, gay, bisexual, intersexual, queer eta transexualei, baizik eta euren alde agertzen direnei ere. Homofobia eta transfobia normalizatzeak norberaren kontzeptuaren barneratze negatiboa eragiten du eta horrek norberaren desira edo sentimendu lesbo, homo, transa ukatzea ekar dezake; lesbiana, gay, bisexual, intersexual, queer edo transexual sentitzen denaren lotsa eta ondorioz jazarpenaren biktima dela esateko segurtasun eza, era berean bere bakardadea eta isolamendua areagotuz; erasoak jasateko arriskua, legitimotzat hartzen diren jarrera oldarkorren biktima bihurtzeko aukeraren aurrean. Honek guztiak ulertezintasuna, babesgabetasuna eta bakardadea sufritzea ekar dezake, eta bizipen hau inor ohartu gabe gerta daiteke, ikusezin bihurtua, eta kasu gehienetan ez du biderik edo beharrezko laguntzarik topatzen zuzendua izan dadin. Zaila da lesbofobiak, homofobiak, bifobiak eta transfobiak eragindako eskola jazarpena antzematea, izan ere gaur egun kasurik larrienak antzematen dira soilik. Ehunka, milaka dira beren izaera onartzen ez zaien ikastetxeetan ari diren gazte homosexual eta transexual, haur eta nerabeak eta, beraz, euren afektibotasuna etengabe ezkutatu behar izaten dutenak. Gazte hauek ez dute inolako erreferenterik. Kanpotik erantzun negatibo bat jasotzeko beldurra dute, eta horregatik, euren afektibotasuna ezkutuan, erruduntasunez, beldurrez eta kasurik txarrenean ondorio patologikoekin bizitzera kondenatzen ditu. Eta hauek ez dira baieztapen hutsak. Izan ere aniztasun afektibo-sexualaren aurrean gazteek dituzten jarrerak ezagutzeko asmoz egindako hainbat ikerketen arabera, ikastetxeetan nabarmenki homofoboak diren jarrerak agertzen dira. Nabarmentzekoa da, gainera, jarrera pasibo generikoak aipatutako jarrera homofoboak sustatzen dituela, eta hau kontuan izan beharko litzateke etorkizunean garatu daitezkeen esku hartze ildoetan. Herritarren % 5 eta % 10 inguruk bere sexu desira sexu bereko pertsonengana zuzentzen du. Hortaz, sexu afektibotasuna trabarik gabe bizi ahal izateko sekulako ahalegina beharko dituen ikasle kopurua oso handia da. Asko dira tartean dauden faktoreak. Bat nabarmentzekotan, erreferente positiborik gabe biziarazten dituen testuinguru soziala. Eta gazteen testigantzetatik ondorioztatzen denez, eskola testuinguruak ere segurtasuna eskaini ordez, erabat gatazkatsua den espazioan sustatzen du aniztasun afektibo-sexualaren bizipenari dagokionez. Cuando hablamos de bullying o acoso por motivos de orientación sexual o identidad de género estamos hablando de un sistema de agresión, opresión y exclusión presente en todos los ámbitos de nuestro sistema educativo y que afecta en mayor o menor medida a un porcentaje importante de la población escolarizada. Estamos hablando de una estructura de poder por la que la heteronormatividad penaliza cualquier disidencia real o figurada. Ante esta vulneración de derechos, desde EH Bildu consideramos que para hacer nuestras las demandas de las jóvenes y los jóvenes gays, lesbianas, bisexuales, transexuales, intersexuales, queers, entre otros, en Euskal Herria, es fundamental trabajar sobre una base: la coeducación, para poder garantizar un modelo de escuela basada en el desarrollo integral de las personas, al margen de estereotipos y roles en función del sexo, que eduque en el rechazo a toda forma de discriminación y violencia machista y que posibilite una orientación académica y profesional no sexista, contando con la participación y la implicación de todas las personas de la comunidad educativa; que impulse la educación afectivo-sexual superando planteamientos biologicistas, trabajando diferentes aspectos: la identidad sexual y cómo esta se relaciona con la identidad de género y la diversidad, el deseo como una emoción propia y construida e importante para la felicidad personal y relacional, la atracción al margen de parámetros de masculinidad y feminidad hegemónica, así como las relaciones afectivas y/o sexuales desde el deseo, el cuidado del bienestar y lo compartible, no desde el acoso, el control, el abuso, el sufrimiento o la violencia machista. Así está recogido en el plan estratégico de coeducación del Departamento de Educación, Política Lingüística y Cultura, que ha presentado recientemente, y que Euskal Herria Bildu, a pesar de haber mostrado discrepancias en muchos aspectos, va a favorecer su desarrollo, por considerarlo una herramienta clave para avanzar hacia una sociedad igualitaria y, por tanto, antipatriarcal que perseguimos, siempre y cuando se cuente para ello con los recursos necesarios para su correcto desarrollo. Seguiremos de cerca su cumplimiento. Es por ello por lo que hemos firmado una enmienda de transacción con los grupos Nacionalistas Vascos y Socialistas Vascos para desarrollar y ejecutar este plan en su totalidad, suponiendo otro paso más para avanzar hacia esa Euskal Herria feminista que desde Euskal Herria Bildu reivindicamos. Eskerrik asko. | eu | https://www.legebiltzarra.eus/ic2/restAPI/pvgune_descargar/default/2f98cd88-123b-4730-86b8-bfd3680ec3ee | parl_eu_4034 |
10 | 72 | 20.03.2014 | ARRIZABALAGA ARRUZA | EA-NV | Euskal Sozialistak legebiltzar-taldeak egindako legez besteko proposamena, genero-identitateak eta sexu-orientazioak direla-eta gertatzen diren eskolako bazterkeriaren eta jazarpenaren aurka aritzeko jaso beharreko aurre-hartze eta esku-hartze neurriei buruz. Eztabaida eta behin betiko ebazpena | Eskerrik asko, mahaiburu andrea. Legebiltzarkideok, arrasti on denoi. PSEko Sánchez andreak eta EH Bilduko Urrea andreak esan bezala, erdibideko bat sinatu dugu EH Bildu, Talde Sozialista eta Euzko Abertzaleak taldearen artean. Beraz, hiruren artean hitz egiten azkena naizen heinean, genero identitateak eta sexu orientazioak direla eta gertatzen diren eskolako bazterkeria eta jazarpenaren inguruan esan beharreko gauza asko esanda daude jada. Hori dela eta, labur aritzen saiatuko naiz nire txanda honetan. 2012ko ISEI-IVEIren "Berdinen arteko tratu txarrak Lehen Hezkuntzan eta DBHn" azterketaren arabera, heterosexualitatearen arau soziala urratzen duten sexu-identitateak eta aukera afektibo-sexualak ez daude onartuta ez normalizatuta geletan, eta, ondorioz, ezkutatu egiten dira eta oinazez bizi dira. Behin baino gehiagotan Urkullu lehendakariak gogoeta hauek azpimarratu izan ditu: bat da pertsona guztion berdintasunaren alde eta genero indarkeriaren aurkako politiketan Euskadi aitzindari dela; bigarrenik, pertsona guztien berdintasunak diharduela bizitzaren esparru eta eremu guztietan eta inolako salbuespenik gabe; eta hirugarrenik, erantzuna eman behar zaiela, erantzun integral bat, erabateko erantzuna eta osoa. Nahiz eta indarkeria baztertzeko beharra gizarte osoaren eginbeharra izan –instituzioena parte garrantzitsu batean, noski–, gure hezkuntza sistemaren inplikatzea aitzindari izan da generoan oinarritzen den indarkeri orbanaren prebentzioan: Emakunde edo Eudelen eskutik etorritako Nahiko edo Beldur Barik programak martxan jarri izan dira, Berdindu-ren laguntzaz baita dibertsitate afektibo sexualaren inguruan lan egiten ari da. Baina aurrerapauso bat gehiago ematea beharrezkoa zen hezkuntza arloan eta horrela jaio zen Hezkidetza. Hezkidetzaren bitartez, pertsonen garapen osoa bideratzeko, sexuaren araberako estereotipoak eta rolak albo batera utzita, diskriminazio eta genero indarkeria mota guztien kontra egiteko. Ikasketak eta lanbidea aukeratzerakoan, sexuaren araberako orientazioa baztertzea espero da. Baterako hezkuntzari buruzko planaren helburua da eskolak aniztasunean oinarrituriko ereduak sustatzea, emakumeen eta gizonen eskubide- eta aukera-berdintasuna errespetatuz eta sexu-identitatea eta -joera errespetatuz. Ikasleei beren harremanak berdintasunean eta errespetuz bizitzen lagunduko dien eskola bat, jarrera bortitz, matxista, homofobo, lesfobo eta transfoboak alde batera utziz, eta hori guztia hezkuntza-komunitatea osatzen duten pertsona guztien laguntzarekin. Azpimarratu nahiko nuke plan horretan hainbat talde eta elkartetako irakaslek, aholkularik eta ikuskarik hartu dutela parte; besteak beste hauetakoak: ISEI-IVEI, EHU, Hezkuntza, Hizkuntza Politika eta Kultura Saila, Emakunde, Enplegu eta Gizarte Politiken Saila (Berdindu zerbitzua), foru-aldundiak, Eudel, Arartekoa, Euskadiko Eskola Kontseilua, emakumeen elkarteak, talde pedagogikoak, LGTBI taldeak, sindikatuak, baterako hezkuntzaren eta genero-indarkeriaren prebentzioaren arloko ikerlariak..., eta, halaber, ekarpen asko jaso dira beste hainbat elkarte eta erakundetatik, baina ez ditut aipatuko, labur arituko naizela esan baitut. Erdibidekoan jasotzen diren terminoei dagokienez ("baterako hezkuntzako planaren garapena dinamizatu eta aplikatzen jarraitu, guztiz bete arte"), "dinamizatu" eta "jarraitu" diogu, plana 2013ko urrian aurkeztu zenetik, segituan jarri baitzen martxan. Gaur egun, Berdindurekin ari dira lanean Lehen eta Bigarren Hezkuntzako irakasleak trebatzen, mintegi egonkorren bidez, Gipuzkoan eta Bizkaian; halaber, eskoletako baterako hezkuntzako arduradunekin eta OOGetako berdintasunaren arloko ordezkariekin ari dira lanean; eta Bigarren Hezkuntzan programak aurkeztu dira Berritzeguneen bidez, lankidetzak egin dira EHUrekin eta koordinazioa eta lankidetza Osasun eta Kontsumo Sailarekin. Horiek guztiak xehetasun gehiagoz aurkeztu eta azalduko ditu Cristina Uriarte sailburuak datorren astelehenean egingo duen agerraldian, legebiltzar-taldeetako batek eskatuta, plan horren nondik norako guztiak ezagutzera emateko. Hezkidetza plan on bat dela uste dugu, osotua, eztabaidatua, adostua, garatzen hasia jada eta espero duguna benetan eragingarria izan dadila. Horregatik, erdibidekoa sinatu ez duzuen taldeei zuen baiezko botoa eskatzen dizuet. Eta baita eskerrak eman nahi dizkiet Urrea andreari bereziki eta Sánchez andreari, erdibidekoa burutzerakoan izan duten prestutasunagatik. Eskerrik asko. | eu | https://www.legebiltzarra.eus/ic2/restAPI/pvgune_descargar/default/2f98cd88-123b-4730-86b8-bfd3680ec3ee | parl_eu_4035 |
10 | 72 | 20.03.2014 | OYARZABAL DE MIGUEL | PV-ETP | Euskal Sozialistak legebiltzar-taldeak egindako legez besteko proposamena, genero-identitateak eta sexu-orientazioak direla-eta gertatzen diren eskolako bazterkeriaren eta jazarpenaren aurka aritzeko jaso beharreko aurre-hartze eta esku-hartze neurriei buruz. Eztabaida eta behin betiko ebazpena | Eskerrik asko, presidente andrea. Euskal Talde Popularrak bat egiten du Euskal Sozialistak taldeak eta Sánchez andreak legez besteko proposamen honen bidez agertutako kezkarekin, zeinaren bidez eskatzen baita... Esan beharra daukat, dena den, Sánchez andrea, askoz ere gehiago gusta- tzen zitzaigula hasierako proposamena, azkenean talde nazionalistekin sinatutako erdibidekoa baino. Askoz ere hobea zen zuena. Ez dakit nolatan konbentzitu zaituzten auziaren oinarria eta zuen ekimenaren helburua desnaturalizatzen dituen erdibideko bat egiteko. Berez, gu ere ados geunden eskoletan sexu-joeragatik eta genero-identitateagatik egindako diskriminazioa eta jazarpena prebenitzeko eta ekintza horien aurrean esku hartzeko neurriak eskatzeko beharrarekin. Gu ere ados geunden eta ados gaude datuak jasotzeko sistema hobetzeko beharrarekin –zeina zuen hasierako proposamenean jasotzen baitzen–, nerabe eta gazte gay, lesbiana, transexual eta abarren suizidio-arrazoiak jakiteko kasuak detektatzearekin. Egia da, zuk bezala, guk ere uste genuela beharrezkoa dela berariazko prebentzio-programa bat ezartzea. Sexu-joeragatik egindako eskola-jazarpenaz ari garenean, gure ustez, berariazko prebentzioprograma bat behar da, eta nerabezaroan, pubertaroan, beren sexu-joera orokorra ez dela konturatzen direnen inguruabar bereziei jarri behar zaie arreta; mutil batek ikusten duenean mutilek erakartzen dutela edo neska batek sentitzen duenean neskek erakartzen dutela, eta hori ezkutatu behar den zerbait dela pentsatzen duenean, eta, hor, erruduntasun-prozesu bat hasten denean. Horri guztiari berariazko tratamendua eman behar zaio hezkuntzaren ikuspegitik. Beraz, gure ustez, funtsezkoa da irakasleen trebakuntza areagotzea aniztasunaren arretari dagokionez. Bai, hori esan da hemen. Baina jazarpenkasuen aurrean irakasleen erantzuna hobetuko duen trebakuntza behar da, eta irakasleen konpromiso aktiboa bermatuko duena diskriminazio-joerak prebenitzeko orduan. Baina hori, azken finean zuk ekarritako auziaren oinarrian zegoen hori, gure ustez, desnaturizalizatuta geratu da erdibideko proposamenarekin, zeinaren aldeko botoa emango baitugu. (Ez genuen besterik behar! Ez badugu aldeko botoa ematen, auskalo zer garela esango duten!) Aldeko botoa emango dugu, baina uste dugu erdibideko proposamen ahul xamarra dela. Hemen oso hunkigarriak diruditen diskurtsoen gainetik, azkenean, eskatzen den gauza bakarra da martxan jar dadila hezkuntza-sisteman baterako hezkuntzarako eta genero-indarkeria prebenitzeko plan zuzentzailea. Tira, horixe besterik ez genuen behar! Alegia, ez da ekarpen handiegia dagoeneko aurreikusia zegoen plan bat aplika dadila eskatzea, zeina, bestalde, Sánchez andrea, genero-indarkeria prebenitzeko plana baita. Eta gogorarazi nahi dizut, jasotako ekarpenen artean, gizartean izan duen harrera ona azpimarratzen dela eta ontzat ematen dela sailaren gidaritza; baina esaten da erakundearteko akordioaren egituretako langile tekniko eta politikoak engaiatu direla etxeko indarkeriaren biktimen arretan. Nagusiki genero-indarkeriaren aurkako borrokara bideratutako plan bat da, aniztasunari eta gizonek emakumeak errespetatzeari buruzko hezkuntza bultzatu nahi duena, baina, batez ere, Emakundek gidatutako emakumeen aurkako etxeko indarkeriari eta sexu-indarkeriari buruz hitz egiten du. Oso ondo dago hori, eta gu ados gaude horrekin, baina hori al da hasierako proposamenari emandako erantzuna, alegia, eskola-jazarpena jasaten duten neska-mutil gay eta lesbianei zuzendutako berariazko programak martxan jarri nahi zituen proposamen hura? Nire ustez, oso motz geratzen da. Egia da erdibideko zuzenketaren bigarren zatian ondorioak aztertu beharraz hitz egiten dela: sexu-joeragatik egindako jazarpen-mota horrek osasunean dituen ondorioak, eta horren aurrean eman beharreko erantzun zehatzak. Tira, nola ez ba! Baina nahiago izango genukeen Jaurlaritza honek eta Hezkuntza Sailak martxan jarri nahi dituen neurriak gehiago zehaztu izan balitu, diskurtsoetatik harago, gure gizartean bizitzen diren benetako egoera horiei zehazki aurre egiteko. Eta gaiari buruz hitz egiteko Bilduk hiztegiko letra guztiak erabiltzetik harago... LGTBrekin hasi, I, Q...; jadanik ez dakigu zenbat letra beharko ditugun arazo zehatz bati buruz hitz egiteko, dagoeneko diskurtsorik behar ez duen arazo bati buruz hitz egiteko. Esan nahi dut homosexualitatea egoera bat dela, ez ideologia bat. Ez da ideologia bat. Pertsonen arazoak konpondu behar ditugu, eta ez ditugu erabili behar pertsonen arazoak ideologia egiteko eta alderdikeriaz jokatzeko. Nahiago nuke hona diskurtsoak egitera jaisten garenean, eta hiztegiko letra guztiak erabiltzeaz harago –zeinak niri ere, homosexuala izanik, agresiboak egiten baitzaizkit eta ez bainago inolaz ere ados horiekin–, nahiago nuke diskurtso horiez harago, ados jarriko bagina EAEko ikasleek eta gazteek dituzten arazoei erantzuteko administrazioak eskolaren bidez martxan jarri beharko lituzkeen neurriei buruz. Horixe egin beharko genuke. Beraz, nire ustez, zuek sinatu duzuen proposamena motz xamar geratu da eta sozialisten hasierako proposamena baino nabarmen atzerago. Besterik ez, eta eskerrik asko. La | eu | https://www.legebiltzarra.eus/ic2/restAPI/pvgune_descargar/default/2f98cd88-123b-4730-86b8-bfd3680ec3ee | parl_eu_4036 |
10 | 72 | 20.03.2014 | SÁNCHEZ MARTÍN | SV-ES | Euskal Sozialistak legebiltzar-taldeak egindako legez besteko proposamena, genero-identitateak eta sexu-orientazioak direla-eta gertatzen diren eskolako bazterkeriaren eta jazarpenaren aurka aritzeko jaso beharreko aurre-hartze eta esku-hartze neurriei buruz. Eztabaida eta behin betiko ebazpena | Muchas gracias, presidenta. Oyarzabal jauna, gure legebiltzar-taldeak ere nahiago izango zukeen beste plan batean bereizita jaso izan balitz, baina uste dut niri zuzenduta esan duzuna Jaurlaritzari esan beharko zeniokeela, hark egin baitu plana. Nik ez dut egin plan hau, bistan denez. Nire legebiltzar-taldeak ez du egin plan hau. Eusko Jaurlaritzan dagoen legebiltzar-taldeak erabaki zuen plan horretan sartzea, eta, beraz, uste dut hanka sartu duzula nire taldearengana zuzenduz. Zuk esan duzun bezala, nik ere nahiago izango nukeen beste plan batean jaso izan balitz; baina ez da hala izan. Genero-indarkeriaren aurkako baterako hezkuntzaren plana ari ziren egiten, eta sartu egin zen. Nire lehen hitzaldian esan dudan bezala, zirriborrotik azken testura, hasieran jasotzen ez ziren zenbait gauza sartu dira, hau da, gai horri buruzko legez beste proposamenean jasotzen ziren puntuak eta nire taldeak aurkezturiko ekimenean jasotzen zirenak. Ezin dena esan da, plan batean gerora sartu izanagatik, eta plan bereizi bat izan ez arren, ez dagoela ezer; izan ere, "a posteriori" sartu bada, zerbait sartu da. Gure legez besteko proposamenean jasotzen ziren puntuak dira, eta gerora sartu dira puntu horiek, genero-indarkeriaren aurkako baterako hezkuntzari buruzko plan hori onartzeko orduan. Edonola ere, uste dut plan hori garatzen jarraitu behar dela, eta adi begiratu behar zaiola haren aplikazioari, gaur hemen aurkezturiko ekimenean aurrerapausoak ematen joateko. Eta, jakina, baterako hezkuntzari buruzko plan hori hezkuntzari buruzkoa bakarrik zenez, desberdindu egin behar zen bigarren puntu hori. Izan ere, nire lehenengo hitzaldian esan dudan bezala, hezkuntza-arloko prebentzioaz gainera, garrantzitsua da osasun-arloan ere detektatzea, arazoari aurre egiteko. Eta, besterik gabe, eskerrak eman nahi dizkiet erdibideko zuzenketa sinatu duten taldeei. Etorkizunean baterako hezkuntzari buruzko plan horrek duen garapena eta ezarpena kontrolatzen jarraituko dugu, noski, sexu-joerari, sexu-joerak eragindako diskriminazioari eta geletan LGTB gazteen eskola-jazarpena eragiten duen arazoari buruz dioena aurrera eramaten den ikusteko. Besterik ez, eta eskerrik asko. La | eu | https://www.legebiltzarra.eus/ic2/restAPI/pvgune_descargar/default/2f98cd88-123b-4730-86b8-bfd3680ec3ee | parl_eu_4037 |
10 | 72 | 20.03.2014 | ARRIZABALAGA ARRUZA | EA-NV | Euskal Sozialistak legebiltzar-taldeak egindako legez besteko proposamena, genero-identitateak eta sexu-orientazioak direla-eta gertatzen diren eskolako bazterkeriaren eta jazarpenaren aurka aritzeko jaso beharreko aurre-hartze eta esku-hartze neurriei buruz. Eztabaida eta behin betiko ebazpena | Zure baimenarekin, eserlekutik egingo dut labur-labur, Oyarzabal jaunari erantzuteko. Oyarzabal jauna, batzordean plana aurkeztu zen egunean han egon al zinen? Izan ere, izenburuak alde batera utzita –gehiago ala gutxiago gustatuko zaizkizunak–, argi eta garbi esan zen planean eskolarako baterako hezkuntzako eredu bat bultzatzen dela, pertsonen garapen osoan oinarritua, sexuan oinarrituriko estereotipoak alde batera utziz, diskriminazio eta indarkeria sexista oro baztertzeko heziko duena, eta genero-joerarik ezartzen ez duen orientabide akademiko eta profesionala ahalbidetuko duena, eta hezkuntza-komunitatea osatzen duten guztien partehartzea eta engaiamendua izango duena. Ba al du zerikusirik horrek eztabaidatzen ari garen gaiarekin? Gainera, aurkezpen horretan bertan esaten denez, nagusiki helburuak eta jarduerak definitzen dituen lan-plan bat da. Eta horietako batzuk zehatz mehatz definituta daude dagoeneko. Hortaz, izenburuak alde batera utzi, eta emaiozu begiratu bat Hezkidetza planari, benetan merezi baitu. Eskerrik asko. | eu | https://www.legebiltzarra.eus/ic2/restAPI/pvgune_descargar/default/2f98cd88-123b-4730-86b8-bfd3680ec3ee | parl_eu_4038 |
10 | 72 | 20.03.2014 | OYARZABAL DE MIGUEL | PV-ETP | Euskal Sozialistak legebiltzar-taldeak egindako legez besteko proposamena, genero-identitateak eta sexu-orientazioak direla-eta gertatzen diren eskolako bazterkeriaren eta jazarpenaren aurka aritzeko jaso beharreko aurre-hartze eta esku-hartze neurriei buruz. Eztabaida eta behin betiko ebazpena | Bai, eskerrik asko, presidente andrea. Jakina dakidala zer esan zen batzorde hartan. Nire ustez, ez zen planik behar irakurri dituzun gauza horiek adosteko; hori guztia emantzat jotzen zen. Hain zuzen, plan horrek gauza asko bil ditzake. Baina, batzuetan, horiek nahastuz gero, ez dira lortzen nire ustez lortu nahi ditugun helburuak. Ezin zaie modu berean aurre egin etxeko indarkeriari, emakumeen aurkako genero-indarkeriari, eta gay eta lesbianek jasaten duten eskola-jazarpenari. Ez dira gauza bera, eta ezin zaie modu berean aurre egin. Ez dakit behar bezala azaldu dudan, baina uste dut hori nahasteak adierazten duela ez dakigula oso ondo nondik goazen. Nire ustez, oso garrantzitsua da Jaurlaritzak, genero-indarkeria, emakumeen aurkako indarkeria, borrokatzeko planak martxan jartzeaz gainera, jakin behar duela eskoletan badagoela arazo berezi bat; alegia, heterosexualak ez diren eta beste modu bateko joera duten neska-mutilen sexu-joerak eragindako diskriminazioarena. Legez besteko proposamen hau aurkeztean Sánchez andreak aipatzen zuen arazo berezi hori, gure ustez, lausotuta geratzen da erdibideko honetan. Besterik ez, eta eskerrik asko. | eu | https://www.legebiltzarra.eus/ic2/restAPI/pvgune_descargar/default/2f98cd88-123b-4730-86b8-bfd3680ec3ee | parl_eu_4039 |
10 | 73 | 21.03.2014 | GOROSPE ELEZKANO | EA-NV | Galdera, Miren Josune Gorospe Elezkano Euzko Abertzaleak taldeko legebiltzarkideak lehendakariari egina, euskal garapen-ereduari buruz | Eskerrik asko, legebiltzarburu andrea. Egun on, lehendakari, sailburuok. Egun on guztioi. Desarrollo humano sostenible: pertsonen osasuna, hezkuntza eta gizarte-babesa beste ezeren gainetik; gure industriaren eta azpiegituren garapena, gure herrien segurtasuna sailburu onenak buru direla. Horiek dira Euskadi ereduaren gakoak, eta, horiek ahalbidetu zituen, besteak beste, Osasuneko sailburu izan zen Iñaki Azkunak zerbitzu publikorako, lanerako, esfortzurako eta erabateko dedikaziorako zuen grinarekin. Dena gaur egun miresten dugun Osakidetza martxan jartzeko, dena herritarren osasuna zaintzeko, dena herriaren alde. Goian bego alkate jauna, agur eta egun handira arte. Orain bizi dugun krisi-egoera larriaren aurrean, eredua eraberritu behar dugu ekonomia suspertzeko eta enplegua sortzeko. Oraintsu eztabaidatu izan dugu Euskadiko lehendakariak Bilbon egindako goi-bilera ekonomikoan parte hartu behar zuen edo ez; Ganberaren gehiengoak baietz esan zuen. Bertan, lehendakari, garapen ekonomikorako eredu berri bat bultzatu behar zela adierazi zenuen eta eredu horren oinarriak izan behar zirela pertsonak eta gizarte-kohesioa. Bere ekintzaren ardatz gisa pertsona izango duen hazkunde ekonomiko jasangarriaren eredu bat aldeztu zenuen, Euskadi Europako herrialdeen mailan kokatzen jarraituko duena errenta-banaketa parekatuago batekin. Antón Colinas Iruarrizagak oraintsu egindako ikerketa batek Euskadin errenta-banaketan dagoen desparekotasuna aztertu du, eta Europako herrialde parekatuenen mailan kokatzen gaitu. EB-15eko Giniren indizeari erreparatuz, Suediak bakarrik lortzen du emaitza hobea. Gehien dutenen eta gutxien dutenen arteko aldea txikiena duten herrialdeetan, Europako bigarrena gara. Euskadi, adibidez, Finlandia, Herbehereak, Belgika, Danimarka, Alemania eta Frantzia baino he- rrialde parekatuagoa da, eta EAJk nahi du horrela izaten jarraitzea; euts diezaiogula eta gaindi dezagula krisia beldurtzen gaituen desparekotasun bidegabean erori gabe. Azken asteotan aurreikuspen ekonomiko positiboei buruzko berriak jaso ditugu, baina oraindik hazkunde moderatua eta enplegua sortzeko zailtasunak dakartzate albisteok. Halaber, ikusten ari garenez, Europa osoan sektore publikoak arazoak dauzka oreka finantzarioa lortzeko. Guzti honegatik, lehendakari, ekonomiaren aurreikuspenak ikusita –bai epe motzean eta bai ertainean–, nola bateratu daitezke Global Forumean defendatu zenuen eredu ekonomikoarekin? Eskerrik asko. | eu | https://www.legebiltzarra.eus/ic2/restAPI/pvgune_descargar/default/de18b876-793a-43ac-9dfa-868c23703f63 | parl_eu_4040 |
10 | 73 | 21.03.2014 | JAURLARITZAKO LEHENDAKARIAK (URKULLU RENTERIA) | EA-NV | Galdera, Miren Josune Gorospe Elezkano Euzko Abertzaleak taldeko legebiltzarkideak lehendakariari egina, euskal garapen-ereduari buruz | Legebiltzarburu anderea, legebiltzarkideok, sailburuok, jaun-andreok, egun on guztioi. Eta, legebiltzarburuaren baimenaz, bidezkoa dela uste dut esatea: Iñaki Azkuna Lehendakaritzako idazkari nagusia, Osasun sailburua, Bilboko alkatea, agur eta ohore. Pertsona, arduradun publiko eta politikoa, abertzalea eredua izan da, eta bere bidetik jarraituko dugu. Beti izan du pertsona helburu, Euskadi ereduaren isla eta aitzindaria izan da. Ez adiorik. Goian bego. Eusko Jaurlaritzako Lehendakaritzako idazkari nagusi, Osasuneko sailburu eta Bilboko alkatea, Iñaki Azkuna, jaso gure oroitzapenik bihozkorrena Euskal Herriaren izenean. Pertsona konprometitua, arduradun politiko hurbila, gure herrialdearen eguneroko eraikuntzan tematutako abertzalea, Euskadi ereduaren adibidea, jaso ezazu gaur gu guztion oroimena eta omenaldia. Iñaki Azkuna, goian bego. Gorospe anderea, lehenengo egunetik argitasun osoz adierazi dudan ideia bat berretsiz hasi nahi dut zure galderari erantzunez. 2013 eta 2014 urteak gogorrak eta zailak izango dira. Errealitate horren jakitun gara eta horren arabera jarduten dugu. Kontsolidazio fiskal gogor bat burutzen ari gara. Aurrekontuaren norabide soziala nabarmendu dugu eta ekonomia suspertzeko neurri garrantzitsuak erabaki ditugu. Berriro diot, Gorospe andrea: 2013. eta 2014. urteak zailak izango dira; zailak izan dira, eta zailak ari dira izaten. Zerga-kontsolidazio gogor bati ekin behar izan diogu. Aurrekontuaren norabide soziala lehenetsi dugu. Zorroztasun handienarekin tematuta gaude, hori baita ongizate-estatu sozialari eusteko eta ekonomia modu jasangarrian hazteko bermea. Ekonomia erreala suspertzeko eta babesteko neurriak hartu ditugu. Zuk galdetu didazun norabidea da enplegua ahalbidetzea integrazio eta kohesio sozialerako elementu gisa. Eredu horrekin konprometituta jarraitzen dugu, pertsonekiko arreta lehenesten. Garrantzitsua iruditzen zait gizarteari adieraztea konpromiso horrek kostu kolektibo bat dakarrela. Osasuna, hezkuntza eta babes sozialeko funtsezko zerbitzuak bermatzea erabaki dugu. Zerbitzu horiek publikoak eta unibertsalak direla erabaki dugu. Hamar euroko, zazpi helburu horretarako izango dira. Gure ereduaren lehentasuna zure galderan aipatu dituzun pertsonei arreta ematea da. Hemen, funtsezko zerbitzuak publikoak eta unibertsalak dira. Inguruan zerbitzu horiek ahultzen ari direla ikusten ari garen honetan, jakitun gara haiei eusteko ahalegin kolektiboa egin behar dela. Ez dago dirurik denerako. Bai, ordea, osasunerako, hezkuntzarako eta gizartebabeserako. Hori da gizarte-konpromisoaren oinarria, eta esker ona adierazi nahi diot gizarteari, Jaurlaritzaren neurriak ulertzen ari baita aurrekontu-zailtasunak ditugun garai honetan. Hau da gure oinarria. Ez da nahikoa, etorkizun ekonomiko berri bat eraiki behar dugu. Gaur aditzera eman ahal dut Jaurlaritzak datozen asteetan hiru erabaki onartuko dituela. Industria-plana onartuko dugu, benetako ekonomia laguntzen jarraitzeko. Gizarte-konpromisoan oinarrituta, hazkunde jasangarria eraikiko dugu. Hilabeteko epean, gure etorkizun ekonomikorako oinarrizko erabakiak hartuko ditugu: industria-plana, enpresei eta ekonomia errealari laguntzeko; nazioarteratze-programa, kanpoko merkatura ateratzea errazteko; eta zientziaren, teknologiaren eta berrikuntzaren euskal kontseilu berria. Industria, nazioarteratzea eta berrikuntza dira garapen ekonomikoaren euskal ereduaren tresnak. Eskerrik asko. | eu | https://www.legebiltzarra.eus/ic2/restAPI/pvgune_descargar/default/de18b876-793a-43ac-9dfa-868c23703f63 | parl_eu_4041 |
10 | 73 | 21.03.2014 | ISASI BALANZATEGI | EH Bildu | Galdera, Xabier Isasi Balanzategi EH Bildu taldeko legebiltzarkideak lehendakariari egina, Kutxabanken pribatizazioari buruz | Legebiltzarkideok, presidente anderea, lehendakari jauna, sailburuak. Jeltzaleei gizalegez gure dolumina adierazita, urak bere bidean. Araban, Bizkaian eta Gipuzkoan Kutxabank da herritar askoren erreferentziazko finantza-erakundea eta, beraz, familia askoren ekonomia-egituraren zutabe nagusia. Arabako, Bizkaiko eta Gipuzkoako kutxak elkartzeko prozesuari bidea emateko, 2011. urtean akordio bat sinatu zen Donostian. Integrazio-kontratu horretan, besteak beste, zehaztu zen irizpidea gizarte-ekintzaren proportzioa (urteko emaitzen % 30) lotzeko eta pribatizazioari muga jartzeko. Integrazio-kontratu hori, beste aldetik, Arabako, Bizkaiko eta Gipuzkoako kutxetako asanbladetan onartu izan zuten. Une honetan badirudi akordio hori urratu dela edo urratzear dagoela eta kapital pribatuari sarbidea emango zaiola. Hori horrela, jakin nahi dugu, lehendakari jauna, 2011ko akordioa urratzea babesten ote duzun. Eskerrik asko. | eu | https://www.legebiltzarra.eus/ic2/restAPI/pvgune_descargar/default/de18b876-793a-43ac-9dfa-868c23703f63 | parl_eu_4042 |
10 | 73 | 21.03.2014 | JAURLARITZAKO LEHENDAKARIAK (URKULLU RENTERIA) | EA-NV | Galdera, Xabier Isasi Balanzategi EH Bildu taldeko legebiltzarkideak lehendakariari egina, Kutxabanken pribatizazioari buruz | Eskerrik asko, legebiltzarburu anderea. Eskerrik asko doluminengatik, Isasi jauna. Hasteko eta behin, eta gauzak argitze aldera, Kutxabanken jabegoa aurrezki-kutxena da. Kutxabanken etorkizuneko erabakiak hiru kutxek hartuko dituzte. Beraz, hiru kutxa horietan ordezkatuta dauden erakunde sortzaileek, langileek eta bezeroek hartuko dituzte erabakiak. Jaurlaritza ez da hiru kutxen biltzar orokorretako partaidea. Jaurlaritzak badu iritzi bat, bi hitzetan laburbilduko dudana. Bat. Gaur arte –eta hori da galderan planteatzen duzuna– Kutxabankek bete egin ditu 2011ko akordioak. Ondo bete ditu, gainera. Hartutako erabakiek ziurtatu dituzte proiektuaren zutabeak, hau da, zuk esan bezala, kutxen etorkizuna bermatu, baita errotzeari eutsi eta gizarte-ekintzako helburuak bete ere. Bi. Nik esango nuke hartutako erabaki horiek kasu honetan ere gardentasun osoarekin hartu direla, Isasi jauna, barne-kudeaketako organoen irizpideak jarraituz. Eta Jaurlaritzari, planteatzen diguzunaz, finantza-erakunde horren jarraipena egitea dagokio. Nik bat egiten dut 2011n lortutako akordioarekin. Egin egingo dugu. Eta sinesgarritasun osoko kudeaketa izan da orain artekoa, gardena eta egokia. Urteetako konfiantza horri konfiantza eskaintzen diogu etorkizunera begira. Beraz, hori da nik neuk pentsatzen dudana. Mundu erreal horretan bertan, arautze-esparruek erakunde eta entitate guztiei eragiten diete. 2011tik gaur arte, adibide asko jar genitzake. Mundu erreal horretan, Kutxabank erakundeak gure errespetu osoa merezi du. Batetik, hiru euskal kutxak bateratu ditu, laguntzarik gabe, eta arrakasta izan da. (Uste dut, gaur egun egokia dela hori aitortzeko). Bestetik, eutsi egin dio eta bete egin du gizarte-ekintzarekiko konpromisoa. Eta, azkenik, zailtasun handiak izan dituenean, sendo agertu da, bai korporazio-arloan, bai arlo profesionalean. Errotzearekiko, gizarte-ekintzarekiko eta gardentasunarekiko erakutsi duen konpromisoa etorkizuneko bermerik onena da guretzat, eta bereziki niretzat, eta lanean jarraituko dugu horrek horrela jarrai dezan Kutxabanken. Muchas gracias. Eskerrik asko. | eu | https://www.legebiltzarra.eus/ic2/restAPI/pvgune_descargar/default/de18b876-793a-43ac-9dfa-868c23703f63 | parl_eu_4043 |
10 | 73 | 21.03.2014 | ISASI BALANZATEGI | EH Bildu | Galdera, Xabier Isasi Balanzategi EH Bildu taldeko legebiltzarkideak lehendakariari egina, Kutxabanken pribatizazioari buruz | Lehendakari jauna, zure hitzak aintzat hartzen ditugula, Arabako, Bizkaiko eta Gipuzkoako ongizatearen eredua, hala ere, kinkan dago. Alde batetik, krisiak (finantza-krisiak hasieran eta krisi ekonomiko latzak ondoren) larriki murriztu du gastu sozialerako gaitasuna, baina, are larriagoa dena, ahalmenaren galera gertatzen ari da. Garai batean pentsatzen bagenuen aurrezkikutxen bat egiteak ekarriko zigula finantza-zerbitzu indartsuagoa eta gizarte-ekintzarako baliabide gehiago, oraingo bat egiteak oso bestelako errealitatea erakusten digu. Aurrezki-kutxak galtzen ari gara, gizarte-ekintzak galtzen ari gara, eta, trukean, ohiko banku komertzial berria besterik ez zaigu eskaintzen. Aurrezki-kutxak, zein bere sorlekutik eta merkatu-lurraldean ibilbide zabaleko eiteak dira, sustrai luzekoak. Kutxen markak eta jarduerak balio handikoak dira herritarren ondasunen gordailu gisa zein ikuspegi komertzialetik ere. Kutxak beren-beregiko izaera juridikoak dira, herri-onura eta gizarte-ekintza xede daukatenak. Horregatik, merkatu-egoerara egokitu beharra badago ere, edozein enpresa-kontzentrazioko prozesuk aintzat hartu behar du aurrezki-kutxen berezko izaera hori. Irakurritako hori orain dela hiru urte idatzia zen. Orduan izan genuen eztabaida bera daukagu. Zer lehenetsi behar dugu: ohiko banku komertzialen kaudimen-maila eta funtsen nahikotasuna ala herritarren aurrezkien kudeaketa zintzoa eta gardena eta gizarteekintza sendoa eta zabala sustatzea? Hori da, gure ustez, oraingo gakoa. Lehendakariari eskatzen diogu aurrezki-kutxen ondarea, finantza-zerbitzuen eredua eta herritarren ondasunen gordailua defenda ditzala. Legebiltzarrean eta jendartean eztabaida zabaldu nahi dugu. Gure finantza-ereduaren inguruko eztabaida zabalduko dugu. Bien bitartean, Arabako, Bizkaiko eta Gipuzkoako aurrezki-kutxen eredua eta ondarea eta Kutxabanken gaineko kontrol publikoa eta sozial apurra defendatuko dugu, 2011. urtean egin izan genuen moduan. Eskerrik asko. | eu | https://www.legebiltzarra.eus/ic2/restAPI/pvgune_descargar/default/de18b876-793a-43ac-9dfa-868c23703f63 | parl_eu_4044 |
10 | 73 | 21.03.2014 | JAURLARITZAKO LEHENDAKARIAK (URKULLU RENTERIA) | EA-NV | Galdera, Xabier Isasi Balanzategi EH Bildu taldeko legebiltzarkideak lehendakariari egina, Kutxabanken pribatizazioari buruz | Isasi jauna, gazteleraz esango dizut. Ez da merkatuen kontua. Berriro azpimarratzen dut zer ondorio izan dituen arautze-esparruetara egokitzeak, zeinek erakunde eta entitate guztiei eragiten baitiete, baita kreditu-kooperatibei ere, eta uste dut hori aitortu behar dugula mundu erreal batean bizitzeak esan nahi duenari dagokionez. Berriro diot: euskal kutxek eta Kutxabankek kaudimena erakutsi eta ospe ona irabazi dute, eta hori ez du inork oparitzen. Erakunde sortzaileek, ezarleek eta kontseiluetako kide diren langileek –horiek burujabetasunez hartzen dituzte erabakiak– lortu dute. Jaurlaritzak bere betebeharrak betetzen jarraitu behar du, hala dagokigu. Erabakien eta kudeaketaren kontrola egiten jarraitu behar dugu eta hori egingo dugu. Hori bai, erakunde horien nortasuna eta erabakiak errespetatu egingo ditugu. Zure esku dago hiru kutxen biltzar orokorretan nahi dituzun planteamenduak aurkeztea eta defendatzea. Hori bai, bermatu egin beharko duzu etorkizunean hartuko diren erabakiak iraganean hartutakoak baino hobeak izango direla. Egindako ibilbideak Jaurlaritzari sinesgarritasun osoa eskaintzen dio, eta guk, behintzat, sinesgarritasuna erakutsi digunari konfiantza eskaintzen diogu. Eskerrik asko. | eu | https://www.legebiltzarra.eus/ic2/restAPI/pvgune_descargar/default/de18b876-793a-43ac-9dfa-868c23703f63 | parl_eu_4045 |
10 | 73 | 21.03.2014 | PRIETO SAN VICENTE | SV-ES | Galdera, Txarli Prieto San Vicente Euskal Sozialistak taldeko legebiltzarkideak lehendakariari egina, lehendakariak Forum Europan egindako adierazpenei buruz | Presidenta, señorías, lehendakari. Sozialistok elkartasuna adierazten diogu zuen alderdiari, eta, berezi-bereziki, Azkuna jaunaren hurbilenekoei. Lehendakari jauna, duela egun batzuk, politikako ika-mikaz eta etengabeko borrokaz hitz egiterakoan, adierazpen batzuk egin zenituen Forum Deuston, eta ni izugarri kezkatu ninduten –eta hori da galdera honen arrazoia–; izan ere, oso gogor hitz egin zenuen esan zenuenean Legebiltzar honetan muturreraino eramaten direla oposizioko jarrerak, epe laburrera begira jokatzen dela, Legebiltzarreko jarduna erabiltzen dela ahultze politikorako eta Jaurlaritza ahultzeko, tenkatu egiten direla jarrera sozioekonomikoak, muturreraino eramaten direla jarrera kritikoak, eta muturreraino eramaten direla planteamendu demagogikoak. Hain gogorrak iruditu zitzaizkidan adierazpen horiek –eta, bestalde, ez zuten euskarririk, ez zeuden behar bezala azalduta–, non egoki iruditu baitzait galdera hau egitea. Ez dut aurrez juzgatu nahi zergatik esan zenuen hori. Jakin nahi dut Legebiltzarreko zer jardueratan duten oinarria adierazpen horiek. | eu | https://www.legebiltzarra.eus/ic2/restAPI/pvgune_descargar/default/de18b876-793a-43ac-9dfa-868c23703f63 | parl_eu_4046 |
10 | 73 | 21.03.2014 | JAURLARITZAKO LEHENDAKARIAK (URKULLU RENTERIA) | EA-NV | Galdera, Txarli Prieto San Vicente Euskal Sozialistak taldeko legebiltzarkideak lehendakariari egina, lehendakariak Forum Europan egindako adierazpenei buruz | Eskerrik asko, legebiltzarburu anderea. Prieto jauna, eskerrak ematen dizkizut Alderdi Sozialistak helarazitako doluminengatik eta elkartasunadierazpenagatik. Euskaraz "ustea ez da jakitea" esaten da. Ez dakit, Prieto jauna, Deustuko Unibertsitatean egin nuen hitzaldi osoa irakurri ote zenuen. Dena den –eta testuinguru horretan kokatu nahi dut zuk aipatu duzun paragrafoa, zeina Talde Sozialistako legebiltzarkide Bixen Itsasok ere aipatu baitzuen joan den asteko ohiko bilkuran–, hitzaldiak Euskadi 2020 proiektua planteatzen du, giza garapenaren eta hazkunde jasangarriaren eredu partekatua. Balioez, etikaz, erantzukizunaz eta elkartasunaz hitz egiten du, eta konpromiso publikoaren eta politika duintzearen alde egiten du. Horixe azpimarratu nahi dut, eta horrexek ematen zion bide paragrafo horri. Eta asmo horrekin baieztatzen dut herrialdeadostasun handiei buruzko akordioaren bidean asko egin dugula aurrera eta asko dugula egiteko, eta, nire ustez, zure galderak, zure galderan islatzen den beldurraren aurrean, agerian uzten du asko dugula oraindik egiteko. Aurpegiratu dizkidazun esaldiak edo paragrafoa atzean uztea nahi dudanaren deskribapena dira. Eta ez naiz ari oposizioko legebiltzar-taldeek Legebiltzarrean Jaurlaritzarekiko izan dezaketen estrategiaz, ez, ez; baizik eta talde politiko guztien arteko harremanen estrategiaz –baita Legebiltzarreko harremanenaz ere– eta haiek jendartean duten islaz (sakoneko akordioak, legebiltzar-taldeen artean lor daitezkeen akordioak), eta Eusko Legebiltzarreko politikagintzan egiten diren egoeraren araberako kritikez. Esan nuena irakurriko dizut: "Badakit zer zailtasun ditugun, eta nire gain hartzen ditut. Sinesten dut politikagintzaren ahalmen eraldatzailean. Ekimen publikoari izen ona ematen lagunduko duen bizikidetza normalizatuaren beharra sentitzen dut". Prieto jauna, Alderdi Sozialistari dagokionez, eta hori bada beldurraren arrazoia, azpimarratzen dut politikagintzari izen ona ematen dioten akordio garrantzitsuak lortu ditugula: enplegurako eta susperraldirako hiru urteko esparru-programa, aurrekontu-egonkortasuna, zerga-erreforma eta iruzurraren aurkako borroka. Egitate horiek azpimarratzen ditut. Beraz, akordioez ari naiz jardun politikoa eta konpromiso politikoa duintzeko lana egin behar dugula esaten dudanean; hori da hitzaldian adierazi nahi izan nuena. Zailena lortu dugu, maila handi batean, adostea alegia. Orain, esatea baino ez dizut proposatu nahi; gizarteak hori jakitea nahiko nuke, gizarteak akordioetara iristeko gai garela jakitea nahiko nuke. Nire ustea da guztiz beharrezkoa zaigula. Eskerrik asko. | eu | https://www.legebiltzarra.eus/ic2/restAPI/pvgune_descargar/default/de18b876-793a-43ac-9dfa-868c23703f63 | parl_eu_4047 |
10 | 73 | 21.03.2014 | PRIETO SAN VICENTE | SV-ES | Galdera, Txarli Prieto San Vicente Euskal Sozialistak taldeko legebiltzarkideak lehendakariari egina, lehendakariak Forum Europan egindako adierazpenei buruz | Bai, presidente andrea. Lehendakari jauna, uste dut adierazpen hori pixka bat konpontzen saiatu zarela beste zehaztapenen bat eginez, baina azalduko dizut zergatik iruditzen zaizkidan oso adierazpen gogorrak, eta, gainera, nire ustez, oso okerreko leku batean eginak. Deustuko Unibertsitatera joan zara; kultura, bere zentzurik zabalenean, nagusi den leku batera joan zara, eta uste dut leku ezin hobea dela –denak dira, baina hura bereziki– politikari izen ona emateko, zuk politikari izen ona emateko, zer aurrerapen egin diren erakusten saiatzeko. Zure erantzukizun politikoa pertsona gisa zarenaz eta zure alderdi politikoa hautu izanaz gaindikoa da. Lehendakaria zara, euskal herritar guztien ordezkari politiko gorena zara, eta, horrenbestez, hala jokatu behar duzu, eta, askotan, polemiketatik kanpo egon behar duzu, nahiz eta enbarazu egin edo ez gustatu. Nik ez dakit Legebiltzar honek gaizki tratatu zaituen, hemen sekulako ika-mikak daudela esateraino. Izan ere, Legebiltzar honetan herenak babesten zaitu, eta, hala ere, lehendakaria zara. Euskadiko lehendakaria zara, babesen herenarekin. Legebiltzar honek aurrekontuak eman dizkizu –Alderdi Sozialistaren parte-hartzearekin, baina aurrekontuak eman dizkizu–, enplegu-politika bat eman dizu, zerga-politika bat eman dizu, eta, hala ere, gutxiengoan zaude. Beraz, ikusten denez, Legebiltzar honetan akordioak lortzen dira, eta oso modu konstruktiboan egiten da politika; beraz, politikari izen ona ematea ez da hain adierazpen biribil eta gogorrak egitea, baizik eta guztiz kontrakoa: Legebiltzar honen erabilgarritasuna erakusten saiatzea, elkarrizketarako borondatea goratzea. Eta hemen badago, handia gainera. Hara, gertaera askotan izan zara zu protagonista, arduradun politikoa zaren aldetik, eta, agian, horrek eragin du ika-mika, edo horrek eragin du Legebiltzar honek zegokion eraginkortasuna ez izatea. Urtebete egon ginen hemen zuk adostasun bat lor zezaketen aurrekontu batzuk ekarri zain; ez zenuen asmatu. Eta ez zenuen asmatu beste politika batzuekin ere: gizarte-elkarrizketaren politikekin, enplegu-politikekin… Tira, oso ekimen bereziak egin dituzu, eta talka egin dute Ganbera honetako gehiengoarekin. Zure agintaldiaren zati handi batean, ez duzu sentiberatasun berezirik izan alderdi horiekiko. Hala ere, Legebiltzar honetan zuzendu egin da, eta politika batzuk aurrera eraman ahal izan dira. Beraz, ondo legoke hor kanpoan modu positiboagoan ordezkatuko bazenu Legebiltzar hau. La | eu | https://www.legebiltzarra.eus/ic2/restAPI/pvgune_descargar/default/de18b876-793a-43ac-9dfa-868c23703f63 | parl_eu_4048 |
10 | 73 | 21.03.2014 | JAURLARITZAKO LEHENDAKARIAK (URKULLU RENTERIA) | EA-NV | Galdera, Txarli Prieto San Vicente Euskal Sozialistak taldeko legebiltzarkideak lehendakariari egina, lehendakariak Forum Europan egindako adierazpenei buruz | Eskerrik asko, legebiltzarburu anderea. Prieto jauna, berriro diot: ez dakit irakurri duzun hitzaldia. Eta, ikusten dudanez, zure bigarren hitzaldian erakutsi duzu ez duzula irakurri. Forum Deuston, Deustuko Unibertsitatean egin nuen hitzaldia testuinguruan jartzen ere ez dakizu. Oso ondo dakit non izan nintzen; oso ondo dakit zein zen nire egitekoa; oso ondo dakit zer esan nuen, bai hitzaldian, bai galderei erantzutean. Irakur itzazu berriro hitzaldia eta erantzunak. Dena den, Prieto jauna, politikari izen ona ematea da, balio jakin batzuk aipatzen baditugu, balio horiekin ere koherenteak izatea politikagintzan. Eta ez zaitez nigatik kezkatu, ni kritikatzeak enbarazu egiten didan ala ez. Oso ondo dakit zer egiteko dagokidan, eta uste dut erakusten dudala, kritika arrazoituak egiten zaizkidanean, badakidala kritika arrazoitu horiek modu onean hartzen. Hara, beste aukera bat dugu, eta zuk ere aipatu dituzu nik aipatu ditudan eta ahal dudan bakoitzean azpimarratzen ditudan akordioak. Hori egin behar da, Prieto jauna: adosteko egitateak, eta herrialde-ikuspegi batekin aurrera egin. Beraz, aukera paregabea daukagu, Prieto jauna, aipatzen ditugun baloreak ekintzetara pasatzeko. Eskerrik asko. | eu | https://www.legebiltzarra.eus/ic2/restAPI/pvgune_descargar/default/de18b876-793a-43ac-9dfa-868c23703f63 | parl_eu_4049 |
10 | 73 | 21.03.2014 | DAMBORENEA BASTERRECHEA | PV-ETP | Galdera, Antonio Damborenea Basterrechea Euskal Talde Popularreko legebiltzarkideak lehendakariari egina, enpresak sortzeko ekimen urriari buruz | Eskerrik asko, presidente andrea. Lehendakari jauna, Talde Popularraren eta Euskadiko Alderdi Popularraren izenean, helaraz iezaiozu gure dolumina Azkuna jaunaren familiari, eta, jakina, gure elkartasuna Euzko Alderdi Jeltzaleko lankideei eta lagunei. Eta, zuri, sailburu andrea, egin genizun galderara itzuliz –uste dut zuk erantzungo diguzula–, esan behar dugu joan den otsaila ez dela hilabete ona izan Euskadirentzat ekonomiari eta enplegua edo langabeziari dagokienez: 1.800 lagunek baino gehiagok galdu dute lana (guztira, 176.000 langabe); enplegua sortzeari dagokionez, Espainia baino atzerago goaz; gauza bera gertatzen da Gizarte Segurantzako afiliatuei dagokienez… Eta galdera hau ekarri dugu jakin dugulako Espainia baino atzerago goazela enpresak sortzeari dagokionez ere. Eta bistakoa da enplegua, azken batean, enpresek sortzen dutela; kezkatuta gaude, eta horregatik ekarri dugu galdera hau bilkura honetara. Eta asko kezkatzen gaitu, zeren, teorikoki, eskualde esportatzailea gara, saldu egiten dugu, eta, gure ingurunea ondo dabilenean, guk atera behar genuke lehendabizi edo guk ibili behar genuke ondoen; aldiz, ikusten ari gara hori ez dela ari gertatzen kasu honetan, baina gertatu izan da beste kasuetan. Eta horregatik dago kezkatuta gure taldea, gure alderdia; izan ere, Espainia hazten ari da –pixkanakapixkanaka, baina lehen atzeraka zihoan–, langabezia beherantz doa –pixkanaka-pixkanaka, baina lehen gorantz zihoan–, baina badirudi guk ez diogula jarraitzen Espainian gertatzen ari den mugimendu horri. Ez da gauza berria enpresak sortzeari dagokionez Espainiako azkenetakoak izatea gu. Horregatik planteatu zuen talde honek duela bi urte baino gehiago –eta ia-ia aho batez onartu zen Ganbera honetan– Ekintzaileei Laguntzeko Legea, eta lege horrek garatu gabe jarraitzen du. Eta horregatik egin dizugu galdera. Badakigu bidali duzuela lau urteko plana, baina gure galdera da ea noiz izango den lehentasunezkoa Jaurlaritza honentzat enplegua sortzea eta ekintzaileen legea garatzea. | eu | https://www.legebiltzarra.eus/ic2/restAPI/pvgune_descargar/default/de18b876-793a-43ac-9dfa-868c23703f63 | parl_eu_4050 |
10 | 73 | 21.03.2014 | EKONOMIAREN GARAPEN ETA LEHIAKORTASUNEKO SAILBURUAK (Tapia Otaegui) | Galdera, Antonio Damborenea Basterrechea Euskal Talde Popularreko legebiltzarkideak lehendakariari egina, enpresak sortzeko ekimen urriari buruz | Eskerrik asko, presidente anderea. Lehendakari, sailburuok, legebiltzarkideok, egun on guztioi. Lehenik eta behin, Damborenea jauna, uste dut lehendakariaren izenean eta gure taldearen izenean eskerrak zure doluminengatik. Damborenea jauna, bukaeratik hasiko naiz. Bistan denez, Jaurlaritza honentzat lehentasunezkoa da enplegua sortzea eta ekintzailetzari eustea, baita giza garapen jasangarria duen herrialde baten aitzinean jarraitzeko ekonomikoki garatzea ahalbidetuko digun beste edozein ezaugarri ere. Hori badakizu. Hala ere, nahiz eta Euskadiko TEA (Total Entrepreneurial Activity) indizeak estatuko batezbestekoaren azpitik jarraitu 2009an eta 2010ean izan zituen jaitsiera handiengatik, joera positiboa izaten hasia da, eta ez da inola ere egia Euskadi Espainiako azkenetakoa denik. Eta datu batzuk emango dizkizut, gu bioi datuak gustatzen baitzaizkigu, eta datuak baitira baieztapenen euskarri. Estatistikako Institutu Nazionalaren 2014ko datuen arabera, 2014ko urtarrilean 350 enpresa berri sortu ziren Euskadin –alegia, 2013ko urtarrilean baino % 14,4 gehiago–, eta horrek esan nahi du Euskadin igo egin dela enpresa-kopurua. Urtetik urterako ehunekoa bigarren handiena izan da, Errioxaren atzetik, eta, jakina, estatuko batezbestekoaren gainetik, hura % 1,1 izan baita, ia laua. Datu gehiago. Eustaten arabera, 2013ko abenduan 305 enpresa sortu ziren –alegia, 2012ko abenduan baino % 32 gehiago–, eta % 28,7 bakarrik desagertu ziren. Hau da, estatua % 10,9 hazi zen batez beste; gu, % 32. Gure deshazkundea ere estatukoa baino askoz txikiagoa izan da. Gehiago. Confebasken informazioen arabera, 2014ko otsailean Autonomia Erkidegoko 86 enpresak eman zuten izena Gizarte Segurantzan; alegia, 2008tik honako edozein otsailetako daturik onena. 2013ko datu orokorrei erreparatzen badiegu, Euskadin % 6,7 enpresa gehiago sortu ziren; aldiz, 1.487 desagertu ziren, % 8,9 gutxiago. Egia da beste erkidego batzuetan enpresa gehiago sortu zirela, baina, desagertu ere, gehiago desagertu ziren. Eta –honetan ados egongo gara– garrantzitsuena ez da zenbat sortzen diren, baizik eta zenbat mantentzen diren, zenbat enplegu mantentzen den, eta, azken batean, zenbat enplegu egonkor mantentzen dugun. Diferentzia, Euskadin, estatuan baino hobea izan da. Gainera, 2013an, Euskadi izan da kapitalari dagokionez sozietate gehien sortu dituen erkidegoa; edo, hobeto esanda, enpresa bakoitzean jarritako batez besteko kapitala handiena izan den erkidegoa: 108.000 euro, estatuko 72.000 euroen aldean. Beraz, ez dira egiazkoak zuk eman dizkiguzun datu horiek. Eta, ondo dakizunez, Eusko Jaurlaritzak Ekintzaileen Legea garatzen jarraitzen du, eta, zalantzarik gabe, izango dugu aukera bigarren txandan horri buruz jarraitzeko. Eskerrik asko. | eu | https://www.legebiltzarra.eus/ic2/restAPI/pvgune_descargar/default/de18b876-793a-43ac-9dfa-868c23703f63 | parl_eu_4051 | |
10 | 73 | 21.03.2014 | DAMBORENEA BASTERRECHEA | PV-ETP | Galdera, Antonio Damborenea Basterrechea Euskal Talde Popularreko legebiltzarkideak lehendakariari egina, enpresak sortzeko ekimen urriari buruz | Sailburu andrea, ea ezaguna egiten zaizun datu hau: azken urtean, gaur arte, 902 enpresa galdu ditugu. Ez dakit Eustatetik eta abarretatik atera dituzun datu horiekin pozik edo oso pozik zauden gure ibilbideari dagokionez. Berriro diotsut: Espainiako azkenetakoak gara enplegua sortzen; Espainiako azkenetakoak gara Gizarte Segurantzako afiliatuei dagokienez. Hori da otsaileko azken datua, baina bat dator aurreko hilabeteekin. Eta nik egin dizudan galdera da, oso zehatza bera, ea noiz pentsatzen duen Jaurlaritza honek… Izan ere, guk uste dugu Espainiako azkenetakoak garela enpresak sortzeari dagokionez, eta, batez ere, enplegua sortzen duten enpresak sortzeari dagokionez. Izan ere, ez dira gauza bera lanpostu bakarra duten ehun enpresa sortzea, eta Fagor ixtea eta bostehun lagun kalera joatea, ezta? Izan ere, agian zuri oso emaitza ona aterako zaizu, baina herritarrentzat oso txarra da emaitza. Beraz, nire galdera oso erraza eta oso zehatza zen. Nire galdera da ea Jaurlaritza honen lehentasuna den zuk esaten duzuna, eta ados nago zurekin, baliteke hori izatea zuen lehentasuna, baina, noiz ikusiko ditugu lege horren arabera jada indarrean egon behar zuten eta oraindik ez dauden neurri zehatz horiek? Jarriko ditu martxan Jaurlaritza honek? | eu | https://www.legebiltzarra.eus/ic2/restAPI/pvgune_descargar/default/de18b876-793a-43ac-9dfa-868c23703f63 | parl_eu_4052 |
10 | 73 | 21.03.2014 | EKONOMIAREN GARAPEN ETA LEHIAKORTASUNEKO SAILBURUAK (Tapia Otaegui) | Galdera, Antonio Damborenea Basterrechea Euskal Talde Popularreko legebiltzarkideak lehendakariari egina, enpresak sortzeko ekimen urriari buruz | Eskerrik asko, presidente anderea. Oso pozik ez, Damborenea jauna, baina datuak datu dira, eta usteak uste. Zuk uste duzu, eta nik datuak eman dizkizut. Legea garatzen ari gara: 13. artikulua, ekintzailetzari laguntzeko erakunde arteko plana, martxan; 12. artikulua, sail arteko mahaia, martxan; proiektu berritzaileei ekiteko laguntza, legearen 14. eta 15. artikuluak, ere bai –bat baino gehiago daude, baina ez dizkizut denak irakurriko–; arrisku-kapitalaren funtsa, 19. artikulua, ere bai –5 milioi euro esleitu zaizkio–; inbertitzaile pribatuen, business angels, sareen euskal direktorioa, 23. eta 24. artikuluak, ere bai. Beraz, Damborenea jauna, legea betetzen ari gara, nahiko arin betetzen ari ere, eta oso ondo dakizu. Eskerrik asko. | eu | https://www.legebiltzarra.eus/ic2/restAPI/pvgune_descargar/default/de18b876-793a-43ac-9dfa-868c23703f63 | parl_eu_4053 | |
10 | 73 | 21.03.2014 | MANEIRO LABAYEN | Mixto-UPyD | Galdera, Gorka Maneiro Labayen Mistoa-UPyD taldeko legebiltzarkideak lehendakariari egina, ustelkeriaren aurkako borrokari buruz | Eskerrik asko, presidente andrea. Egun on guztioi. Lehendakari jauna, ezer baino lehen, UPyDren elkartasuna adierazten dizut zuri, Iñaki Azkunaren senideei, hurbilekoei eta alderdikideei. Alkate handia eta pertsona paregabea. Eta bertso aske bat, eta hori, agian, denok izan behar genuke edo, behintzat, saiatu behar genuke izaten, denboraldi batean behintzat. Beraz, nik ere omenaldia egiten diot. Goian bego. Elkartasuna hurbileko guztiei. Lehendakari jauna, Euskadiko ustelkeriagatik galdetzen dizut, galdetzen dizut ea kezkatzen zaituen Euskadin dagoen ustelkeriak, eta galdetzen dizut, zuzen-zuzenean, zer neurri jarri dituen martxan azkenaldian Eusko Jaurlaritzak ustelkeriaren aurka gehiago eta hobeto borrokatzeko, eta etorkizun lasterrean zer neurri martxan jartzeko asmoa duen gaitz hau desagerrarazteko. Eskerrik asko. La | eu | https://www.legebiltzarra.eus/ic2/restAPI/pvgune_descargar/default/de18b876-793a-43ac-9dfa-868c23703f63 | parl_eu_4054 |
10 | 73 | 21.03.2014 | HERRI ADMINISTRAZIO ETA JUSTIZIAKO SAILBURUAK (Erkoreka Gervasio) | Galdera, Gorka Maneiro Labayen Mistoa-UPyD taldeko legebiltzarkideak lehendakariari egina, ustelkeriaren aurkako borrokari buruz | Eskerrik asko, legebiltzarburu anderea. Maneiro jauna, eskerrik asko Jaurlaritzaren eta lehendakariaren izenean doluminengatik. Galderari dagokionez, argi eta garbi esan diezazuket: ustelkeriaren aurkako borroka Jaurlaritza honen lehentasunezko helburuetako bat da, eta horretan ari gara lanean irmotasun, argitasun eta erabakitasun osoz Jaurlaritzako kide guztiak. Interpelazioan aipatzen duzu –ez duzu hemen aipatu, baina pentsatzen dut hura izango dela zure funtsezko erreferentzia-puntua– Fiskaltzaren azken memoria. Lehenik eta behin, gogorarazten dizut aipatzen duzun Fiskaltzaren memoria hori 2012. urteari buruzkoa dela, eta Jaurlaritza hau 2012ko abenduaren 17an eratu zela. Beraz, memoriak esaten duen guztia, bai onerako, bai txarrerako, gauza batzuk ere txalotzen baititu, beste erakunde edo beste gobernu batzuei buruzkoa izan daiteke, baina inola ere ez Urkullu lehendakaria buru duen Jaurlaritzari buruzkoa. Bigarrenik, ziurtatzeko aukera izan baduzu, memorian eskaera asko egiten dira, eta gehienek ez dute zerikusi handirik Autonomia Erkidegoaren eskumen-esparruarekin. Legedi-erreformak planteatzen dira (Botere Judizialaren Lege Organikoa, lege prozesal zibil zein penalak…), eta hori Gorte Nagusiek bakarrik egin dezakete. Fiskaltzari baliabide gehiago ematea planteatzen da (ustelkeriaren aurkako fiskalak), eta hori estatuko erakunde zentralek bakarrik erabaki dezakete. Eta beste gauza batzuk planteatzen dira, hala nola hobeto jardutea, jardunbide judizial batzuk zuzentzea, eta hori ere Jaurlaritza honen eta Legebiltzar honen aukeretatik askoz haratago dago. Baina kide izateko ohorea dudan Jaurlaritzaren lanari dagokionez, esan dezaket planteatu diren gai guztiak zehatz-mehatz aztertu direla. Adibidez, hiru alderdi garrantzitsuenak aipatzearren, datu-baseetan automatikoki sartzeari dagokionez, hori eskatzen baitzenuten, Jaurlaritza harremanetan jarri da Fiskaltzarekin, eta eskaini dio merkatuan dauden datu-base ekonomiko, komertzial eta merkataritzako datu-base guztietan automatikoki sartu ahal izatea. Beraz, eskaintza egina dago. Hirugarrenik, eskatu zeniguten IVAPek ematen dituen prestakuntza-ikastaroetan parte hartu ahal izatea, eta ate hori zabal-zabalik dago, jakina, daukadan kargua hartu nuen une beretik. Eta, bitarteko informatikoei dagokionez, ziurta diezazuket Jaurlaritza ahal duen guztia egiten ari dela bitarteko informatikoak emateko, dauzkagun aurrekontu-mugen barruan, jakina. Beraz, Jaurlaritzak konplizitate osoa du Autonomia Erkidegoko fiskalek ustelkeriaren aurka egiten duten borrokarekin. Eskerrik asko. | eu | https://www.legebiltzarra.eus/ic2/restAPI/pvgune_descargar/default/de18b876-793a-43ac-9dfa-868c23703f63 | parl_eu_4055 | |
10 | 73 | 21.03.2014 | MANEIRO LABAYEN | Mixto-UPyD | Galdera, Gorka Maneiro Labayen Mistoa-UPyD taldeko legebiltzarkideak lehendakariari egina, ustelkeriaren aurkako borrokari buruz | Bai, sailburu jauna; Fiskaltzaren memoria, hain zuzen, 2012. ekitaldiari buruzkoa da, eta Eusko Jaurlaritzak zein Espainiako Gobernuak hartu behar lituzketen neurri batzuk planteatzen ditu. Hau da, oso memoria biribila da, eta esaten du, funtsean, Euskadin –eta zer esanik ez Espainian– ez dela ahal den guztia egiten, ezta gutxiagorik ere, ustelkeriaren aurka borrokatzeko. Zuek, normalean, eskumen gehiago eskatzen dizkiozue Espainiako Gobernuari. Plantea zenezakete, adibidez, Espainiako Gobernuari bitarteko gehiago eskatzea ustelkeriaren aurka borrokatzeko, baina ez dizkiozue eskatzen. Eta, nolanahi ere, gaur-gaurkoz, bitarteko materialak zein giza baliabideak ez dira inola ere nahikoak. Bestalde, Euskadiko ustelkeria-kasu jakin batzuk ez aurrera ez atzera daudela dirudi: Zubiaurre kasuak, Euzko Alderdi Jeltzalekoa, lau urte egingo ditu; Legarreta kasua (Bermeoko alkate ohia), ia hiru urte; Arteagoitia kasua, Euzko Alderdi Jeltzalekoa, 2010etik; Víctor Bravo kasuak bost urte baino gehiago daramatza; Margüello kasua; Epsilon kasua; De Miguel kasuan (Euzko Alderdi Jeltzaleak Araban zuen bigarren ordezkari nagusi ohia), hogeita bost auzipetu daude –kasu zehatz horretan, Ertzaintzak urtebete baino gehiago behar izan zuen normalean hiru hilabete baino lehen entregatu ohi den polizia-txosten bat entregatzeko–. Hau da, ikusten ari gara kasu batzuk ez aurrera ez atzera daudela, eta luzatu egiten direla konponbiderik aurkitu gabe, eta uste dut Eusko Jaurlaritzak zeresan handia lukeela hor, baita Espainiako Gobernuak ere. Euskadiko Fiskal Nagusiak zera esan zuen duela egun batzuk: "Atzerapena ezin justifikatuzkoa da, etsigarria". Justizia Auzitegi Nagusiak zortzi epaile laguntzaile eskatu berri ditu. Neurri interesgarri bat izan liteke, adibidez, Euskadin ustelkeriaren aurkako fiskaltza bat ezartzea, Espainiako Gobernuaren mendekoa, hain zuzen. Eska ezazue zuek! Eska ezazue zuek ere! Guk Legebiltzar honetan eskatu dugu, eta gainerako taldeek ez zuten babestu, edo talderen batek ez zuen babestu. Aldarrikatu ezazue hori ustelkeriaren aurka gehiago eta hobeto borrokatzeko. Beraz, ez ezazue hainbeste eskumen gehiago eskatu, eta eman itzazue bitarteko gehiago ustelkeriaren aurka. Bitarteko tekniko gehiago, giza baliabide gehiago, borondate politiko handiagoa. Gaitz hau guztiz onartezina da, eta uste dut Eusko Jaurlaritzak askoz gehiago egin behar lukeela. Uste dut hor daudela datuak, baita oraingo hitzaldian eman ezin izan ditudan beste datu batzuk ere. Eskerrik asko. La | eu | https://www.legebiltzarra.eus/ic2/restAPI/pvgune_descargar/default/de18b876-793a-43ac-9dfa-868c23703f63 | parl_eu_4056 |
10 | 73 | 21.03.2014 | HERRI ADMINISTRAZIO ETA JUSTIZIAKO SAILBURUAK (Erkoreka Gervasio) | Galdera, Gorka Maneiro Labayen Mistoa-UPyD taldeko legebiltzarkideak lehendakariari egina, ustelkeriaren aurkako borrokari buruz | Eskerrik asko, legebiltzarburu anderea. Maneiro jauna, nik ulertzen dut zuk, zure legebiltzar-taldean bakarra zarenez, egunkarietako ebakinak ebaki eta itsasteko metodora maiz jo behar izatea zure ekimenak egiteko, zure interpelazioak hitzez hitz jasotzen baititu aurreko asteburuan idatzizko prentsan egindako argitalpenak. Baina zorroztasun pixka bat besterik ez dizut eskatzen. Hara, Gobernu zentralari dagokionez, bada, begira, Jaurlaritza honek nahi duzuna eska dezake, baina Gobernu zentrala da eskuduna Jaurlaritza honek baldintzatu ezin dituen erabaki batzuk hartzeko. Eta Jaurlaritza honen erabakiei dagokienez, argi eta garbi esan dizut aintzat hartu ditugula Fiskaltzaren memorian agertzen diren guztiak, eta oraino ez dira erantzun. Euskadiko fiskal nagusiaren agerralditik gauza bat ahaztu zaizu esatea. Zuk eskatuta, behin eta berriz galdetu baitzenion, honela erantzun zuen, hitzez hitz: "Eusko Jaurlaritzak ez ditu defendatzen ustelduak, eta hori printzipio-kontua da". Horixe esan zizun, nahiz eta hark ustelkeriaren aurka borrokatzeko borondate politikorik ez dagoela esatea nahi izan zuk. | eu | https://www.legebiltzarra.eus/ic2/restAPI/pvgune_descargar/default/de18b876-793a-43ac-9dfa-868c23703f63 | parl_eu_4057 | |
10 | 73 | 21.03.2014 | LLANOS GÓMEZ | PV-ETP | Galdera, Nerea Llanos Gómez Euskal Talde Popularreko legebiltzarkideak lehendakariari egina, Euskadiko pentsioen eroste-ahalmenari eusteari buruz | Eskerrik asko, presidente andrea. Egun on guztioi. Lehendakari jauna, Forum Deuston Euskadi 2020ren ideiari buruz eman zenuen hitzaldian ziurtatu zenuen euskal herritarrek adostutako eta babestutako estatus politiko berri bat izango duela Euskadik data horretarako. Ez dakigu noraino iristen den benetan estatus berriari buruzko zure proposamena, baina, kontuan izanik gai honetako aurrekariak eta Autonomia Estatutuak ematen digun egungo esparrua, eskumen ugarikoa, susmoak hartzen hasiak gara zure benetako asmoei buruz. Beraz, sumatzen dugu zure proposamena, nahiz eta zure tonua zure aurrekoren baten erretorika sutsuaren desberdina izan, egungo esparru juridikoa gainditzen saiatuko dela. Euskal herritarrei ziurtasunak, segurtasuna, konfiantza eta, batez ere, egonkortasuna ematen dizkieten esparru politikoen alde egiten dugu alderdi honetan. Ziurgabetasunak ez dira bidelagun onak izaten, lehendakari jauna, eta, hazi nahi badugu, ziurtasuna gure nortasunaren adierazgarri nagusietako bat izango den bizikidetza-guneak sortu behar ditugu. Eta denok behar badugu ziurtasuna, are gehiago behar dute adinekoek. Zure estatus berriaren proposamenak zalantza eta itzal ugari sortzen ditu, besteak beste, bizikidetzagaietan, baina baita ekonomian ere. Euskal herritarrok jakitun izan behar dugu eta jakinaren gainean egon behar dugu gure Gizarte Segurantzaren sistema defizitarioa dela, argi eta garbi; horren ondorioz, Euskadiko pentsio-sistemak defizita pilatu du azken urteotan, eta lurraldeen arteko elkartasunagatik ez balitz, Euskadiko diru-kutxa publikoek ezingo liokete aurre egin egungo baldintzetan. Beraz, zure estatus berriaren proposamenaren aurrean eta horrek planteatzen dituen ziurgabetasunen aurrean, jakin nahi dugu, lehendakari jauna, nola pentsatzen duzun bermatzea etorkizunean zure estatus politiko berriaren proposamenarekin euskal pentsioen erosahalmena. Zure erantzuna espero dugu. | eu | https://www.legebiltzarra.eus/ic2/restAPI/pvgune_descargar/default/de18b876-793a-43ac-9dfa-868c23703f63 | parl_eu_4058 |
10 | 73 | 21.03.2014 | JAURLARITZAKO LEHENDAKARIAK (URKULLU RENTERIA) | EA-NV | Galdera, Nerea Llanos Gómez Euskal Talde Popularreko legebiltzarkideak lehendakariari egina, Euskadiko pentsioen eroste-ahalmenari eusteari buruz | Eskerrik asko, legebiltzarburu anderea. Llanos andrea, hara, etorkizunaz hitz egin didazu, esparruaz hitz egin didazu, ziurtasunez hitz egin didazu… Nolanahi ere, eta hitzaldi batean esan dudanari buruzko galderari eta etorkizuneko euskal nazio batean Euskadiko pentsioen egungo erosahalmena bermatzeko moduari buruzko galderari erantzun aurretik, etorkizun horretara iritsi baino lehen, utz iezadazu, Llanos andrea, iraganeko eta oraineko gauza bat esaten, zuk ere esan duzu-eta. Izan ere, gogorarazten dizut, Llanos andrea, esparrua aipatu duzula, eta Gernikako Estatutua ere aipatu duzula, eta gogorarazten dizut Gernikako Estatutuak Gizarte Segurantzaren kudeaketa ekonomikoa esleitzen diola Euskadiri (Gernikako Estatutuak esleitzen diola Euskadiri). Espainiako Gobernuak ez du betetzen lege hori, Llanos andrea. Eta hau oraina da, Llanos andrea. Zergatik ez dugu arreta orainean ere jartzen? Gogoraraziko dizut, halaber, zer egin duen Alderdi Popularraren Gobernuak pentsioekin bi urte eta erdian, etorkizuneko hipotesiez ari baitzara. Hasteko, ez zuen bete bere hauteskunde-programa: legeak arautzen zuen pentsioei balioa handitzea, eta hori bertan behera utzi zuen; kalkulu berri bat asmatu zuen pentsioak KPIaren azpitik eguneratzeko. Bigarrenik, pentsioen erreserba-funtsera edo itsulapikora jo du, zeinak bere baliabideen bostena galdu baitu. Zure alderdiak, Llanos andrea, bitan ez du bete legea, eta erreserba-funtsa murriztu egin du. Eta orain bai, orain hitz egin dezagun etorkizunaz. Etorkizuneko pentsioak oraingo kotizazioekin ordaintzen dira; hori denok dakigu. Kotizazio horiek lanean ari diren herritarrek ematen dituzte, eta Euskadin lanean ari direnen tasa Espainiakoa baino hamar puntu handiagoa da, Llanos andrea. Ondorioz, pentsioen bermea gutxienez hamar puntu handiagoa da hemen. Hori da pentsioen etorkizuna; hobea Euskadin Espainiako estatuan baino. Euskadiko pentsioen bermea 10 puntu handiagoa da Espainiaren aldean. Ez etorkizunera alde egin, Llanos anderea; orainean lurreratu zaitez, mesedez, eta lagun ezazu Espainiako Gobernuak Estatutua betetzea onar dezan. Euskal gizarteak badaki pentsioak hemen kudeatzen baditugu etorkizunak berme gehiago duela. Lagun ezazu, beraz, gaur, etorkizunarekin nahasten ibili beharrean. Eskerrik asko. | eu | https://www.legebiltzarra.eus/ic2/restAPI/pvgune_descargar/default/de18b876-793a-43ac-9dfa-868c23703f63 | parl_eu_4059 |
10 | 73 | 21.03.2014 | LLANOS GÓMEZ | PV-ETP | Galdera, Nerea Llanos Gómez Euskal Talde Popularreko legebiltzarkideak lehendakariari egina, Euskadiko pentsioen eroste-ahalmenari eusteari buruz | Eskerrik asko berriro ere, presidente andrea. Lehendakari jauna, lehen usteak aipatu dituzue, eta esan duzue garrantzitsuena datuak zirela. Bada, gai honetan, errealitatea ukaezina da, eta datuek ez dute engainatzen. Euskadiren etorkizunerako aurreikuspen demografikoak ez dira, hain justu, itxaropentsuak. Gaur egun, 65 urtetik gorako 450.000 lagun ditugu, gutxi gorabehera; alegia, % 20. Baina, are gehiago, 2020rako, ehuneko hori % 10 igoko da, eta, 2026rako, % 22. 2030. urtea hartzen badugu erreferentziatzat, 16 eta 64 urte bitarteko biztanleria % 11 jaitsiko da, eta, hala, 2010ean, adibide bat jartzearren, lan egi- teko adina zuten 3,5 lagun baldin bazeuden 65 urtetik gorako pertsona bakoitzeko, 2030ean 2,2 bakarrik izango dira, eta horrek esan nahi du mendekotasun ekonomikoaren tasa % 28tik % 44ra pasatuko dela, eta, Eustaten aurreikuspenen arabera, 2050ean % 60koa izango da. Horiek dira datuak, eta hori da etorkizuna. Izan ere, oraina garrantzitsua izango da, lehendakari jauna, baina etorkizuna are garrantzitsuagoa da, eta pentsiodunentzat are gehiago. Horri gehitu behar diogu, gainera, Euskadin Espainia guztiko pentsiorik altuenak ditugula, eta jaiotza-tasa herrialde osoko baxuena dela. Beraz, edonola jartzen direla ere, ekuazioa ez da ateratzen. Biztanleria zaharkitua dugu, pentsio altuagoak, migrazio-fluxuen beherakadak eta jaiotzatasa urria, eta horrek argi eta garbi erakusten du euskal herritarren pentsioek, lehendakari jauna, kutxa bakarraren egungo sisteman bakarrik dutela etorkizuna. Eta zuk orainaz hitz egin nahi duzu. Bada, orainaz hitz eginez, 2005az geroztik 6.000 milioi euroko defizita pilatu dugu pentsioetan; horrek esan nahi du kutxa bakarrik gabe gure pentsiodunek ezingo lituzketela kobratu une honetan; ez lituzkete bermatuak izango. Hori dela eta, Urkullu jauna, eskatzen dizugu joka dezazula erantzukizunez; esatea gustatzen zaizun bezala, herrialdean pentsatuz. Eta izan ezazu kontuan herrialde honek Espainia den eta Europa den proiektu komunaren zati izanez bakarrik duela etorkizuna. Ez ezazu begiratu barrura, begiratu ezazu kanpora, eta ikusiko duzu Euskadik, baita pentsioek ere, batasunean, kohesioan eta lurralde arteko integrazioan dutela ezinbestean etorkizuna. Besterik ez. Eskerrik asko. La | eu | https://www.legebiltzarra.eus/ic2/restAPI/pvgune_descargar/default/de18b876-793a-43ac-9dfa-868c23703f63 | parl_eu_4060 |
10 | 73 | 21.03.2014 | JAURLARITZAKO LEHENDAKARIAK (URKULLU RENTERIA) | EA-NV | Galdera, Nerea Llanos Gómez Euskal Talde Popularreko legebiltzarkideak lehendakariari egina, Euskadiko pentsioen eroste-ahalmenari eusteari buruz | Eskerrik asko, legebiltzarburu anderea. Hara, Llanos andrea, zuk zalantzan jartzen duzu pentsioak kudeatzeko dugun gaitasuna. Zalantzan jartzen duzu pentsioak kudeatzeko gaitasuna, bai, Llanos andrea. Eta zalantzan jartzen duzu, zer eta Espainia erreferentziatzat hartuta, eta Espainiako estatu osoko datuen erreferentziaren barruan. Eta datuak eman dituzu, baina etorkizuneko aurreikuspenak dira. Aurreikuspenak ez dira datuak; aurreikuspenak aurreikuspen dira. Eta nik datuei heldu nahi diet. Lehen, Gernikako Autonomia Estatutuaren datua aipatu dut, zeina betetzeke baitago, eta hori iragana da, oraina da, eta etorkizuna izan behar luke. Espainian, berriro diot, langabezia Euskadin baino hamar puntu handiagoa da, defizit publikoa bost puntu handiagoa da, eta BPGaren gaineko zorpetzea 80 puntu handiagoa da. Espainiako Erresumaren kaudimen-ratioa Euskadirena baino koska bat beherago dago. Eta, legea betetzen lagundu beharrean, pentsioak hemen modu eraginkorragoan kudeatzen lagundu beharrean, antieredua planteatzera etorri zara hona. Eta planteatzen duzu, gainera, datu batzuk erabiliz, baina ezkutatu egiten duzu, adibidez, Euskadik ere ekarpena egiten diola erreserba-funtsari. Aplika ezazu, Llanos andrea, 6,24a, eta ikusiko duzu 3.400 milioi euro egokitzen zaizkigula. Eta euskal gizarteak badaki pentsioak Euskadin kudeatzeak haiek bermatzea esan nahi duela. Beraz, euskal gizarteak badaki euskal pentsioen bermerik hoberena dela kudeaketa ekonomiko hori hemen berton egitea, ahalik eta azkarren. Hainbeste defendatzen omen duzun lege hori bete ezazu, hori izango baita etorkizuneko pentsioen bermerik hoberena. Eskerrik asko. | eu | https://www.legebiltzarra.eus/ic2/restAPI/pvgune_descargar/default/de18b876-793a-43ac-9dfa-868c23703f63 | parl_eu_4061 |
10 | 73 | 21.03.2014 | MANEIRO LABAYEN | Mixto-UPyD | Galdera, Gorka Maneiro Labayen Mistoa-UPyD taldeko legebiltzarkideak lehendakariari egina, argitu gabe dauden ETAren atentatuak argitzeko Eusko Jaurlaritzak burutu asmo dituen ekintzei buruz | Bai, eskerrik asko. Jaurlaritzak iragarri du argitu gabe dauden talde terrorista guztien –ETA barne– atentatuen kopurua berrikusi eta kuantifikatuko duen txosten bat egiten hasiko dela. Dirudienez, udazkenean bukatuko den lan horren helburuak dira, batetik, aztertzea ea ekintza bortitz horien biktimek jasotzen ote duten Nazio Batuen estandarren arabera eskubidea duten tratamendua, eta, bestetik, Eusko Jaurlaritzarengandik erreparazio-politikak jaso ditzaketen pertsonen zerrenda bat egitea. Txostena, itxuraz, hiru laguneko talde batek egingo du. Txostenak 20.000 euro baino gutxiagoko aurrekontua du. Egia esan, egile ezagunik gabeko ETAren atentatuak argitzea da biktimen kolektiboen eta UPyDren aldarrikapen nagusietako bat. Talde politiko honek, azkenaldian, azken urteetan, hainbat aldiz planteatu du gai hau Legebiltzarrean, eta ez du ia ezein talderen babesik jaso; ez behintzat Euzko Abertzaleak taldearen babesa, baizik eta guztiz kontrakoa. Beti esaten zenuten gai hau garrantzi txikikoa zela, eta Jaurlaritzak ezin zuela ia ezer egin ebazteke dauden ETAren atentatuak argitzen laguntzeko. Esaten zitzaigun ez aurkezteko horrelako ekimenik, esaten zitzaigun ika-mika bilatzen genuela… Tira, guk hainbat alditan planteatu dugu gai hau Legebiltzar honetan. Zuek orain txosten hori planteatzen duzue, eta konpromisoa hartu duzue planteatu dituzuen eta iritzi publikoaren aurrean esan dituzuen lan horiek egiteko. Galdera argia da: zer neurri bultzatzeko asmoa du orain Eusko Jaurlaritzak argitu gabe dauden ETAren atentatuak argitzeko, ezer egin gabe urteak pasatu ondoren? Eskerrik asko. | eu | https://www.legebiltzarra.eus/ic2/restAPI/pvgune_descargar/default/de18b876-793a-43ac-9dfa-868c23703f63 | parl_eu_4062 |
10 | 73 | 21.03.2014 | JAURLARITZAKO LEHENDAKARIAK (URKULLU RENTERIA) | EA-NV | Galdera, Gorka Maneiro Labayen Mistoa-UPyD taldeko legebiltzarkideak lehendakariari egina, argitu gabe dauden ETAren atentatuak argitzeko Eusko Jaurlaritzak burutu asmo dituen ekintzei buruz | Eskerrik asko, legebiltzarburu anderea. Maneiro jauna, bukaeratik hasita, Eusko Jaurlaritza ekinean ari da. Bere konpromisoak bete egiten ditu, eta, gainera, gardena da, eta zerorrek esan duzu. Bake eta Bizikidetza Planaren hiru konpromisoetatik lehena iragana argitzea da. Lehena. Ezin da etorkizuna eraiki iraganean ezer gertatu izan ez balitz bezala. Argia eman behar zaie indarkeriari eta giza eskubideen urraketari, egia bihurtzeko egia-, justizia- eta erreparazio-printzipioak. Eta errepikatu egin nahi dut: iazko ekainean aurkeztu genuen eta data hori baino lehen ere landu genuen Bake eta Bizikidetza Planaren 1. ekimenak helburu hori du. Ekainean, giza eskubideen urraketak egiaztatzeko txostena aurkeztu zen, 1960-2013 denboraldiko giza eskubideen urraketak egiaztatzeko txostena. Txosten hartan, ekintzak gomendatzen ziren argitu gabeko atentatuak eta giza eskubideen urraketak argitzeko. Hori da orain eskatu den ikerketaren helburua. Jaurlaritzaren helburua da ekin baino lehen ezagutzea, eta gai honek azalpen bat behar du, Ma- neiro jauna. Bat nator zurekin diozunean beharrezkoa dela gai honi ekitea. Adibide bat jarriko dizut: zure galderan esan duzu ETAren 300 atentatu daudela argitu gabe; joan den astean, Covitek baieztatu zuen 400 zirela; eta beste batzuetan esan izan da 200 edo 150 zirela. Beraz, Eusko Jaurlaritzak talde terroristak egindako eta argitu gabeko atentatuen egoera aztertuko du. Hiru helburu ezarri ditugu. Lehenengo, ezagutzea zenbat kasu ez diren tratatu behar bezala; bigarrena, egiaztatzea zein prozesu jarraitu diren, eta hirugarrena, argitzea zein egoeratan aurkitzen diren kasu horiek une honetan. Eusko Jaurlaritzaren helburua da jarduteko jakitea. Baloratu nahi dugu gure eskumenen alorrean zer neurri hartu ahal dugun egia-, justizia- eta erreparazio-eskubideen alde egiteko. Eskerrik asko. | eu | https://www.legebiltzarra.eus/ic2/restAPI/pvgune_descargar/default/de18b876-793a-43ac-9dfa-868c23703f63 | parl_eu_4063 |
10 | 73 | 21.03.2014 | MANEIRO LABAYEN | Mixto-UPyD | Galdera, Gorka Maneiro Labayen Mistoa-UPyD taldeko legebiltzarkideak lehendakariari egina, argitu gabe dauden ETAren atentatuak argitzeko Eusko Jaurlaritzak burutu asmo dituen ekintzei buruz | Bai, eskerrik asko, lehendakari jauna. Egin dizudan galderan esan dut ETAren 300 atentatu baino gehiago daudela ebatzi gabe. 300 baino gehiago, ez 300, baina biktimen elkarteren batek ikerketa interesgarri bat egin du azkenaldian. Lan handia egin dute gai honetan. Jaurlaritza hau, eta Euzko Alderdi Jeltzalea, ezer egin gabe egon da urte luzez, bai, lehendakari jauna, ezertxo ere egin gabe ebatzi gabe dauden ETAren atentatuak argitzeari dagokionez. ETAk egindako atentatuen herena ebazteke dago –herena, alajaina–, eta Euzko Alderdi Jeltzaleak iraganean ez du ezertxo ere egin gai honi buruz, nahiz eta talde honek gaia jorratu eta hona ekarri. Beti esaten zitzaigun ez zegoela ezer egiteko, edo egiten ari zena jada nahikoa zela. Ez zaizu bururatzen krimen horiek argitzeko neurri zehatzik? Adibidez, ETAko presoei legean ezarritako baldintzak betetzea eskatzea edozein espetxe-onura jaso ahal izateko (taldea uztea, barkamena eskatzea, erantzukizun zibila betetzea eta –gai honetan garrantzitsuena– justiziari laguntzea)? Hau da, ETAko presoei eskatzea –Espainiako Gobernuak eta Eusko Jaurlaritzak ez diete eskatzen– baldintza hori bete dezatela, hots, justiziari lagundu diezaiotela, edozein espetxe-onura jasotzekotan. Hala, nahitaez justiziari lagundu beharko liokete, eta neurri hori interesgarria eta funtsezkoa izango litzateke krimen horiek argitu ahal izateko. Aldeztuko zenuke neurri hori, hots, ETAko presoei eskatzea lagundu diezaiotela justiziari edozein espetxe-onura jaso ahal izateko? Guk bai. Hemen aldeztu izan dugu, eta bakarrik geratu gara duela astebete. Bakarrik. | eu | https://www.legebiltzarra.eus/ic2/restAPI/pvgune_descargar/default/de18b876-793a-43ac-9dfa-868c23703f63 | parl_eu_4064 |
10 | 73 | 21.03.2014 | MANEIRO LABAYEN | Mixto-UPyD | Galdera, Gorka Maneiro Labayen Mistoa-UPyD taldeko legebiltzarkideak lehendakariari egina, Anoetako futbol-zelaia handitzeko diru-laguntzari buruz | Bai, eskerrik asko. Uste dut sailburuak erantzungo didala… Tira, galdera oso erraza da: nola justifikatzen du Eusko Jaurlaritzak 10 milioi euro ematea Realari Anoeta birmoldatzeko? Krisi ekonomikoa bizi dugun garai batean, murrizketa sozialen garai batean, hezkuntzan murrizketak egiten ari diren garai batean, osasungintzan murrizketak egiten ari diren garai batean, nola justifika dezake Eusko Jaurlaritzak 10 milioi euro ematea gai honetarako? Tira, pentsatzen dut Jaurlaritzak ikerketaren bat egingo zuela diru publikoa itzuli beharrik gabe ematea justifikatzeko. Beraz, argudioak entzungo ditugu. | eu | https://www.legebiltzarra.eus/ic2/restAPI/pvgune_descargar/default/de18b876-793a-43ac-9dfa-868c23703f63 | parl_eu_4065 |
10 | 73 | 21.03.2014 | HIZKUNTZA POLITIKA ETA KULTURAKO SAILBURUAK (Uriarte Toledo) | Galdera, Gorka Maneiro Labayen Mistoa-UPyD taldeko legebiltzarkideak lehendakariari egina, Anoetako futbol-zelaia handitzeko diru-laguntzari buruz | Legebiltzarreko presidente anderea, lehendakari, sailburu, legebiltzarkideok, egun on. Maneiro jauna, zuk zeuk otsailaren 24an idatziz egin zenuen galderari erantzuna emanez, Eusko Jaurlaritza honek ez duela fluxu ekonomikoei buruzko inolako azterketa zehatzik egin esan zuen lehendakariak. Hori guztiz egia da. Baina horrek ez du esan nahi Gobernu honek proiektuari laguntza eman behar zaion edo ez zorrotz aztertu ez duenik. Egia esan, ez dugu ikusi birmoldatze honek ekar ditzakeen fluxu eta onura ekonomikoak zorrotz aztertzeko premiarik. Eta esango dizut zergatik. Lehenik eta behin, herrialdearen inguruan aldez aurretik ezagutzen genituen zifrak, klubak berak izan ditugun elkarrizketa ugarietan jakinarazi dituenak, oso adierazgarriak direlako. Hau da, ez dugu inolako azterketa espezifikorik egin behar, klub txuri-urdinak egiten duen ekarpen esanguratsua ezagutzeko, bai foru-arkei egiten dizkien zergen terminoetan, bai barne-produktu gordinari laguntzeko eta aberastasuna sortzeko egiten duen ekarpenaren terminoetan. 2013an, Realak 98 milioi euroko ekarpena egin dio Gipuzkoako BPGari, eragin zuzena bakarrik kontuan hartuta; hots, Gipuzkoako BPGaren % 0,46. 2013an, halaber, klubak aldundiko diru-kutxei 14 milioi euro eman dizkie PFEZ eta BEZ moduan, jokalariak saltzeagatiko BEZa alde batera utzita. Datu horiek, hain zuzen, klubak berak eman ditu, eta Jaurlaritza honek egiaztatu egin ditu, zalantzarik gabe, Maneiro jauna. Bigarrenik, proiektu horrek aho bateko babesa jaso duelako erakundeen aldetik, arlo politikoaren aldetik eta gizartearen aldetik. 2013ko urtarrilaren 31n, Donostiako Udalak aho batez onartu zuen, berriro diot, Udaleko talde politiko guztien babesarekin, Anoeta futbol-zelaia berritzea. Y en tercer lugar, porque la remodelación del enclave deportivo de Anoeta es una magnífica oportunidad para dar respuesta a ciertas necesidades y carencias importantes que hay: ofrecer un servicio adecuado al club que cuenta con la mayor masa social en el territorio histórico de Gipuzkoa; quitar unas pistas que no se utilizan y remodelar el pequeño estadio adyacente para fomentar, entre otras cosas, el atletismo; habilitar una superficie de más de 1.000 metros cuadrados para dar respuesta a las necesidades de las federaciones vascas con sede en Gipuzkoa; y, por último, construir un campo de hockey-hierba para el equipo femenino de la Real. La | eu | https://www.legebiltzarra.eus/ic2/restAPI/pvgune_descargar/default/de18b876-793a-43ac-9dfa-868c23703f63 | parl_eu_4066 | |
10 | 73 | 21.03.2014 | MANEIRO LABAYEN | Mixto-UPyD | Galdera, Gorka Maneiro Labayen Mistoa-UPyD taldeko legebiltzarkideak lehendakariari egina, Anoetako futbol-zelaia handitzeko diru-laguntzari buruz | Sailburu andrea, aitzakia merkeak Realari 10 milioi euro emateko. Herritar guztioi oso garesti ateratzen zaizkigun aitzakia merkeak. 10 milioi ematen dituzue, obren benetako kostuari eta haien eraginari buruzko ikerketa ekonomiko eta finantzario bat eta proiektuaren bideragarritasunplan bat egin gabe. Guk galdetzen dizugu zer ikerketa darabilzuen esku artean, eta zuek, Realari 10 milioi euro ematea justifikatzeko, norena eta Realaren ikerketa ematen diguzue! Hori erabateko eskandalua da. Jaurlaritzak 10 milioi euro ematen ditu Anoeta birmoldatzeko, 14 milioi euro Buesa Arenarako, eta 50 milioi euro San Mameserako. Hori guztia krisi ekonomiko bete-betean, eta beste gobernu batzuen ekarpenak kontuan hartu gabe. Krisi ekonomiko betebetean, murrizketa sozialen erdian. Eta kasu zehatz honetan larriena dena: diru hori ematea justifikatzen du Realak, interesatuak berak, egindako ikerketa batekin! Baina ez al duzue ikerketa paralelorik egin diru hori ematea justifikatu ahal izateko? Realak egindako ikerketa esne-saltzailearen ipuina da. Adibidez, diru-sarreren gehigarri gisa, datozen urteetan lor daitezkeen telebista-eskubideek era- gindako gehigarriak gehitzen ditu; baina horrek ez du zerikusirik Anoeta futbol-zelaia birmoldatzearekin. Egindako kalkuluak fikziozkoak dira erabat, eta guztiz gezurra da Realak Gipuzkoa osoan sortzen duen BPGa % 0,46 dela. Guztiz gezurrezkoa; fikziozko datuak dira. Esne-saltzailearen ipuina da. Gainera, ez dira kontuan hartzen hainbat eta hainbat gastu, hala nola segurtasun publikoari, garraio publikoari eta beste hainbat alderdiri lotutako gastuak. Guk ez dugu ikerketa paralelorik egin, baina gai hau ezagutzen duten teknikari batzuez fidatu gara. Haiek Realak zuri eman dizun nolabaiteko ikerketa hori aztertu dute, eta esne-saltzailearen ipuina da. Baina Jaurlaritzaren erantzukizuna da berariazko ikerketa bat egitea 10 milioi euro ematea justifikatzeko. Ikerketa horren laburpenaren arabera, Anoeta birmoldatzeak ia 13 milioiko diru-sarrera berriak eragingo ditu, eta bakarrik 6,4 milioiko gastu berriak. Hau da, Realak 6,5 milioiko etekina izango du urtean. Ondorioz: ordaindu dezala Realak, sailburu andrea! Baina Jaurlaritzaren 10 milioi euroko ekarpenari esker datozen urteetan 6,5 milioi euroko etekina izan behar badu urtean, hauxe da ondorioa: ordaindu dezatela berek! Nola ordainduko ditugu herritarrok 10 milioi euro futbol-zelai baterako! Hau txantxa bat da, sailburu andrea. La | eu | https://www.legebiltzarra.eus/ic2/restAPI/pvgune_descargar/default/de18b876-793a-43ac-9dfa-868c23703f63 | parl_eu_4067 |
10 | 73 | 21.03.2014 | HIZKUNTZA POLITIKA ETA KULTURAKO SAILBURUAK (Uriarte Toledo) | Galdera, Gorka Maneiro Labayen Mistoa-UPyD taldeko legebiltzarkideak lehendakariari egina, Anoetako futbol-zelaia handitzeko diru-laguntzari buruz | Maneiro jauna, uste dut bakarrik ikusten duzula zati bat, zergatik azkenean gure helburua ez da bakarrik lehen aipatu ditudan premiei erantzuna ematea, baizik eta ekonomia sustatzea ere. Azken finean, sustatu behar dugu; bestela, sarrerarik ez da egongo. Eta lehen aipatu dizkizut hor zeuden kantitate batzuk, IRPF eta IVAtik jasotzen dena, eta hori guri etorriko zaigu nolabait. Eta, azkenean, hori da guk egin nahi duguna. Nolanahi ere, gogorarazi behar da kirol-ekipamenduak eraikitzeko, berritzeko, handitzeko, mantentzeko edo ustiatzeko diru-laguntza publikoak ematea oso ondo araututa dagoela Euskadiko Kirolaren Legean. Eta horrela guk babesa emango diogu, azken finean ikusten dugulako premia batzuei erantzuna ematen diegula eta ekonomia sustatzen dugula. Eta beraiek aurkeztu dizkiguten datuak… Noski, guk ez dugu beste txosten bat egin, baina egiaztatu ditugu, noski. | eu | https://www.legebiltzarra.eus/ic2/restAPI/pvgune_descargar/default/de18b876-793a-43ac-9dfa-868c23703f63 | parl_eu_4068 | |
10 | 73 | 21.03.2014 | PRIETO SAN VICENTE | SV-ES | Galdera, Txarli Prieto San Vicente Euskal Sozialistak taldeko legebiltzarkideak lehendakariari egina, Jaurlaritzako bozeramailearen adierazpenei buruz | Presidenta. Lehendakari jauna, azken asteetan, Jaurlaritzako bozeramaileak adierazpen batzuk egin ditu, eta gu asko kezkatu gaitu haien edukiak. Izan ere, Jaurlaritzako bozeramailea, gobernu bateko bozeramailea izateaz harago, bere iritziekin ondorioak eragiten dituen norbait da, herrialde honetan gertatzen denari buruzko iritzi bat ematen duen norbait. Eta bereziki larria iruditu zaigu –eta, nolabait, deitoragarria–, adibidez, akordio batekin konprometitu den norbaitek, akordioak funtziona dezan lanean hasi baino lehen –udal-legeari buruzko akordioaz ari naiz–, esatea ez dela beteko. Larria iruditu zaigu esatea zatiketa-arriskua dagoela ETAn, ETA itzuliko balitz bezala; baina ez dago baieztapen horri eusten dion elementurik, oinarririk. Bereziki larria iruditu zaigu esatea sailburua den aldetik kezkatu egiten duela Tubacex Euskaditik joateak baina Itzarriko kontseilari den aldetik, bada, pozik ere egon daitekeela, zeren ondo baldin badoakio baliabideak irits daitezkeela bera buru duen edo kide den erakundera. Halaber, oraintsu adierazi digu ezen, Bilbon goi-bilera ekonomikoa zela-eta gertatu ziren ekintza bandalikoen aurrean, dena ondo atera zela, eta horren froga onena zela Bilbo ez zela sutan kiskali. Euskadiri eragiten dioten, herrialde honen irudiari eragiten dioten eta hemen politikoki planteatzen denari eragiten dioten baieztapen horien aurrean, zure Jaurlaritzako bozeramailearen adierazpen horien aurrean, uste dut egokia dela zure balorazio bat, zeren, azken batean, zuk izendatu duzu bozeramaile hori. | eu | https://www.legebiltzarra.eus/ic2/restAPI/pvgune_descargar/default/de18b876-793a-43ac-9dfa-868c23703f63 | parl_eu_4069 |
10 | 73 | 21.03.2014 | JAURLARITZAKO LEHENDAKARIAK (URKULLU RENTERIA) | EA-NV | Galdera, Txarli Prieto San Vicente Euskal Sozialistak taldeko legebiltzarkideak lehendakariari egina, Jaurlaritzako bozeramailearen adierazpenei buruz | Eskerrik asko, legebiltzarburu anderea. Prieto jauna, baloratzen dut bozeramaileak egiten duen lana Jaurlaritzak askotariko gaiei buruz hartzen dituen erabakien berri emateko, baita gai horiei buruz Jaurlaritzak duen iritzia gizarteari azaltzeko ere, eta baloratzen ditut batzuetan bat-batean egiten diren adierazpenak. Beren testuinguruan baloratzen ditut; ez zuk bezala, testuingurutik kanpo. Baloratzen dut, beraz, Jaurlaritzako bozeramaile Erkoreka jaunaren lana, zeinak nire aintzatespen, estimu eta onespen osoa baititu. Euskaraz ere esango dut: Eusko Jaurlaritzaren bozeramaileak, Erkoreka jaunak, nire onarpena, estimua eta onespena ditu. Eskerrik asko. | eu | https://www.legebiltzarra.eus/ic2/restAPI/pvgune_descargar/default/de18b876-793a-43ac-9dfa-868c23703f63 | parl_eu_4070 |
10 | 73 | 21.03.2014 | PRIETO SAN VICENTE | SV-ES | Galdera, Txarli Prieto San Vicente Euskal Sozialistak taldeko legebiltzarkideak lehendakariari egina, Jaurlaritzako bozeramailearen adierazpenei buruz | Lehendakari jauna, ez dakit zergatik, baina kutsu korporatiboko erantzuna eta nolabaiteko zentzugabekeria, nolabaiteko sarkasmoa eragiten duten gauzen aurrean autokritika egiteko gaitasunik eza espero nituen zuregandik. Zentzugabekeria eta sarkasmo horren zati fribolo hau, hain justu, oso desatsegina da erakunde-ardura bat dugunontzat. Hara, zure bozeramaileak ez-betetzeak goraipatzea, zure bozeramaileak bandalismoa hutsaltzea, zure bozeramaileak ETArekin espekulatzea eta kezka sortzea, zure bozeramaileari bost axola izatea enpresa bat hemen geratzen den edo joan egiten den, eta zuk, horren guztiaren aurrean, esatea ez ditugula testuinguruak ulertzen, "testuinguruaren" hitz magiko horrekin batek sudur-puntuan jartzen zaiona esan ahal izango balu bezala, eta, gainera, zuk estimu handia diozunez, zeina adierazpen guztiz pertsonala eta lagunartekoa baita, ez adierazpen politiko bat egiteko… Aizu, zuk estimu handia diozunez, bozeramaileak sudur-puntan jartzen zaiona esan dezake, eta herri honen itxuragabekeria bat ere egin dezake gauza batzuetan. Begira, zu Forum Deustora joan zara, eta zuhurtzia, autokontrola eta politikaren izen ona aldarrikatu dituzu. Uste duzu adierazpen horiek zuhurtzia, autokontrola eta politikaren izen ona esan nahi dutela? Aizu, uste duzu, goi-bilera ekonomikoa izan zenean gertatu ziren ekintza bandalikoekin bilbotarrek izan duten beldurraren aurrean, hain adierazpen friboloak egin daitezkeela? Aizu, uste duzu, herrialde honek ETArekin sufritu duena sufrituta, horrela friboliza daitekeela ETAren zatiketekin? Aizu, uste duzu, langabeziamaila eta enpresen suntsiketa-maila honekin, txantxa horiek egin daitezkeela Tubacexen auziarekin? Aizu, uste duzu, hura bozeramaile eta zu lehendakari izateko babes batzuk behar izanik eta nolabaiteko egonkortasuna emango dizuten akordio batzuk dituen gobernu bat behar izanik, egoki dela esatea ez dituela beteko akordio horiek, martxan jarri aurretik gainera? Aizu, gai al zara, diozun estimuagatik eta txeragatik, eta testuinguruagatik, basakeria horiek guztiak babesteko? Bada, zu gai baldin bazara, ni ez. Eta hitz-jarioan lehen urratsak eman nahi baditu, gomendatzen dizut eraman dezazula denboraldi bat El Club de la Comedia saiora. La | eu | https://www.legebiltzarra.eus/ic2/restAPI/pvgune_descargar/default/de18b876-793a-43ac-9dfa-868c23703f63 | parl_eu_4071 |
10 | 73 | 21.03.2014 | JAURLARITZAKO LEHENDAKARIAK (URKULLU RENTERIA) | EA-NV | Galdera, Txarli Prieto San Vicente Euskal Sozialistak taldeko legebiltzarkideak lehendakariari egina, Jaurlaritzako bozeramailearen adierazpenei buruz | Eskerrik asko, legebiltzarburu anderea. Prieto jauna, zure azken hitzaldian eta azken esaldian zure benetako estiloa ikusi dut. Dena den, ezagutzen ditut zure balio-judizioak, badakit zer baliojudizio dituzun Eusko Jaurlaritzako bozeramailearen lanari buruz, eta ez dut inola ere uste alderagarriak direnik zure galderan nabarmendu dituzun Jaurlaritzako bozeramailearen egitate gogoangarriekin edo adierazpen gogoangarriekin. Begira, egitate gogoangarriez hitz egingo dizut; euskal gizarteak ezagutu dituen egitateez, ez hitzez; egitateez, ez hitzez. Zuek udal-legeaz hitz egiten duzuenean, gizarteak gogoratzen du Eusko Jaurlaritzara iritsi zinetenean hura sei hilabeteko epean onartzea hitzeman zenutela, eta ez zenuten onartu. Zuek ETAz hitz egiten duzuenean, zuek ETAz hitz egiten duzuenean, gizarteak gogoratzen du zuek onartu egin zenutela ETArekin mahai baten inguruan esertzea; eta, orain, ordea, ez duzue onartzen Legebiltzar honetan bake- eta bizikidetza-lantalde batean esertzea, ETA jarriz aitzakia gisa. Zuek Tubacexi buruz hitz egiten duzuenean, gizarteak gogoratzen du gobernu mugakideek kontzertu ekonomikoaren kontra bultzatu dituzten errekurtsoak aldeztu dituela zure alderdiak. Pentsioez hitz egiten duzuenean, gizarteak gogoratzen du zure alderdiak Espainiako Gobernuan izan zuen kudeaketak pentsio-sistemaren jasanezintasunaren amildegira eraman gintuela. Zuek goi-bilera ekonomikoaz hitz egiten duzuenean, euskal gizarteak gogoratzen du zure alderdiko kide garrantzitsu bat zela hizlarietako bat, eta zuek zaretela barruan parte hartu zuen eta kanpoan protesta egin zuen alderdi bakarra –zaila da hori ulertzea–. Euskal gizarteak oso ondo eratu du iritzia urte hauetan. Badaki Euskadiren interesak defendatzen aurkituko gaituela. Baliteke zuek gaur esatea aldeztu egingo duzuela Kataluniako Parlamentuak erabakitzen duena, eta bihar kontrakoa egitea; gaur esatea mozio-zentsura bat aurkeztuko duzuela Nafarroan, eta bihar kontrakoa egitea; gaur esatea ez duzuela inoiz ezer adostuko Alderdi Popularrarekin, eta bihar berriz ere kontrakoa egitea. Prieto jauna, Jaurlaritza honek argi hitz egiten du, eta koherentziaz jokatzen du. Baina –aitortzen dizut– ez daukagu zuk daukazun hutsezintasunaren dohaina. Eskerrik asko. | eu | https://www.legebiltzarra.eus/ic2/restAPI/pvgune_descargar/default/de18b876-793a-43ac-9dfa-868c23703f63 | parl_eu_4072 |
10 | 73 | 21.03.2014 | MANEIRO LABAYEN | Mixto-UPyD | Galdera, Gorka Maneiro Labayen Mistoa-UPyD taldeko legebiltzarkideak lehendakariari egina, Herri Kontuen Euskal Epaitegiaren despolitizazioari buruz | Eskerrik asko, presidente andrea. Zure baimenarekin, eserlekutik. Lehendakariari galdetu nahi genioke ea iruditzen zaion Herri Kontuen Euskal Epaitegia politizatuta dagoela. Eta, erantzuna baiezkoa bada, zer neurri aldezteko prest dagoen edo zer neurri irudituko litzaizkiokeen positiboak Eusko Jaurlaritzari Herri Kontuen Euskal Epaitegia despolitizatzen aurrera egiteko. Hau da, ea arazo hori badagoen, eta, arazo hori baldin badago, zer neurri iruditzen zaizun har genitzakeela, agian, denon artean. Eskerrik asko. | eu | https://www.legebiltzarra.eus/ic2/restAPI/pvgune_descargar/default/de18b876-793a-43ac-9dfa-868c23703f63 | parl_eu_4073 |
10 | 73 | 21.03.2014 | OGASUN ETA FINANTZETAKO SAILBURUAK (GATZAGAETXEBARRIA BASTIDA) | EA-NV | Galdera, Gorka Maneiro Labayen Mistoa-UPyD taldeko legebiltzarkideak lehendakariari egina, Herri Kontuen Euskal Epaitegiaren despolitizazioari buruz | Eskerrik asko, legebiltzarburu anderea. Maneiro jauna, Euskal Herriko Kontuen Epaitegia Ganbera honetatik jaiotako erakunde garrantzitsua da. Oraintxe 26 urte bete ditu. Ganbera honek arautzen ditu bere arakatze-lanen edukiak: ekonomia, kontu-hartzailetza, finantza, aurrekontuak… Gure sektore publikoko erakunde guztien arakatze-lanak egiten dituen erakunde oso garrantzitsua da. Ganbera honek orain dela 26 urte indarrean ipini zuen eta, gauza garrantzitsuena, Herri Kontuen Epaitegia Ganbera honen, Legebiltzarraren menpe dago zuzenean. Eta bigarrena, bere arakatze-lan guztiak Legebiltzarraren ordezkaritza baten bidez egiten ditu. Horrela daukagu araututa. Eta subiranotasun osoa dauka Herri Kontuen Epaitegiari buruz Ganbera honek. Bere menpe dago, beregandik sortu zen, bere ordezkaritzapean egiten ditu lan guztiak. Eta Herri Kontuen Epaitegiari buruz Ganberak uste badu aldaketa bat egin behar dela, Ganberak ahalmen guztia eta subiranotasun guztia dauka. Jaurlaritzak errespetatuko du Herri Kontuen Epaitegiari buruz Ganberak legez, orain ipinita dagoen moduan, baita Legebiltzarraren Araudian, arautzen duena. Hori da Jaurlaritzaren papera: instituzioen banaketa errespetatu eta instituzio bakoitzaren funtzioen edukia errespetatu. Ganbera da Herri Kontuen Epaitegiaren jabe osoa. Eskerrik asko. | eu | https://www.legebiltzarra.eus/ic2/restAPI/pvgune_descargar/default/de18b876-793a-43ac-9dfa-868c23703f63 | parl_eu_4074 |
10 | 73 | 21.03.2014 | MANEIRO LABAYEN | Mixto-UPyD | Galdera, Gorka Maneiro Labayen Mistoa-UPyD taldeko legebiltzarkideak lehendakariari egina, Herri Kontuen Euskal Epaitegiaren despolitizazioari buruz | Eskerrik asko, sailburu jauna. Hain zuzen, Ganbera honetatik jaio da. Agian formularen bat bilatu behar litzateke Herri Kontuen Euskal Epaitegiko kideak ez ditzaten alderdi politikoek hautatu, horrek eragina baitu gero Herri Kontuen Euskal Epaitegi honek egiten duen lanean organismo, erakunde publiko, gobernu… jakin batzuk aztertzerakoan. Herri Kontuen Euskal Epaitegiko kideak alderdi politikoek hautatzen badituzte, gerta liteke –eta bistakoa da beti gertatu izan dela, eta bereziki ari dela gertatzen azkenaldian– hautatu zituzten alderdi politikoen interesen zerbitzura egotea epaitegiko kide horiek. Esan duzu organismo hori oso garrantzitsua dela. Nik uste dut garrantzitsuena litzatekeela politizatu gabeko Herri Kontuen Euskal Epaitegi bat izatea, alderdi-kuotetan zatitu gabekoa. Garrantzitsuena litzateke aztertu behar lituzkeen erakunde, gobernu edo aurrekontu guztien kontrol ekonomiko eta finantzarioa bikain egingo lukeen epaitegi bat izatea. Eta azkenaldian agerian geratzen ari da beti egon izan den politizazio hau. Egia esan, txosten batzuk mugatu egin dira azkenaldian, moztu egin dira; txostengileak prestatutako jatorrizko txostenak baztertu egin dira, alderdi politiko jakin batzuen interesei mesede egiteko. Zehazki, Lanbideri buruzko txosten batez eta AICri buruzko txosten batez ari naiz, kasu honetan Euzko Alderdi Jeltzalearen eta Euskadiko Alderdi Sozialistaren interesei mesede egiteko. Beraz, baliteke Euzko Alderdi Jeltzalea eta Euskadiko Alderdi Sozialista nolabaiteko adostasun batera iritsi izana beren lotsaizunak ezkutatzeko. Esan bezala, azkenaldian, Herri Kontuen Euskal Epaitegiko presidenteak berak gutun bat bidali die legebiltzar-taldeei ohartaraziz etorkizunean egin daitezkeen txosten jakin batzuk gehiengoz onartuko direla, aurkako botoak egongo direla, eta atzeratu egingo direla. Inoiz ez da horrelakorik gertatu, eta, hortaz, gure betebeharra da arazo larri horri ekitea, ahal dugun heinean Herri Kontuen Euskal Epaitegia despolitizatzea, hark bere lana bikain egitea, eta hango ezein kidek ez egitea mesede ezein alderdi politikoren ezein interesi. Uste dut Herri Kontuen Euskal Epaitegia despolitizatzeko formula bilatu behar litzatekeela. Gerta liteke datozen hilabeteetan, adibidez, Epsiloni dagokionez. Gerta liteke adostasun bat egotea, zenbait alderdi politikoren arteko nolabaiteko adostasun bat egotea txostena murrizteko… (Murmullos) (Lasaitu zaitezte; ez zaitezte urduritu. Lasaitu zaitezte, eta ez zaitezte urduritu.) Baliteke adostasun bat egotea… La | eu | https://www.legebiltzarra.eus/ic2/restAPI/pvgune_descargar/default/de18b876-793a-43ac-9dfa-868c23703f63 | parl_eu_4075 |
10 | 73 | 21.03.2014 | MANEIRO LABAYEN | Mixto-UPyD | Galdera, Gorka Maneiro Labayen Mistoa-UPyD taldeko legebiltzarkideak lehendakariari egina, Herri Kontuen Euskal Epaitegiaren despolitizazioari buruz | Presidente andrea, horrela ezin da hitz egin! | eu | https://www.legebiltzarra.eus/ic2/restAPI/pvgune_descargar/default/de18b876-793a-43ac-9dfa-868c23703f63 | parl_eu_4076 |
10 | 73 | 21.03.2014 | MANEIRO LABAYEN | Mixto-UPyD | Galdera, Gorka Maneiro Labayen Mistoa-UPyD taldeko legebiltzarkideak lehendakariari egina, Herri Kontuen Euskal Epaitegiaren despolitizazioari buruz | Justiziaren organoak politizatzen dituzue, aurrezki-kutxak politizatzen dituzue, Herri Kontuen Euskal Epaitegia politizatzen duzue, eta, gero, oihu egiten duzue… La | eu | https://www.legebiltzarra.eus/ic2/restAPI/pvgune_descargar/default/de18b876-793a-43ac-9dfa-868c23703f63 | parl_eu_4077 |
10 | 73 | 21.03.2014 | MANEIRO LABAYEN | Mixto-UPyD | Galdera, Gorka Maneiro Labayen Mistoa-UPyD taldeko legebiltzarkideak lehendakariari egina, Herri Kontuen Euskal Epaitegiaren despolitizazioari buruz | Errespetu pixka bat. | eu | https://www.legebiltzarra.eus/ic2/restAPI/pvgune_descargar/default/de18b876-793a-43ac-9dfa-868c23703f63 | parl_eu_4078 |
10 | 73 | 21.03.2014 | OGASUN ETA FINANTZETAKO SAILBURUAK (GATZAGAETXEBARRIA BASTIDA) | EA-NV | Galdera, Gorka Maneiro Labayen Mistoa-UPyD taldeko legebiltzarkideak lehendakariari egina, Herri Kontuen Euskal Epaitegiaren despolitizazioari buruz | Bai. Maneiro jauna, lehenengo hitzaldian esan dizudan moduan, Ganbera hau da Herri Kontuen Epaite- giaren gainean ahalmen guztia daukana, bere ordezkaritzapean egiten ditu lan guztiak. Baina kezkatzen nau zuk aipatu duzun gogoeta horrek, hau da, Herri Kontuen Epaitegian politizazioa dagoela. Baina Ganbera hau, Legebiltzarra, da aniztasun politikoa islatzen duen erakundea. Eta hori da zilegitasunez gure herri-ordezkaritzan dauden ikuspegi politikoen irudikapena, eta horrekin jokatu behar dugu. Erakunde horretan, edo EITBko administrazio-kontseiluan, edo gure ordezkariak hautatzen ditugunean senatari moduan Senatuan, demokraziaren muina da hau. Ganberak arautzen ditu erakunde instituzional batzuk, eta, kasu honetan, hau bere menpe dago. Eta esan nahi dizut: Ganberako aniztasuna legitimazio demokratikoaren adierazpen bat da; demokraziaren adierazpena legebiltzar-taldeetan dagoen desberdintasun politikoan adierazten den herri-legitimazioa da. Aniztasun politikoa ona da. Legebiltzarraren mende dago zuzenean, Legebiltzarra ordezkatuz jokatzen du; urtero egin behar diren lanak, esleitu baino lehen, Legebiltzarrean kontsultatu behar dira. Eta beste gauza bat esango dizut: Kontuen Epaitegiko kideek, bateraezintasunei dagokienez, lanbidean aritzeko ezintasunei dagokienez, epaileek edo Botere Judizialak dituzten debeku eta muga berak dituzte. Sektore publiko osoko herri-kontuen kudeaketa ekonomiko eta finantzarioa fiskalizatzeko zereginean diharduten epaileei atxikita daude, eta horrek garrantzi izugarria du. Epaileak mugiezinak ere badira: Ganbera honek, haiek izendatu ondoren, ezin ditu lekuz aldatu, non eta ez duten ordenamendua nabarmen hautsi. Eta beste gauza bat esango dizut: Ganbera honek, Kontuen Epaitegian izango dituen ordezkariak izendatzeko erabakia hartzen duenean, gehiengo kalifikatua izan behar du, gehiengo osoa izan behar du. Hori da demokraziaren adierazpenik handiena: Legebiltzarraren mende dagoen organismo instituzionala, Legebiltzarra ordezkatuz fiskalizazio-lanak egiten dituen organismo instituzionala. Legebiltzarra subiranoa da Kontuen Epaitegia arautzeko, eta, horrenbestez, guk, Jaurlaritza garen aldetik, bete egingo dugu Legebiltzarrak erabakitzen duena. | eu | https://www.legebiltzarra.eus/ic2/restAPI/pvgune_descargar/default/de18b876-793a-43ac-9dfa-868c23703f63 | parl_eu_4079 |
10 | 73 | 21.03.2014 | MANEIRO LABAYEN | Mixto-UPyD | Galdera, Daniel Maeztu Perez EH Bildu taldeko legebiltzarkideak lehendakariari egina, Garoñako zentrala irekita mantentzea erabakitzen badute, Iberdrola eta Endesa enpresekin harremanak etetearen inguruan | Presidenta… | eu | https://www.legebiltzarra.eus/ic2/restAPI/pvgune_descargar/default/de18b876-793a-43ac-9dfa-868c23703f63 | parl_eu_4080 |
10 | 73 | 21.03.2014 | MANEIRO LABAYEN | Mixto-UPyD | Galdera, Daniel Maeztu Perez EH Bildu taldeko legebiltzarkideak lehendakariari egina, Garoñako zentrala irekita mantentzea erabakitzen badute, Iberdrola eta Endesa enpresekin harremanak etetearen inguruan | Nahi nuke zuk legebiltzarkide bati aukera ematea tribunan hitz egiteko, beste legebiltzar-talde batzuek isilarazi gabe. | eu | https://www.legebiltzarra.eus/ic2/restAPI/pvgune_descargar/default/de18b876-793a-43ac-9dfa-868c23703f63 | parl_eu_4081 |
10 | 73 | 21.03.2014 | MANEIRO LABAYEN | Mixto-UPyD | Galdera, Daniel Maeztu Perez EH Bildu taldeko legebiltzarkideak lehendakariari egina, Garoñako zentrala irekita mantentzea erabakitzen badute, Iberdrola eta Endesa enpresekin harremanak etetearen inguruan | Adierazpenaskatasuna eta galderak egiteko ahalmena, inork ni iraindu gabe. (Murmullos) La | eu | https://www.legebiltzarra.eus/ic2/restAPI/pvgune_descargar/default/de18b876-793a-43ac-9dfa-868c23703f63 | parl_eu_4082 |
10 | 73 | 21.03.2014 | MAEZTU PEREZ | EH Bildu | Galdera, Daniel Maeztu Perez EH Bildu taldeko legebiltzarkideak lehendakariari egina, Garoñako zentrala irekita mantentzea erabakitzen badute, Iberdrola eta Endesa enpresekin harremanak etetearen inguruan | Egun on guztioi. Egun on, sailburuak. Egun on, lehendakari jauna. Uste dut nahiko argi daukagula hemen zein den Ganbera honen iritzia edo Ganbera honen gehiengoaren iritzia Garoñaren inguruan. Era berean, uste dut nahiko argi dagoela zein den euskal gizartearen iritzia Garoñaren inguruan, uste dut inork ez duela zalantzan jartzen Garoña itxita egon behar dela. Eta esaten dudanean euskal gizartea, ez dut orokorrean esaten, baizik eta Eusko Jaurlaritzaren Ikerketa Soziologikoen Kabineteak publiko egindako ikerketa baten bertan esaten zen euskal gizartearen % 62k pentsatzen zuela Garoña itxita egon behar zela. Hori horrela izanik eta legealdi honetan birritan itxiera hori eskatu dugunean Legebiltzar honetan, eta pentsatzen genuenean 2012ko abenduan behin betirako itxiko zela Garoña, agerian geratu da berriro ere Alderdi Popularraren Gobernuak enpresa baten interes pribatuak herritarren interes orokorraren gainetik jarri dituela, eta errege-dekretu bat atera du behin-betikoa zena behin-behinekoa bihurtuz. Ezinezkoa zait. Hemen berbetan baldin badaude, ezinezkoa zait. | eu | https://www.legebiltzarra.eus/ic2/restAPI/pvgune_descargar/default/de18b876-793a-43ac-9dfa-868c23703f63 | parl_eu_4083 |
10 | 73 | 21.03.2014 | MAEZTU PEREZ | EH Bildu | Galdera, Daniel Maeztu Perez EH Bildu taldeko legebiltzarkideak lehendakariari egina, Garoñako zentrala irekita mantentzea erabakitzen badute, Iberdrola eta Endesa enpresekin harremanak etetearen inguruan | Beraz, hau da nire galdera: jakinik zein den Euskal Herriko gehiengo politikoaren iritzia Garoñaren inguruan, zein den euskal gizartearen iritzia Garoñaren inguruan, Gobernuak ez du pentsatzen, enpresek erabakitzen badute –orain pilota euren teilatuan dagoelako errege-dekretu horren bitartez Estatuak enpresen gainean utzi duelako erabakia– mehatxu nuklearra berriro ere gure herriaren atean zabalik uztea, enpresa horiekin gure harremanak berraztertu beharko ditugula? Besterik ez. | eu | https://www.legebiltzarra.eus/ic2/restAPI/pvgune_descargar/default/de18b876-793a-43ac-9dfa-868c23703f63 | parl_eu_4084 |
10 | 73 | 21.03.2014 | EKONOMIAREN GARAPEN ETA LEHIAKORTASUNEKO SAILBURUAK (Tapia Otaegui) | Galdera, Daniel Maeztu Perez EH Bildu taldeko legebiltzarkideak lehendakariari egina, Garoñako zentrala irekita mantentzea erabakitzen badute, Iberdrola eta Endesa enpresekin harremanak etetearen inguruan | Eskerrik asko, presidente anderea. Maeztu jauna, kasu askotan –eta hemendik ere zuzenean– esan izan dut, Gobernuaren izenean, Santa María de Garoñako zentral nuklearra behin betiko ixtearen aldekoak garela, bizi luzea izan duelako Garoñak (43 urte izan ditu, hain zuzen, Espainiako parke nuklearreko zaharrena da) eta haren bizitza bukatuta dagoelako. Hori da gure ustea. Horregatik, nabarmendu nahi dut, hasieratik, Jaurlaritzak hartzen duen esparruan eta foro guztietan gure postura hau argi utzi dugula. Ez dago zalantzarik horretan. Eta, zentzu horretan, gure eskumenen eremuaren esparru zorrotzarren barruan betiere, horren alde egingo dugula eta eginbehar guztiak jarri ditugula martxan. Hala ere, kontuan izan behar dugu honek ez duela utzi behar, zentrala ixteak… Kontuan hartu behar dugu eskualdearen suspertze ekonomikoa bultzatu beharra, noski, baita zentrala ixteak zer eragin izango lituzkeen ere eta horri aurre egin behar diogula. Hori ere argi utzi dugu behin baino gehiagotan. Txarli Prieto jaunari, hain zuzen ere, orain dela hilabete batzuk –zentral honen jarduerarekin jarraitzeko eskakizuna zela eta interpelazio bat egin zion lehendakariari– erantzuten nion Legebiltzar honen aurrean zentrala ixtearen aldeko postura, iritzia eta lana jarriko genuela martxan. Beraz, gure jarrera publikoa eta nabarmena da, izan da eta izaten jarraitzen du; gainera, ezin dugu ahaztu, gaur egun elektrizitatea sortzeko parke mo- derno, seguru eta lehiakor bat dagoenez, ez dugula beharrezkotzat jotzen, ez eraginkortasunaren aldetik, ez hornikuntza-bermearen aldetik, ez kalitatearen aldetik, energia nuklearrak martxan jartzen duen ekintzaildoa, eta horrela dago jasoa Eusko Jaurlaritzaren energia-politikan. Energia-politika horretan, ez dago energia nuklearrik. Horrez gain, bukatu nahi nuke errepikatuz tinko eusten diogula orain arte izan dugun jarrera horri. Hori dela eta, joan den otsailaren 6an Legebiltzar honetan onartutako legez besteko proposamenean adostutakoari jarraikiz, eta Jaurlaritza gisa beti izan dugun iritziarekiko koherentziaz, zuzentzen dudan Ekonomiaren Garapen eta Lehiakortasun Saila harremanetan jarri da Iberdrolako zein Endesako kontseilari delegatuekin –haiek dira zentraleko akziodun nagusiak–, baita, gerora, Nuclenorrekin ere, helburu batekin: haiek, edozein erabaki hartu aurretik (jarduera hasteko erabakia, jakina), kontuan izatea gu aurka gaudela Jaurlaritza gisa, legebiltzar-talde gisa eta, jakina, eskaera horietan ordezkatzen ari garen Ganbera gisa. Beraz, gure postura argi dago, eta hori defendatuko dugu, Legebiltzar honek esan digun bezala. Eskerrik asko. | eu | https://www.legebiltzarra.eus/ic2/restAPI/pvgune_descargar/default/de18b876-793a-43ac-9dfa-868c23703f63 | parl_eu_4085 | |
10 | 73 | 21.03.2014 | MAEZTU PEREZ | EH Bildu | Galdera, Daniel Maeztu Perez EH Bildu taldeko legebiltzarkideak lehendakariari egina, Garoñako zentrala irekita mantentzea erabakitzen badute, Iberdrola eta Endesa enpresekin harremanak etetearen inguruan | Eskerrik asko erantzunagatik. Baina nik ez dut zalantzan jartzen zein den kasu honetan Eusko Jaurlaritzaren jarrera Garoñarekiko. Energia nuklearraren inguruan beste zalantza batzuk ditut, baina kasu honetan Garoñarekiko ez dut inolako zalantzarik zein den Eusko Jaurlaritzaren jarrera, eta itxiera da zuen jarrera ere. Gure galdera beste leku batetik zihoan. Badakigu errege-dekretu berri horrek zer esaten duen, eta ematen die aukera enpresei (Iberdrola eta Endesari) zentral nuklear hori berriro zabaltzeko. Eta uste dugu une honetan beharrezkoa dela gizarteari mezu argi bat helaraztea: enpresa batek herritarren interesen aurka jokatzen badu, Eusko Jaurlaritzak enpresa horren interes ekonomikoen aurka jokatuko duela. Eta ez da gutizia bategatik; hainbat eta hainbat lagunen segurtasuna eta osasuna arriskuan jartzen direlako da; aukera ematen delako, edo nahi delako, interes ekonomizistetan bakarrik pentsatuta, enpresa batzuen interes pribatuan bakarrik pentsatuta, Arabaren atarian, Euskal Herriaren atarian, mehatxu nuklearrarekin jarraitzea. Horregatik galdetzen dugu ea ez duzuen uste enpresa horiekin dituzuen kontratu edo lankidetzahitzarmen guztiak gutxienez berrikusi edo aztertu egin behar liratekeenik, kontuan izanik zer asmo duen enpresa horrek Garoña berriro irekitzea erabakitzen badu. Ez da gutizia bategatik, esan dizudanez. Beste hainbat eta hainbat arrazoirengatik har genezake erabaki hori, baina kasu honetan da arriskuan jarriko dutelako hainbat eta hainbat lagunen segurtasuna, eta, uste dugu, azken batean, interes publikoa zaindu behar duela Eusko Jaurlaritzak. | eu | https://www.legebiltzarra.eus/ic2/restAPI/pvgune_descargar/default/de18b876-793a-43ac-9dfa-868c23703f63 | parl_eu_4086 |
10 | 73 | 21.03.2014 | EKONOMIAREN GARAPEN ETA LEHIAKORTASUNEKO SAILBURUAK (Tapia Otaegui) | Galdera, Daniel Maeztu Perez EH Bildu taldeko legebiltzarkideak lehendakariari egina, Garoñako zentrala irekita mantentzea erabakitzen badute, Iberdrola eta Endesa enpresekin harremanak etetearen inguruan | Maeztu jauna, gure jarrera argia izanik, beste esparru batzuetan ere argia da gure jarrera, jakina. Eta herritarren interesak zaintzea bada, orobat, sare elektrikoak berritzea, sare horiek berritzen dituzten enpresa elektrikoek enplegua izan dezaten eta hemen bizi garen pertsona askori enplegua eman diezaioten egitea, energia berriztagarriak garatzea, gure sare elektriko adimendunek lanean jarraitu dezaten egitea… Beraz, ez ditzagun terminoak nahasi. Energia nuklearraren aurka gaude, bistan denez, baina gure gizartearentzat garrantzitsuak diren beste alderdi batzuk ere bermatzen dituen konpainia elektriko batekin lan egingo dugu, lankidetzan arituko gara, eta Euskadin bizi diren eta lan egiten duten pertsona guztientzat garrantzitsuak diren ekintzak bultzatzen jarraituko dugu, jakina. Bereiz ditzagun terminoak: gauza batzuen aurka bai, baina beste batzuen alde ere bai, garrantzitsuak baitira herrialde honentzat. Eskerrik asko. | eu | https://www.legebiltzarra.eus/ic2/restAPI/pvgune_descargar/default/de18b876-793a-43ac-9dfa-868c23703f63 | parl_eu_4087 | |
10 | 73 | 21.03.2014 | UBERA ARANZETA | EH Bildu | Interpelazioa, Rebeka Ubera Aranzeta EH Bildu taldeko legebiltzarkideak Osasuneko sailburuari egina, garraio sanitarioaren esparrua erregularizatu eta duintzeko Osasun Sailak hartu beharreko neurriei buruz | Egun on guztioi. Gaurkoan, Darpón jauna, jakin nahi dugu Osasun Sailak zer urrats egingo dituen zure ardurapean, Osasun Sailaren ardurapean, dagoen garraio sanitarioa –guztiok anbulantzien esparru bezala ezagutzen duguna–, esparru hori, erregularizatu eta duintzeko. Darpón jauna, zer egingo duzu? Ze hemen ezin zara geratu begirale-lanetan. Ezin duzu beste alde batera begiratu. Zuk zuzentzen duzun sailaren ardura da garraio sanitarioan ere kalitatezko zerbitzua eskaintzea herritar guztioi. Eta kalitatezko zerbitzua eskaintzeko ezinbestekoa da langileen lan-baldintza duinak bermatzea; hori kalitatearen barruan doa. Besterik ez, hori da eskatzen duguna: langileen duintasuna bermatzea. Besterik ez. Badirudi Gobernuak zerbitzu baten kudeaketa kanporatzen duenean ahaztu egiten duela Gobernuari dagokion ardura eta funtzioa, eta ardura eta funtzio hori kontrola eta jarraipena da. Eta kasu horietan zer egiten du Gobernuak? Legea hartzen du aitzakia bezala, eta enpresak, langileen kontura etekin handiagoak ateratzeko edo batek daki zer helbururekin, bide horri ekiten dionean, Gobernuak zer egiten du? Izkina batean geratzen da begirale-lanak egiten. Baina ez beti, ze badaude salbuespenak, eta Gobernuak salbuespen horiekin erakusten du badakiela erantzukizunez jokatzen. Eta horren adibide ditugu hezkuntza alorrean eskola-garraioarekin izan duen jarrera aktiboa eta egokia, horrela erreformaren lan-baldintza bortitzenak gaindituz, ultraaktibitatea mantenduz, derrigorrezko arbitrajera ez joz eta soldatetan bizitza-mailari aurre egiteko ahalmenak kontuan izanda. Beste adibide batzuk ere baditugu, nahiz eta oraindik akordio batera ez diren iritsi (ITVena kasu). Hala ere, bi kasuetan Gobernua beti atzetik aritu izan da. Langileen mobilizazioen ondorioz hasi da mugitzen Gobernua, herritarrek presioa egin dutenean. Noski, hobe da berandu inoiz ez baino! Baina zergatik ez du Gobernuak aurretik ekimena hartzen? Gipuzkoan, adibidez, zahar-egoitzekin Gobernuak hori egin du, ekimena hartu du, eta ikusi dugu epaitegiek Adegiren aurrean arrazoia eman diotela Aldundiari, Gobernuari. Etxe honetan izan genituen abenduaren 26an garraio sanitarioko ordezkari sindikal desberdinak, eta, beraien agerraldian eman zizkiguten azalpenekin, gure taldeak behinik behin berretsi egin zuen egoerari buruz egiten zuen diagnostikoa. Eta gaurkoan ez naiz zentratuko garraio sanitarioaren ereduan, baina berretsi egin ziguten fragmentazio ikaragarria dagoela sareen artean, eta sare bakoitzaren barruan ere desberdintasun handiak daudela, ze ez dugu ahaztu behar garraio sanitarioan sare desberdinak ditugula (larrialdietakoak, kontzertatuak, basikoak, eta abar). Berretsi genuen erreforma laboralak aplikatu egiten direla, bitarteko materialetan gabezia handiak daudela, ordezkari sin- dikalei jazarpena egiten zaiela eta kaleratzeak daudela, soldatetan jaitsierak gertatzen ari direla eta lanorduen gehitzea, prekarizazioa… Eta bitartean, Gobernuak zer egiten du? Nora begira dago Osasun Saila? Baina esan behar dugu ez dela azken hilabeteetako kontua edo azken urteko kontua; aspalditik, gutxienez 2009tik, datorren egoera kezkagarria da. Nahiz eta, azken bi esleipenekin, esan beharra dagoen kaskartu egin dela egoera; alde batetik, esleipenetan Gobernuak ezarritako aurrekontu ekonomikoaren ondorioz, eginiko eskaintzaren ondorioz, eta, bestetik, enpresek lehiaketa horretan eginiko eskaintza ekonomikoaren, prezioaren, gehiegizko jaitsiera dela bitarteko. Eta orain zer? Orain gertatzen zaie eguneroko gastuei ezin dietela aurre egin. Eta zer erabakitzen dute? Erabakitzen dute langileen kontura gastuei aurre egitea. Eta pairatzen dutenak azkenean langileak dira (langileen soldatak, langileen baldintzak), eta guri hori onartezina dela iruditzen zaigu. Eta pentsatzen dugu, guzti horren aurrean, garraio sanitarioan ordena pixka bat jarri behar dela. Enpresaburuek nahi duten guztia egiteko inpunitatea amaitzeko, pertsonak erdigunean jartzeko, bai gaixoak, bai langileak eta baita herritarrak ere. Eta, noski, enpresaburuak ere bai, ze arautzen baldin badugu, erregularizatzen baldin badugu, guztiok irabazten irtengo gara, herritar guztiok. Baina, horretarako, Osasun Sailak ekimena hartu beharko luke, EH Bilduren ustez. Ekimena, sektorea duintzeko, erregularizatzeko eta askotan hemen aldarrikatzen dugun "pertsona helburu" hori egikaritzeko. Ez banago oker, 2009an sektoretik bertatik saiakera bat egin zen, sektorea erregularizatzeko eta duintasuna gauzatu ahal izateko. Saiakera garrantzitsu bat hitzarmen autonomikoa bideratzeko. Baina gaur egun Bizkaian eta Araban gehiengoa duen enpresaburuak boikotatu egin zuen; boikotatu egin zuen eta ez zen posible izan. Orduan gipuzkoarrak azkarrago aritu ziren eta hitzarmen probintziala sinatu zuten Gipuzkoan. Horregatik, Gipuzkoan momentu honetan egoera lasaiagoa da eta bake soziala dugu. Momentuz, ez dakigu noiz arte iraungo duen; izan ere, azken esleipenarekin beste enpresa bat sartu da, indarrarekin gainera, eta hitzarmena luzapen-egoeran aurkitzen da. Beraz, egoera guzti hau ikusita, ez al da momentu egokia ekimena hartu, arduraz jokatu eta urratsak egiteko? Zer urrats egingo ditu Osasun Sailak, Darpón jauna? | eu | https://www.legebiltzarra.eus/ic2/restAPI/pvgune_descargar/default/de18b876-793a-43ac-9dfa-868c23703f63 | parl_eu_4088 |
10 | 73 | 21.03.2014 | OSASUNEKO SAILBURUAK (Darpón Sierra) | Interpelazioa, Rebeka Ubera Aranzeta EH Bildu taldeko legebiltzarkideak Osasuneko sailburuari egina, garraio sanitarioaren esparrua erregularizatu eta duintzeko Osasun Sailak hartu beharreko neurriei buruz | Eskerrik asko, presidente anderea. Legebiltzarkideok, lehendakari jauna, Ubera anderea. Eta eskertzen dizuet ordena aldatu izana. Lehengo eta behin, esan nahiko nizuke betidanik osasun-garraioa kanpo-zerbitzu bat izan dela Osakidetzan. Hau da, azken hilabeteotan ez dugu aldaketarik egin zerbitzu honen kontratazioan. Inportantea iruditzen zait gai hau, argi geratu dadin aurrera jarraitu baino lehen. Hasteko, argi utzi nahi nuke Ganbera honetan Euskadiko osasun-garraioa beti izan dela kanpo-zerbitzu bat. Ez da legealdi honetako berritasun bat. Hau da, azken hilabeteotan, Osasun Sailak ez du hartu salbuespen-neurririk gai honi dagokionez. Garrantzitsua iruditzen zait, halaber, alderdi hori azpimarratzea; izan ere, badirudi anbulantziak gaur egun egiten ari diren greba kanpo-kontratazio horren edo Osasun Sailak zerbitzuaren segimendurik ez egitearen ondoriozkoa dela, eta, benetan, jaun-andreok, hori ez da inola ere egia, eta argi utzi nahi dut. Hori ez da horrela. Era berean, Ubera andrea, bat nator zurekin zerbitzu baten kudeaketa kanporatzen denean Administrazioaren betebeharra eta erantzukizuna dela segimendu- eta kontrol-lanak egitea, zerbitzuaren kalitatea bermatzea bere zentzurik zabalenean, kontratazioan jasota dauden baldintzak betetzen direla bermatzea, eta bermatzea, orobat, errespetatzen dela langileen eta erabiltzaileen duintasuna. Benetan, Ubera andrea, erabat ados gaude, hori ari baikara egiten eta hori egin baitugu, hain justu, Jaurlaritzara iritsi ginenetik. Osasun Sailak bere eskumenen arabera jokatu du, ari da jokatzen eta jokatuko du osasun-garraioaren sarea hartzen duen prozesu guztian, bai lehiaketa publikoetan, bai bere esleipenetan, eta, jakina, osasun-zerbitzu horiek hornitzen dituzten enpresek baldintza-agirietan jasotako baldintzak betetzen dituztela egiaztatzean. Zuek guztiok testuinguruan jartzeko, egoeraren errepaso labur bat egingo dut. Lehenik eta behin, bereizi egin behar genituzke larrialdiko osasun-garraioaren zerbitzua eta osasun-garraio programatuaren zerbitzua. Lurraldeetako ordezkaritzak modu deszentralizatuan egon dira harremanetan zerbitzu hori hornitzen duten enpresekin, bai larrialdiko osasun-garraioan, bai osasun-garraio programatuan; baina Osasun Saileko Osasun Kontratazioko Zuzendaritzak ere esku hartu du. Bestalde, gogorarazi behar da Sailak kontratu negoziatuak zituela DYArekin eta Gurutze Gorriarekin larrialdiko osasun-garraiorako. Arrazoi duzu: hainbat enpresa hornitzaile daude, eta haietako bakoitzak bere hitzarmena du, eta horrek egoera konplexua eragin du ikuspuntu guztietatik; bereziki, lan-baldintzak oso desberdinak dira enpresa batzuetatik besteetara. Baina, esaten uzten badidazu –eta uste dut badakizula–, ez naiz sakabanatzesekuentziaren erantzulea. Hori konpontzen saiatzen ari gara. Egoeraren errepasoarekin jarraituz, adierazi behar da egoera hori nabarmen aldatzen dela Kontratuen Legera egokitu beharragatik; izan ere, lege horrek Osasun Saila behartu zuen, aurreko legealdian, DYAk eta Gurutze Gorriak zuten LGSSaren osasun-prestazioa lehiaketara ateratzera –lehenago ez zen atera–. Sailak zerbitzu-erakunde horiei ordaintzen zien prezio berean atera zen lehiaketa, eta horri buruz esan behar da ezen, irabazi-asmorik gabeko erakundeen ezaugarriak direla-eta, kostu hori osasun-garraioaren sektoreko gainerako enpresek jarduera horretan zuten kostua baino askoz txikiagoa zela. Eta hori da zerbitzu bera hain sakabanatua egotearen eta prezio desberdinak izatearen arrazoietako bat. Lehiaketa hori egin ondoren, beste lehiaketa bat lizitatzeari ekin zitzaion. Lizitazio-prezioa –eta buletinean duzu– nahikoa zen sektoreko langileek zituzten lan-baldintzei eusteko. Izan ere, lizitazio-prezioa da Saila zerbitzuarengatik ordaintzeko prest dagoena; baina esleipen-prezioa da enpresek, kasu honetan enpresa esleipendunek, egiten duten eskaintza zerbitzua emateko, Herri Administrazioen Kontratazio Legeak uzten duen marjinaren barruan. Hori dela eta, enpresa eskaintzaileek jaitsiera nabarmenak egin zituzten eskaintzetan, baina kontratazio publikoaren lege-esparruaren barruan. Horren ondorioz, eta Lan Merkatua Berritzeko Premiazko Neurriei buruzko 3/2012 Errege Lege Dekretua onartu ondoren gertatuko egoeraren ondorioz, daukagun egoera daukagu orain. Hori esanda, erakutsi nahi nizuke, Ubera andrea, bete egiten dugula segimendu- eta kontrol-lanak egiteko dugun betebehar eta erantzukizun politikoa. Horregatik, etsenplu batzuk ipiniko dizkizut, ikus dezazun ez garela gezurretan ari: gure betebeharrak betetzen ditugu. Adierazi behar da hauteman diren akats guztiak irregulartasun hutsen kategorian sartzen direla, ez baitute eragin zuzenik artatutako pertsonen osasunean, ezta kalte ekonomikorik ere Administrazioarentzat. Ez larrialdiko osasun-garraioaren zerbitzua, ez osasunbabeserako eta -arretarako eskubidea ez dira eraginik jasaten ari. Bigarren lehiaketari dagokionez –aurtengo urtarrilaren 14an hasi zuen jarduera–, Osasun Sailak… Larrialdiko osasun-garraioaren sarearen kontratuaren baldintza-agiriak betetzen direla gainbegiratzeko ikuskaritza-arloan egiten ari garen ekintzen adibide batzuk jarriko dizkizut. Lehenengo kontratuko base eta anbulantzia guztiak ikuskatu genituen lehendabizi –kontratu horrek uztailean ekin zion jarduerari–. Guztira, 31 base ikuskatu genituen iazko abuztuan. Zehazki, abuztuaren 5ean, 6an, 7an, 9an, 12an, 13an, 14an eta 16an egin ziren ikuskapenak; hau da, esleipena martxan jarri eta hilabetera. Ikuskapenak egin ondoren, aktak egin ziren, eta atera zen ondorio orokorra izan zen anbulantzia guztiek betetzen zituztela lehiaketaren baldintza teknikoen agirian ezarritako baldintzak, eta garrantzi txikiko akats batzuk hauteman zirela. Irailaren 13an, hautemandako akatsak jakinarazi zitzaizkien hiru enpresa esleipendunei, eta eskatu zitzaien konpon zitzatela lehenbailehen. 2013ko urrian, bigarren ikuskapena egin zen, eta berriro esan zen nahitaezkoa zela hitzartutako baldintzak betetzea; era berean, zehapenak inposatzeko espediente bat iragarri zen. Akatsak zituzten baseak eta anbulantziak 2013ko azaroan ikuskatu ziren hirugarren aldiz. Bigarren lehiaketari dagokionez, zeina 2014ko urtarrilaren 14an hasi baitzen, jarduera hasi eta hilabete geroago, otsailaren 19an, ikuskapen bat egin zen egiaztatzeko betetzen zirela kontratu berri horren baldintza-agirietako baldintzak eta ondo funtzionatzen zuela larrialdiko osasun-garraioaren zerbitzuak. Une honetan, 14 sorta ari dira ikuskatzen –hor 42 anbulantzia sartzen dira–. Ikuskapen horiek datozen asteetan bukatuko direla aurreikusten da. Prozesu honetan, Osasun Sailak elkarrizketak egin ditu langileen ordezkariekin, baita enpresenekin ere –pentsatzen dut jakingo duzula–. Langileen ordezkariek beren irudipenak eta beren baldintzez eta laneko giroaz egiten duten balorazioa helarazi dizkigute. Hala, iazko abenduaren 4an, CCOO sindikatuarekin bildu ginen; azaroaren 27an, LABekin; aben- duaren 9an, Ambulancias Bilbaorekin; joan den otsailaren 7an, Ambulancias Bizkaiarekin; otsailaren 11n, berriro ere Ambulancias Bizkaiarekin, baita otsailaren 13an, 18an eta 25ean ere. Gerora, beste bilera bat egin dugu LABekin, eta zenbait bilera egin ditugu Lan Zuzendaritzarekin, eta, martxo honetan, oso maiz hitz egin dugu telefonoz egungo egoerari irtenbidea emateko. Baina ezin dugu ahaztu enpresa pribatuak direla, eta beren lan-baldintzak eta beren negoziazio kolektiboa dituztela. Gure aukerak, hitz egin ahal izateko etengabe egiten ari garen ahaleginez harago, mugatuak dira. Gure esku dagoena egiten ari gara. Baina egia da ere, zuek dakizuen bezala, enpresa pribatu batzuen eta beren langileen arteko arazo bat dela, eta guk ezer gutxi egin dezakegu egoera honen aurrean. Agindu teknikoen baldintza-agiriaren 7.2 puntuan jasotzen den bezala, lan-harremanen titulartasuna kontratistaren erantzukizunpekoa da bakarbakarrik, eta hitzez hitz irakurriko dizut: "… bere langileei dagokienez, nahitaez bete behar ditu enpresaburu den aldetik berezkoak dituen eskubideak eta betebeharrak, osoki aplikatuz sektoreko lan-hitzarmena eta lan-arloan zein laneko prebentzioaren eta segurtasunaren arloan indarrean dauden gainerako xedapenak". Adi gaude eta egongo gara xedapen hori bete egiten dela, eta, jakina, gure eskumenekoak diren eta langileen lan-baldintzen kalitatean eragina duten baldintza guztiak bete egiten direla. Guretzat garrantzitsuak dira, eta oso garrantzitsua da, halaber, jendeak jasotzen duen zerbitzuaren kalitatea, eta espero dugu gatazka laster konpontzea. Uste dugu zerbitzuaren kalitatea bermatuta dagoela eta egon dela orain arte. Eskerrik asko. | eu | https://www.legebiltzarra.eus/ic2/restAPI/pvgune_descargar/default/de18b876-793a-43ac-9dfa-868c23703f63 | parl_eu_4089 | |
10 | 73 | 21.03.2014 | UBERA ARANZETA | EH Bildu | Interpelazioa, Rebeka Ubera Aranzeta EH Bildu taldeko legebiltzarkideak Osasuneko sailburuari egina, garraio sanitarioaren esparrua erregularizatu eta duintzeko Osasun Sailak hartu beharreko neurriei buruz | Darpón jauna, kalitatea ez dago bermatua. Gure burua engainatu dezakegu, baina engainu horrek zenbat irauten du? Egunerokoan, ikusten da kalitatea ez dagoela bermatua. Langileen lan-baldintzak bermatzen ez diren bitartean, kalitatea ez dago bermatua. Eta ez da guk esaten dugulako; zuek ere behin baino gehiagotan esan duzue hori. Eta gaur ere gauza bera egin duzu: legea aitzakiatzat hartu duzu. Hau da, harreman laboralak enpresarien eta langileen arteko harremanak direla. Baina, Darpón jauna, zuen ardura da, zerbitzu hori Osasun Sailaren ardura da, eta hor zerbait egin beharko duzue. Esan duzu arrazoia daukagula. Hemen asuntoa ez da arrazoia daukagula aitortzea, ez dugu hori bilatzen. Guk nahi duguna da arazoa konpontzea, irtenbidea ematea. Esan duzu harremanetan jarri zarela. Badakit bilera batzuk egon direla, baina bilera horietan ez da elkarrizketa sustatu, eta hori da egin behar dena. Kontrol- eta jarraipen-lana egiten ari baldin bazarete, suposatzen dut kontrol- eta jarraipen-lan horretatik detektatuko duzuela arazo bat dagoela. Bale. Eta arazo horren aurrean zer egiten dugu? Ba, gure ustez, arazo horren aurrean, Osasun Saila, patronala delako kasu honetan, kanporatzen dituen zerbitzuen kasu guztietan den bezala (ze zerbitzua Osasun Sailarena da eta patronala Gobernua da, Osasun Saila da), ekimena hartu behar du. Eta ekimena hartzea zer da? Elkarrizketa bideratzea. Eta kasu honetan zer egin beharko litzateke duintasun hori eta erregularizazio hori bideratzeko? Saiatu, hitzarmen autonomiko bat bideratzeko, elkarrizketa bideratzen, eta hor bitartekari-lanak egin, ekimena hartu, aktibatu. Eta hori egin dezakezue. Hori egin dezakezue, ze kasu batzuetan ikusi dugu egin duzuela, eta txalotzen dugu. Txalotzen dugu. Gauzak ondo egiten direnean, aitortu beharra dago. Hezkuntzan egin da. Zergatik hemen ez? Eta hori da gaur eskatu nahi dizuguna, zure erantzukizuna, ardura, betetzeko. Besterik ez. Benetan sinesten baduzue pertsonak helburu direla, pertsonak erdigunean daudela, oraintxe daukazue aukera. Batzorde askotan ahoz entzun dugu, gure galderei erantzunez, ez zeundetela ados lan-erreformaren aplikazioarekin, ahalegin guztiak egingo zenituztela zuen zerbitzuetan lan-erreforma ez aplikatzeko; ba orain duzue momentua. Orain duzue momentua lan-erreforma garraio sanitarioan ez aplikatzeko, ze aplikatzen ari da, e?, aplikatzen ari da uztailetik enpresa batzuetan. Oraintxe hitzetatik ekintzetara pasatzeko aukera paregabea. Eta gaurkoan adjudikazioetan eta ikuskaritzen zereginetan ez dut sakonduko, ze agerraldiak eskatu ditugu, informazioa eskatu dugu eta horren inguruan batzordean sakondu dugu. Eta hor ere gauza asko genituzke ikusteko, ze txostenetan ikusten da gauza batzuk konpondu direla, baina beste batzuk, ikuskaritzetan detektatu diren gabezia horiek, oraindik konpondu gabe daudela. Txostenetan dago. Horretaz hitz egin genuen batzordean eta azalpenak eman zizkigun Berraondo jaunak, ez baldin banago oker, eta jarraituko dugu hitz egiten. Eta oso ondo, hori da zuen lana. Hemen bakoitzari berea. Baina kalitatea ez da bermatzen, oraindik gauza asko daude, baita teknikoki ere, langileen lan-baldintzetan sartu gabe, garraio sanitarioan hobetzeko. Eta jakina zerbitzu horren kudeaketa lehendik zegoela kanporatua. Bai, baina dagoen fragmentazioak zerbitzuaren kalitatean ez du laguntzen. Eta orain daukagu aukera. Eta, esan duzun bezala, prest baldin bazaudete hori guztia bideratzeko, oraintxe hartu ekimena eta sustatu hitzarmen autonomiko bat. Guztiok eskertuko dugu. Baina, mesedez, egin ezazue berandu baino lehen, ezbehar bat gertatu aurretik. Mesedez. Beraz, goazen hausnarketari ekitera, goazen ekimena hartzera eta inplikatzera, garraio sanitarioaren antolaketa ahalik eta eraginkorrena izateko eta guztiok irabazten irteteko. Pertsonak helburu. | eu | https://www.legebiltzarra.eus/ic2/restAPI/pvgune_descargar/default/de18b876-793a-43ac-9dfa-868c23703f63 | parl_eu_4090 |
10 | 73 | 21.03.2014 | OSASUNEKO SAILBURUAK (Darpón Sierra) | Interpelazioa, Rebeka Ubera Aranzeta EH Bildu taldeko legebiltzarkideak Osasuneko sailburuari egina, garraio sanitarioaren esparrua erregularizatu eta duintzeko Osasun Sailak hartu beharreko neurriei buruz | Señora Ubera, barkatu oharrak hartzea; ez nuke ahaztu nahi zuk esandakorik. Ea, bada; lehenik eta behin, lan-erreforma ez da aplikatzen ari –argi eta garbi esan nahi dut, nahiz eta zuk badakizun–; lan-erreforma ez da aplikatzen ari, nahikoa ardura hartu dugulako aplika ez dadin. Argi esan ditzagun gauzak. Hitzarmena erabatekoa da. Premiazko garraio sanitarioan, % 40 murrizten du soldata-kostua, Euskadin dugun kostua aintzat hartuta, eta aski ardura hartu dugu, hori aplika ez dadin. Bigarrenik, egungo zatikatze horrek –arrazoia ematen dizut horretan– ez du ezertan laguntzen egungo kudeaketan; dena dela, barkatu esatea, baina nik ez dut inolako erantzukizunik egungo zatikatze horretan. Areago, zatikatze hori eragozteko oinarriak ipintzen ari gara. Entzun ahal izan duzunez, nire lehenengo interbentzioan Euskadin osasun-zerbitzuaren egoera zein den esplikatu dizuet, eta sufritzen ari garen egoeraren zergatia. Oraingoan, adieraziko dizuet zeintzuk izango diren gure hurrengo pausoak. Horrenbestez, gure hurrengo urratsak zein diren adierazi nahi nizueke. Guztiz sinetsita gaude konpondu egingo dela arazoa, eta bitartekaritzarekin, enpresekin eta langileekin ari gara lanean, hala izan dadin. Ea, bada, lehenbailehen konpontzen den, bai herritarren mesederako, bai langileen mesederako. Ondo baino hobeto dakizu gizarte-elkarrizketa sustatzen ari garela. Gainera, Osasun Sailaren aurreikuspenen arabera, berriro aterako dira lehiaketara lehen kontratuari dagozkion oinarriak, eta uda-hasieran esleituko dira, esleipendunak bitartekaritza-lanetik ateratako baliabideak eta lan-akordioak kudeatu ahal izan ditzan, halakorik badago sektore horretan. Hortik aurrera, oraingo kontratua amaitzen zaienean bigarren kontratua esleitu zaien enpresei, larrialdietako garraio sanitarioaren sare guztia lehiaketa bakarrean bateratzen saiatuko gara, langileen lan-baldintzei eusteko moduko lizitazio-prezioa finkatuta betiere. Bestalde, lehiaketak antolatu izan ditugunean, beti jakin izan dugu zein ziren langileen lan-baldintzak, eta lan-baldintza horiei eusteko moduko prezioak jarri izan ditugu beti gure lehiaketa guztietan, bai orain, bai aurreko legegintzaldian. Horrez gain, beste bi kontu ere argitu nahi ditut. Esaten da kolokan geratzen ari direla sektore horretako lan-baldintzak, baina berriro diot: enpresa pribatuetako langileak dira, eta enpresa horiek ezinbestean bete behar dituzte enpresekin eta lan-agintaritzarekin hitzartutako lan-akordioak eta, bestela, erantzun egin behar dute lan-agintaritzaren aurrean. Hori hala bada, arazo horri konponbidea emateko bide aproposetatik bideratu behar da auzia. Lehen ere esan dizut: enpresa pribatuen eta beren langileen arteko arazo baten aurrean gaude. Gure esku dagoena egiten ari gara, baina guk ere gure mugak ditugu. Bestalde, iruditu zait zure adierazpenetan zalantzan jartzen zenuela osasun-garraioaren zerbitzuaren kalitatea. Erraza da ezer zalantzan jartzea inolako daturik eman gabe. Bada, nik emango dizkizut datuak. Larrialdietako garraio sanitarioaren sarearen hornitzaile berriek, jardunean izan diren azken zortzi hilabete hauetan, 100.000 zerbitzu baino gehiago eman dituzte, eta herritarrek zortzi erreklamazio aurkeztu dituzte zerbitzu horren gainean (zuen eskura jarriko ditut, eskatzen badizkidazue); alegia, erreklamazio bat baino gutxiago 10.000 zerbitzuko. Argi dago, beraz, herritarrak ados daudela osasun-garraioko zerbitzuarekin. Bereiz ditzagun, hortaz, herritarrei ematen zaien zerbitzuaren kalitatea, batetik, eta, bestetik, langileen haserrea lan-baldintzak okertu zaizkiela-eta –egia baita hori–. Pertsonak ditugu helburu; herritarrak ditugu helburu, eta langileak ditugu helburu, baina, egoera batzuetan, korapilatsua izaten da kudeaketa-lana, nornahi dela ere kudeatzailea. Dena den, konponbiderako norabidean gaude. Eskerrik asko. | eu | https://www.legebiltzarra.eus/ic2/restAPI/pvgune_descargar/default/de18b876-793a-43ac-9dfa-868c23703f63 | parl_eu_4091 | |
10 | 73 | 21.03.2014 | RONCAL AZANZA | SV-ES | Interpelazioa, Blanca Roncal Azanza Euskal Sozialistak taldeko legebiltzarkideak Osasuneko sailburuari egina, Osakidetzaren 2011ko EPEa gainditu ez zutenen egoerari buruz | Mila esker, presidente andrea. Buenos días, señorías, señor lehendakari. Mintzaldi honi hasiera emateko, osasun-arloko kontrol parlamentarioko saio honetan, hitz batzuk luzatu nahi dizkizuet, legebiltzarkideok, lehendakari jauna, erabateko aintzatespena adierazteko Euskadiko osasun publikoaren eraikitzaileetako bati. Osakidetza historikoa izan zen haren lehen zuzendaria izan genuen. Ondoren, sistema publiko jaioberriaren lekukoa hartu zuen, Insaluden eskumenak eskuratu ondorik Freire sailburuak finkatutako oinarrietan bermatuta, gure eredu berritzaile, moderno eta unibertsal hau eratzeko; Euskadiko osasun-sistemaren eraikitzaile gailena izan baikenuen Iñaki Azkuna. Horrelaxe eraiki da, arian-arian, Euskadiko herritar guztion proiekturik behinena, ikuspegi politikotik izan ditzakegun desadostasunak desadostasun inork ez baitu zalantzan jartzen gure osasun-sistema; izan ere, hari esker, pertsona guztiek, zeinahi dutela ere ideologia, arraza, sexua, erlijioa edo egoera ekonomikoa, erabat bermatua dute osasun-eskubidea. Hala bada, egungo garai latzetan, jendeak kalera atera beharra daukanean Euskadin babestu eta gotortu dugun sistema hori eskatzeko, ezinbestekoa dugu berariaz aitortzea Iñaki Azkunaren bultzadaz eraikitako eta garatutako proiektu hori. Gaurko aintzatespen honen bidez, orobat, gure esker ona eta estimua adierazi nahi diogu familiari –bai berezkoari, baita familia politikoari ere, lehendakari jauna dugula gaur hemen haren ordezkari–, eta, bide batez, hobetzen jarraitzeko, akatsak zuzentzeko eta eskubideak zabaltzeko gure konpromisoa berretsi; halaxe egingo dugu, Legebiltzar honen oposiziotik orain, ekimenak aurkeztuz eta Jaurlaritzaren jarduna kontrolatuz. Sailburu jauna, gaur hilabete galdera bat luzatu genizun jakin nahirik irizpidea aldatu ote zenuen 2011ko EPEtik ateratako ordezkoen zerrenden gainean. Sailburuak ukatu egin zuen irizpidea aldatu zenik –nahiz eta, izatez, bere mintzaldiaren zatirik handiena legebiltzarkide honen izena belzteko erabili berriro ere, ohi duenez–. Nolanahi ere, aditzera eman zuen ez zela irizpiderik aldatu, nahiz eta erantzunak ez gintuen gu erabat gogobete. Hauxe esan zuen zehazki: "Azken EPEa gainditu duten horiei emango die lehentasuna Osakidetzak". Eta, segidan, hautagaien artean liskarrik sustatu nahi ez omen zuela eta, errenkadan aipatu zituen bereberegi esperientzia izan bai baina EPEa gainditu ez zuten horien merituak eta datuak, nahiz eta ez duten behar halako babes-adierazpenik, sekula ez baitigu guk gutxietsi, ezta hurrik eman ere, EPEa gainditu ez duten pertsona horien merezimenduak eta gaitasunak, mintzaldi hartatik ondorioztatu bide zenez eta egoera horretan den baten batek, itxura batean, ulertu omen zuenez, horren gaineko kexa helarazi baitit modu anonimoan. Haatik, gure taldeak bere-beregi balioesten du lanak ematen duen eskarmentua, baina, administrazio publikoan sartzeko sistemaren arabera EPEak antolatzen dira lantzean-lantzean, eta, haien barruan kanporatze-proba bat egiten da –azterketa bat– aurretiaz proposatutako gai-multzo baten gainean, eta azterketa hori gainditzen dutenei balioesten zaizkie merituak. Gure taldearen iritziz, egiaztatutako prestakuntza eta esperientzia dira lehiaketa-aldiko meritu nagusia, noski, baina, hori gorabehera, ezin dugu ahaztu milaka pertsonak, eskarmentua izan arren, ez zutela azterketa gainditu, zuk zeuk duela hilabete esan zenuen moduan. Horregatik entzun nahi izan ditugu haien argudioak. Lehenik, bilera pribatu batean entzun genituen haien azalpenak, eta Legebiltzarrean gero, Osasun eta Kontsumo Batzordean egindako agerraldian (bide batez esanda, legebiltzarkide honek beronek lagundu zien erregistrora, agerraldi-eskea egin zezaten). Haien argudioak aditu ondoren eta EPEa onartu zutenek duela hamar egun egindako agerraldia ere entzun eta gero, egokia iruditu zaigu sailburuak berriro azaltzea bere iritzia. Izan ere, talde horrek –azterketa gainditu ez zutenek, alegia–, hauxe esan zuen agerraldi hartan, idatziz ere hala berretsita: "Bat gatoz Jon Darpón jaunak zerrenda bakarra izateko hartutako erabakiarekin". Harrituta geratu ginen agiri horren eta azalpen horien aurrean –eta argi gera bedi ez dugula aurrez juzgurik egiten–. Kontua, baina, hauxe da: sailburuak esan zuen hark ez zuela irizpiderik aldatu eta lehentasuna ematen ziela azterketa gainditu zutenei; azterketa gainditu ez zutenek, ordea, beste gauza bat esaten dute. Horregatik, jakin nahi genuke ea zer edo zer esan ote zenien azterketa gainditu ez zutenei, ea akordioren bat eskaini ote zenien edo hizketaldiren bat izan ote zenuen haiekin, haiek horrelako zer edo zer ulertzeko moduan. Azterketa gainditu ez dutenek, zerrenda bakarra egotea eskatzeaz gain, zuk ondo dakizunez, beste hamaika eske dituzte; izan ere, galderak inpugnatu nahi dituzte, areago, baita deialdiaren oinarriak ere… Tira, eske mordoa dute. Alde guztiei entzun ondoren, gauza bera pentsatzen jarraitzen dugu guk; hau da, Osakidetzako Administrazio Kontseiluak 2011ko maiatzean onartutako irizpidea hobeto uztartzen dela funtzio publikora sartzeko irizpideekin (kanporatze-azterketa, lehenik, gai orokorretan oinarrituta eta aurrez adierazitako galderarik gabe, eta, ondoren, esperientzia, prestakuntza eta euskara balioesteko lehiaketa-aldia). Baina batez ere argi dugu ez direla aldatu behar joko-arauak, horrek bermatzen baitu segurtasun juridikoa; beste kontu bat da hurrengo EPEetan irizpideak aldatzen diren edo ez –bide batez esanda, ea hurrengoak ere aurki datozen, Osakidetzako langileen behin-behingotasuna murrizteko eta haien egonkortasuna bermatzeko–. Guk, beraz, ez dugu juzgurik egiten aurrez, baina jakin nahi genuke ea sailburuak akordioren bat erdietsi ote duen azterketa gainditu ez dutenen taldearekin eta horrexegatik esan ote duten haiek agerraldi hartan esandakoa. Besterik ez. Mila esker. La | eu | https://www.legebiltzarra.eus/ic2/restAPI/pvgune_descargar/default/de18b876-793a-43ac-9dfa-868c23703f63 | parl_eu_4092 |
10 | 73 | 21.03.2014 | OSASUNEKO SAILBURUAK (Darpón Sierra) | Interpelazioa, Blanca Roncal Azanza Euskal Sozialistak taldeko legebiltzarkideak Osasuneko sailburuari egina, Osakidetzaren 2011ko EPEa gainditu ez zutenen egoerari buruz | Gracias, señora presidenta. Buenos días de nuevo, señorías. Lehenik eta behin, mila esker Iñaki Azkuna jaunaren omenezko berbengatik; ziur nago horretan bat gatozela guztiok, eta bihotz-bihotzez eskertzen dizkizut berbok. Bigarrenik, luze baino lehen, jakizu Roncal andrea, estimu handitan zaitudala. Ez dut sekula izan zure izena belzteko asmorik, zinez diotsut; areago, zeharo sinetsita nago aurkarien mailak erakusten duela norberarena, eta, nire ustez, legebiltzarkide aparta zara zu. Nuestras intenciones no han cambiado; siguen siendo las mismas: queremos buscar soluciones justas, pero, eso sí, en la mesa sectorial. Ez dugu asmorik aldatu; agerraldi hartan azaldutako asmo berbera dugu: bidezko konponbideak lortu nahi ditugu, arrazoizko konponbideak, zuzenak eta bideragarriak, langile guztiei begira, 2011n oposizioak egin zituztenek bezalaxe asmo bakarra baitute denek: lanpostu bat lortzeko eskubidea baliatzea, hain zuzen, eta ez dago, gure ustez, hori baino asmo duinagorik. Konponbide horiek mahai sektorialaren esparruan jorratu behar dira –halaxe babestu izan dugu beti–, ahalik eta adostasun handiena lortzeko, bai gizarte-mailan, bai sindikatuen artean, Administrazio Publikoaren barruko aldi baterako kontratazioa baitugu eztabaida-gai. Sekula ez dugu pentsatu gure kabuz aldatzea aldi baterako kontratazioa egiteko egungo sistema. Proposamen bat aurkeztu genuen mahai sektorialean, zuk ondo dakizunez. Horixe egin genuen, ez besterik. Cualquier cambio, si lo hubiere, debería contar con el respaldo de los sindicatos, y no tomaremos ninguna decisión que pueda provocar una confrontación entre colectivos sociales. Prozedura berrikustea erabakiko balitz, sindikatuen babesa izan beharko luke aldez aurretik, osasun-mahai sektorialaren barruan. Bestela, ez da aldaketarik egingo. Izan ere, berriro diot: negoziazio kolektiboaren bidez jorratu behar da kontratazioaren auzia, sindikatuen ordezkariak ere negoziazio horretan direla. Beti izan da horrela, eta seguru nago 2011ko Administrazio Kontseiluaren akordioan sindikatu bakar baten babesa lortu ez bazen ere, horretan saiatu zirela. Badakit baietz. Era berean, ez dugu inolako neurririk bultzatuko, baldin eta neurriok liskarrak piztu edo susta baditzakete lan egonkorrik gabeko pertsonen artean. Eta hori ere ez da kontu berria, ez. Ez dugu sekula horrela jokatu; ez da hori gure jarduteko era; areago, horixe izango litzateke, gure ustez, egoera honetan okerrena, eta ez dugu, beraz, halakorik egingo orain. Gure begirune osoa dute Osakidetzan lan egin nahi eta lanposturik lortu ez dutenek. Gure begirune osoa dute lanpostua lortu dutenek, azterketa gainditu dutenek eta azterketa gainditu ez dutenek. Erabat sinetsita gaude aldi baterako kontratazioa kudeatzeko orduan –areago gaur egun, lan-eskasia dagoela eta enplegu publikoaz ari garela– talde guztiak aintzat hartu beharko liratekeela –hori ere betidanik defendatu izan dut nik– eta bidezko oreka bilatu jakintzaren eta esperientziaren artean. Era berean, beste inoiz ere azaldu dudan moduan –eta zuk ere badakizu–, ohiz kanpokoa iruditzen zaigu eta nekez justifikatzeko modukoa 2011ko EPEra aurkeztutako hamar pertsonatik seik ez gainditzea azterketa. Eta pertsona horiek bigarren zerrenda hori osatzen dute gaur egun indarrean diren joko-arauen arabera, eta aukerak urri izango dituzte lanpostu bat lortzeko Euskadiko osasun-sisteman. Nire ustez, ez ziren egokiak izan 2011ko EPEko emaitzak; bistan da pertsona guztiek ezin dutela lanpostua lortu, baina aurkeztu ziren pertsona guztien % 60k baino gehiagok –kategoria guztiak aintzat hartuta–, arauzko prestakuntza eta esperientzia edukita, ezin gainditzerik izatea Administrazioak jarritako ezagutza-azterketa bat, zer esango dizut nik, bada! Ez dut ikusten oso zuzen. Eta seguruenik ez da aurreko sailburuaren erantzukizuna; epai-mahai bakoitzaren erantzukizuna izango da, baina, hala ere, EPEa antolatu duen horren ardurakoa izango da beti. Izan ere, adibide bat ipintzearren, aurkeztu ziren 11.711 erizainetatik erdiak baino gehiagok ez zuen gainditu azterketa. Erizain horiek erizaintza-diplomaturako ikasgai guzti-guztiak gainditu zituzten unibertsitatean, eta, urteetan esperientzia metatzen aritu ondoren, Administrazioak, jakintza teorikoen azterketa batean oinarrituta, ez die lanposturik eman, baina ez da hori kontua, hori ulertzeko modukoa izan daitekeeta, kontua da suspenditu egin diegula; alegia, hamar puntutik bost baino gutxiago eman diegula. Horrenbestez, nire ustez –eta nago bat zatozela nirekin–, arazoren bat gertatuko zen hor. Zer egingo dudan galdetzen didazu behin eta berriz. Bada, aurretiaz esan dudana esango dizut ostera ere: Osasun Sailak ez du aldatu eta ez du aldatuko 2011ko maiatzean Osakidetzako Administrazio Kontseiluak onartutako akordioa; indarrean da, beraz, aurreko Jaurlaritzak aldi baterako kontrataziorako onartu zuen irizpide hori; bide batez esanda, dena den, horren aurretik erabiltzen zen irizpideak ere, 1998tik indarrean eta aurreko Jaurlaritzak aldatua, ez zuen inolako eragozpenik. Hauxe duzu, beraz, nire gomendioa: kontuan hartuta nolako arazoa sortzen ari den –eta uste dut kontuan duzula–, ez gaitezen saia alde guztiekin ondo geratzen, gaitza izango baita, eta saia gaitezen elkarrekin bat egiten eta konponbide bat –guztiontzat ahalik eta onena– topatzen. Es hora de buscar soluciones y actuar con responsabilidad. Gutxienez, saia gaitezen erantzukizunez jokatzen, lanik gabe dauden pertsonen arteko liskarrak pizteko tentaldiak baztertuta eta buruan izanda uneoro azterketa gainditzen dutenak eta gainditzen ez dutenak pertsonak direla guztiak ere, langileak direla, beren bizitzaren zati bat prestatze-lanetan eman dutela, ahalegin handia eginez, lanpostu bat lortu ahal izateko, guztiok nahi genukeen hori. Nondik norako horietan jardun behar dugu batzuek eta besteek. Halaxe uste dut benetan, eta espero dut Jaurlaritzak zein Legebiltzar honetako talde politikoek nondik norako horietan bat egin ahal izatea. Bide horretan lagun izango gaituzue, bai Osasun Saila, baita Osakidetza ere; bihar baino hobeto gaur betiere. Muchas gracias. La | eu | https://www.legebiltzarra.eus/ic2/restAPI/pvgune_descargar/default/de18b876-793a-43ac-9dfa-868c23703f63 | parl_eu_4093 | |
10 | 73 | 21.03.2014 | RONCAL AZANZA | SV-ES | Interpelazioa, Blanca Roncal Azanza Euskal Sozialistak taldeko legebiltzarkideak Osasuneko sailburuari egina, Osakidetzaren 2011ko EPEa gainditu ez zutenen egoerari buruz | Sailburu jauna, lehenik eta behin, eskerrik asko zure hitzengatik; uste dut zure hitzek ateak zabaldu dizkiotela gure arteko adiskidetasunari. Bigarrenik, bat nator, noski, zuk esandako gauza askorekin, baina ez beste zenbatekin. Hara, nire ustez, administrazio batek EPE bat antolatzen duenean, ez du prestatu behar hamarretik bederatzik gainditzeko moduko azterketarik, ez delako hori helburua; azterketa horien helburua ez da pertsona horiek azterketa gainditzea haien prestakuntza aitortzeko; horretarako, aski dute unibertsitateak ikasketa-titulua ematea, eta, horrekin, Administraziora sartzeko prest jada. Administrazioak hautespen bat egiten du, azterketa baten bidez hautatzeko ezagutza handiagoa erakutsi duten hautagaiak. Eta, zuk ondo dakizunez, administrazio batzuetan, oposizioaldiak zenbait fase ditu, kanporatzaileak guztiak, eta amaierara iristen ez dena kanpoan geratzen da, bai lanpostua lortzeko, jakina, bai, halaber, kontratazio-zerrendan sartzeko ere. Orduan, zein da arazoa kasu honetan? Bada, egun, zuk zeuk esan duzunez, lan-eskasia handia dagoela; hala, kontratatzeko lana urri denean, beti piztuko da, ezinbestean, liskarra. Horrenbestez, halako egoeretan, Administrazioak, nire ustez, argi utzi behar ditu kontuak; argi adierazi behar du zein diren irizpideak, bai lanpostu finkoa lortzeko, bai ordezkoen zerrendak eratzeko. Beste batzuk eratu daitezkeela? Badakigu hori, baina, kontuan hartu behar da arau batzuk onartu zirela, jendeak arau horiek barneratu zituela eta haien arabera prestatu zituela azterketak, jakinda lanpostu bat lortzeko edo ordezkapenak egiteko azterketak prestatzen ari zela; horrenbestez, orain, ezin dira aldatu arauak, segurtasun juridikoaren printzipioagatik, hain zuzen; herritarrek ez lukete ulertuko. Herritarrek argi izan behar dute zein diren beren eskubideak eta zer harreman duten Administrazioarekin. Horrexegatik diogu behin eta berriz ezin direla aldatu irizpideak. Hurrengo EPEa egiten denean, hurrengo EPEa egiteko modua dagoenean, orduan irizpideak aldatzeko aukera egongo da, noski; izan ere, oposiziogileek aurretiaz baldin badakite zer irizpide erabiliko diren azterketa egiteko eta ordezkoen zerrendak eratzeko, orduan ez dago inolako arazorik. Izan ere, ez dituzte haiek jartzen irizpideak, eta aldatu ere ezin dituzte haiek aldatu; baina zer irizpide erabiliko diren jakin nahi dute, irizpide horiek errespetatu ahal izateko gero. Esan bezala, ez dago guztiontzako lanik, eta hori da arazoa. Administrazioak ezin du sortu guztiontzako behar beste lanpostu, baina ahalegina egin dezake –eta ahalegina egin behar du– ahalik eta lan gehien emateko herritarrei une honetan, lan hori aldi baterako bada ere. Besterik ez. Mila esker. | eu | https://www.legebiltzarra.eus/ic2/restAPI/pvgune_descargar/default/de18b876-793a-43ac-9dfa-868c23703f63 | parl_eu_4094 |
10 | 73 | 21.03.2014 | OSASUNEKO SAILBURUAK (Darpón Sierra) | Interpelazioa, Blanca Roncal Azanza Euskal Sozialistak taldeko legebiltzarkideak Osasuneko sailburuari egina, Osakidetzaren 2011ko EPEa gainditu ez zutenen egoerari buruz | Roncal andrea, interpelazio honen helburua ez da EPEa aztertzea; horrenbestez, ez ditut errepikatuko orain arte esandakoak. Hauxe baino ez dizut argitu nahi: lan publikoaren eskaintza egiten denean, lanpostu baino hautagai gehiago izaten dira eskuarki, eta, Osakidetzan, horrela izaten da beti. Alabaina, gauza bat da pertsona horiek guztiek ez lortzea lanpostua, eta beste bat gehiengoari azterketa suspenditzea eta oso nota baxuak ipintzea. Alde txiki bat dago bi horien artean. Izan ere, batzuetan, gauzak nola egiten diren ere kontuan hartzekoa izaten da. Eta hau ere aitortuko dizut, Administrazioan egondakoa bainaiz eta EPE ugari egin baititugu: ez dut uste gertatutakoa aurreko sailburuaren erantzukizuna denik; epaimahai askoren erantzukizuna izango da seguruenik. Baina egia da sail honen ardura dela berariaz zaintzea epaimahaietan azterketak bateratsu jorratzen direla, prestakuntza onena duen horrek eta gehien merezi duen horrek lor dezan lanpostua eta, gutxienez, ez dezagun areago zauritu lanpostua lortu ez dutenen gogo eta kemena eta ez diezaiegun oztopa aldi baterako lana lortzeko dauzkaten aukerak. Ez dut errepikatuko arestian esandakorik. Esana dut jada: ez dugu aldatuko aurreko Administrazio Kontseiluaren akordioa, non eta ez den akordiorik lortzen mahai sektorialean. Baina, era berean, gogora ekarri nahi dut, zure baimenarekin, Administrazio Kontseiluak 2011n hartutako akordio horrek (eta esana dut jada ez dugula aldatuko) aurreko akordioak aldatu zituela, bidezko eran betiere. Ea ulertzen didazun, bada: ez dugu aldatuko akordioa, gure iritziz negoziazio kolektiboaren bidez aldatu behar litzatekeelako; baina onartuko didazue, halaber, administrazio-kontseilu baten akordioa aldatzeko, administrazio-kontseiluaren beste akordio bat behar dela. Ez du aparteko arazorik kontu horrek. Ez zegoen EPEaren oinarrietan; aurrekoan ere esan genuen. Eta beste hau ere berretsi nahi dizut: Estatu osoan, gure administrazioa da legegintzaldi bakoitzeko EPE bat antolatu duen osasun-sistema bakarra, bai Osasun Saila zuen gobernupean izan zenean bai, halaber, gure gobernupean izan denean ere, eta harro egoteko modukoa da hori; bai, bada. Hori horrela da. Baina egia da kategoria gehien-gehienetan hiru hautagai baino gehiago izan direla lanpostu bakoitzeko. Eta hori ez da kontu berria. Beti izan da horrela. Horrenbestez, egia da enplegua urri dela gaur egun eta, beraz, askoz kontu handiagoz jokatu behar dugula; alabaina, ez dezagun esan krisiaren ondorioz eta enplegu-urritasun horren ondorioz aurkeztu zirenik hainbeste pertsona EPE horretara, beti gertatu izan delako hori, baita Euskadin enplegua gorenean izan dugunean ere. Osasun-sisteman, Administrazio Publikoa beti izan gara oso erakargarria; gainera, lanbide-kategoria askotan, ia Osakidetzan bakarrik lan egin dezakete, gure osasun-sistemaren egituraketa dela eta. Nolanahi ere, ez diot berriro helduko jada esandakoari, baina jakizu eskua luzatzen dizudala elkarlanerako. Konponbideak bilatzea da, gure iritziz, garrantzitsuena, eta uste dut garaiz gaudela. Bidezko konponbideak bilatzea, konponbide arrazoizkoak, zuzenak eta bideragarriak; aukeran, ahalik eta adostasun handienaz, bai eremu politikoan, bai sozialean –zerrendako jendeari begira– baita sindikalean ere, dagokion esparruan betiere –hots, osasuneko mahai sektorialean, gure ustez– eta, nolanahi ere, mesede baino kalte handiagoa eragin gabe (kaltea egon badagoelako jada, baina ezin gara horrekin itsutu) eta gogoan izanda uneoro aldi baterako kontratazioa kudeatzen dugunean pertsonak kudeatzen ari garela eta, horrenbestez, orekaz eta neurriz jokatu behar dela. Hauek dira, gure ustez, giltzarriak: erantzukizuna, zuzentasuna eta, ahal dela, adostasuna. Nada más. Muchas gracias. La | eu | https://www.legebiltzarra.eus/ic2/restAPI/pvgune_descargar/default/de18b876-793a-43ac-9dfa-868c23703f63 | parl_eu_4095 | |
10 | 73 | 21.03.2014 | SARASUA DÍAZ | SV-ES | Galdera, Txaro Sarasua Díaz Euskal Sozialistak taldeko legebiltzarkideak Osasuneko sailburuari egina, bankuen gehiegizko klausulei buruzko legebiltzaragindua betetzearen gainean | Darpón jauna, Eusko Legebiltzarraren Osoko Bilkurak, 2013ko azaroaren 14an egindako saioan, errefusatu egin zuen abusuzko jarduera ekonomiko eta finantzario oro, eta erakunde finantzarioei eskatu zien ofizioz ken zitzatela beren hipoteka-kontratuetatik gehiegizko klausulak, bereziki zoru-klausulak deiturikoak, eta ez zitzatela aurrerantzean gehiagotan erabili kontsumitzaile eta erabiltzaileekin hitzartutako hipoteka-maileguko kontratuetan. Era berean, Eusko Jaurlaritzari eskatu zion jar zitzala entitate finantzarioen gehiegizko klausulak salatzen dituzten pertsonen eskueran Kontsumobidek dituen baliabide guztiak eta lege-babesa, eta berehala landu eta gauzatu zezala Autonomia Erkidegoan diharduten kreditu-erakundeak ikuskatzeko plan integral bat, gehiegizko klausulen erabilera hauteman eta zigortzeko, eta Ganbera honetara bidal zitzala plan horren emaitzak hiru hilabeteko epean. Epea agortu dela, jakin nahi genuke ea Osasun eta Kontsumo Sailak eratu ote duen Euskal Autonomia Erkidegoan diharduten kreditu-erakundeak ikuskatzeko eta gehiegizko klausulen erabilera hauteman eta zigortzeko plan integral hori. | eu | https://www.legebiltzarra.eus/ic2/restAPI/pvgune_descargar/default/de18b876-793a-43ac-9dfa-868c23703f63 | parl_eu_4096 |
10 | 73 | 21.03.2014 | OSASUNEKO SAILBURUAK (Darpón Sierra) | Galdera, Txaro Sarasua Díaz Euskal Sozialistak taldeko legebiltzarkideak Osasuneko sailburuari egina, bankuen gehiegizko klausulei buruzko legebiltzaragindua betetzearen gainean | Zehaztapen txiki bat: ez dakit zertan ariko diren Osasun eta Kontsumo Sailean, baina oraintxe azalduko dizut nondik nora dihardugun Osasun Sailean (eta haren barruan da Kontsumo Institutua, baina sailaren izena Osasun Saila da). Eskerrik asko, presidente anderea. Legabiltzarkideok, egun on berriro. Sarasua andrea, halaxe da: joan den azaroaren 14an, erdibideko zuzenketa bat onartu zuen Legebiltzarrak, plan integral bat eratu zedin Euskal Autonomia Erkidegoan diharduten kreditu-erakundeak ikuskatzeko eta gehiegizko klausulen erabilera hauteman eta zigortzeko. Ordutik hona, eginkizun horretan dihardu Kontsumobidek; alabaina, oraindik ez du amaitu ikuskapen-plan integrala. Igarotako denbora igarota, nahiz eta Kontsumobide horretan lanean ari den, oraindik ez du amaitu ikuskatzeko plan integrala. Legebiltzar honek premiazkotzat jo zuen eginkizun hori, bai, baina, ulertuko duzuenez, astia behar da kanpainen egutegian aurreikusi gabeko plan integral bat eratzeko. Hala ere, ahalik eta premia handienaz ari dira lanean, plana ahalik eta azkarren eratzeko, betiere institutuaren beraren inguruabarrak eta lan-zama aintzat hartuta. Horrenbestez, horretan dihardu Kontsumobidek une honetan, baina oraindik ez du amaitu abian duen lan hori. Eskerrik asko. | eu | https://www.legebiltzarra.eus/ic2/restAPI/pvgune_descargar/default/de18b876-793a-43ac-9dfa-868c23703f63 | parl_eu_4097 | |
10 | 73 | 21.03.2014 | SARASUA DÍAZ | SV-ES | Galdera, Txaro Sarasua Díaz Euskal Sozialistak taldeko legebiltzarkideak Osasuneko sailburuari egina, bankuen gehiegizko klausulei buruzko legebiltzaragindua betetzearen gainean | Sailburu jauna, duela pare bat egun Jaurlaritzak txosten bat aurkeztu zuen Erakunde eta Herrizaingo Batzordean, 2013an Legebiltzarrean onartutako ekimenen betearazpen-mailaren berri emateko, eta, bankuen gehiegizko klausulei buruzko legez besteko proposamenari zegokionez, aditzera ematen zuen urtarrilaren 9tik abian zela finantza-erakundeak ikuskatzeko kanpaina baina amaitu gabe zegoela eta, kanpaina amaitutakoan, emaitzen berri emango zela jendaurrean. Euskal Sozialisten taldeak gaurko bilkura honetan mamitzen ari garen ahozko galdera hau erregis- tratu eta zenbait egunetara aurkeztu da txosten hori Legebiltzarrean, baina ez dio inondik inora erantzuten Legebiltzarraren aginduari, kanpaina soil bat baino askoz gehiago eskatzen baitzuen agindu horretan: gehiegizko klausulen erabilera hautematea eta zigortzea, hain zuzen. Demokraziaren aldeko Epaileek, zuzenbide pribatuari buruz egin berri dituzten jardunaldietan onartutako ondorioen barruan, autonomia-erkidegoetako gobernuei eskatzen zieten finantza-erakundeen jarduna kontrola zezaten badaezpadako ikuskapenak eginez eta zigorrak ezar ziezazkieten gehiegizko klausulak behin eta berriz erabiltzen zituztenei. Egoera horretan, ezinbestekoa da Osasun Sailak (eta Kontsumokoak –nik erantsia–) aitzindari jardutea gehiegizko klausulak hautemateko eta zigortzeko ekimen horretan. Kontsumobidek eskumena du arlo horretan, eta zehatzeko ahalmena du; izan ere, kontsumitzaileen eta erabiltzaileen eskubideak ahalik eta ondoen defendatzea da bere betebeharra, bere sortzelegean adierazten denez. Mailegu-kontratuetan, Kontsumitzaileen eta Erabiltzaileen Legea bete behar da, eta, hartan zehazten da zer zehapen jarriko diren –150.000 eurorainokoak– legea urratuz gero. Horrenbestez, baliteke bankuek ez kasu egitea bezero batek jarritako erreklamazio bati, bezeroak zoru-klausulak kentzea eskatuz gero; baina nekezagoa suertatuko zaie ez aintzat hartzea Kontsumobideren bitartez jarritako diru-zehapenak. Gainera, bide horretatik joz gero, are babes handiagoa ematen diegu egoera horretan diren pertsonei; izan ere, bankuak zehapen horien kontrako erreklamazioa jartzen badu, Kontsumobideren ebazpenaren kontra jo beharko du eta ez pertsona horien kontra. Kontsumobidek jardungo du auzitan haien ordez. Horri buruz ari garela, ez dugu ahaztu behar, sailburu jauna, Gasteizko Administrazioarekiko Auzien 1. zenbakiko Epaitegiak berretsi egin zuela bere epaian Kontsumobide-Kontsumoko Euskal Institutuak Nafarroako Rural Kutxari jarritako zehapena hipotekamailegu batean gehiegizko klausulak sartzeagatik. Horrenbestez, banku-erakundeek aintzakotzat hartzen ez badituzte zoru-klausulak erabiltzeagatik egiten zaizkien erreklamazioak, berehalakoan esku hartu behar du Kontsumobidek. Kontsumobideren betebeharra da ikuskapena egitea eta zehapena ipintzea hipoteka-kontratuetan gehiegizko klausulak dituzten erakundeei, eta Kontsumobideren betebeharra da, halaber, babesa ematea finantza-erakundeen gehiegizko klausulen eraginpean diren kontsumitzaileei eta erabiltzaileei. | eu | https://www.legebiltzarra.eus/ic2/restAPI/pvgune_descargar/default/de18b876-793a-43ac-9dfa-868c23703f63 | parl_eu_4098 |
10 | 73 | 21.03.2014 | OSASUNEKO SAILBURUAK (Darpón Sierra) | Galdera, Txaro Sarasua Díaz Euskal Sozialistak taldeko legebiltzarkideak Osasuneko sailburuari egina, bankuen gehiegizko klausulei buruzko legebiltzaragindua betetzearen gainean | Señora Sarasua, ez iezadazu aldatu sailaren izena; ez duzu horretarako aginterik. Jaurlaritzak, sailak antolatu zituenean, hark egoki iritzitako izen ofizialak ipini zizkien. Berehala azalduko dizut nondik nora dihardugun Kontsumobiden, zuk eskatutako horren gainean. Kontsumobideko Erreklamazioetarako, Bitartekaritzarako eta Arbitrajerako Unitateak eta Merkatuaren Ikuskaritza eta Kontrolerako Unitateak elkarrekin lanean jardun zuten joan den abenduan, Eusko Legebiltzarrak eskatutako ikuskaritza-plana nola jorratu aztertzeko, eta lanerako plan bat eta kronograma bat finkatu zituzten hartara. Urtarrilaren 14n, berriz, informazioa eskatu zitzaien finantza-erakunde guztiei, datu horien arabera bere-beregi jakiteko erakunde bakoitza zer egoeratan den eta zer jarrera duen. Erakundeek emandako agiriak aztertu ostean eta kontuan izanda erakunde horietako batzuek ez zutela erantzunik eman edo erantzun osagabeak eman zituztela, bigarrengoz eskatu zitzaien informazioa, joan den otsailaren 24an. Eta martxoaren 7an ere berriro eskatu behar izan zaie informazio osagarria finantza-erakunde guztiei. Aste honen hasieratik, aldebiko bilerak egiten ari gara finantza-erakundeekin, lortutako informazioa egiaztatzeko eta zuzenean jakiteko zer jokabide duten zoru-klausulen gainean eperako hipoteka-maileguetan. Martxo-amaieran (datorren astean) kanpaina bat abian jartzeko asmoa dugu, eta, haren barruan, Kontsumobidek zuzen-zuzeneko ikuskapena egingo du gure autonomia-erkidegoan diharduten finantza-erakunde guztietan. Jasotako informazioetan eta datuetan oinarrituta, txostena eratuko da, eta Legebiltzar honetan aurkeztuko dugu, eskatu zen moduan; hala, argibide horietan guztietan oinarrituta, kontsumitzaile eta erabiltzaileentzako informazio- eta prebentzio-ekintzak eta gomendioak prestatu eta jorratuko ditugu, Kontsumobiden ohi dugunez. Eta, beharrezkotzat jotzen bada, zehapen-espedienteak ere abiaraziko dira. Ikus dezakezunez, Sarasua anderea, Legebiltzarrak agindutakoa betetzeko bidean dago Kontsumobide. Amaitu ahala bidaliko dizugu, balora dezazun, eta balorazioak eragiten dizkizun zalantza guztiei erantzungo diegu. Besterik ez. Eskerrik asko. | eu | https://www.legebiltzarra.eus/ic2/restAPI/pvgune_descargar/default/de18b876-793a-43ac-9dfa-868c23703f63 | parl_eu_4099 | |
10 | 73 | 21.03.2014 | BARRIO BAROJA | PV-ETP | Interpelazioa, Carmelo Barrio Baroja Euskal Talde Popularreko legebiltzarkideak Herri Administrazio eta Justi- ziako sailburuari egina, bitartekaritza-prozedura ezartzeari buruz | Eskerrik asko, presidente andrea. Labur-zurrean, nik ere berba batzuk, bihotz-bihotzez, Iñaki Azkunaren gomutan. Harekin jarduteko zoriona izan nuen zortzi urtez (hura Osasun sailburu orduan, eta ni, berriz, Legebiltzarreko Osasun Batzordeko kide, ordurako jada), eta, ezbairik gabe, asko ikasi genuen haren ekite-kemenetik. Agiri garrantzitsuak onetsi genituen garai hartan; hor dugu, besteak beste, Osasuna Zainduz plana, Euskadiko osasuna modernizatzeko oinarria, zeinaren negoziazioetan nire taldeak –eta nik neuk, bereziki– harreman bizia izan baikenuen Azkuna jaunarekin… Eta uste dut akordio horien bidez berebiziko aurrerapausoak egin genituela guztion artean, Euskadiko osasunari begira. Bihotz-bihotzeko gomuta, beraz, eta doluminak Azkuna jaunaren familiari. Presidente andrea, legebiltzarkideok, sailburuok, bitartekaritza-prozedura egokiro ari da garatzen Justizia Administrazioko erakundeen ikuspegitik; baikorrak gara alderdi horretatik; alabaina, ibilbide luzea dugu prozedura horiek guztiz errotzeko, batik bat baliabide horiek herritarren artean ezagutzera emateko orduan. Une egokia da hau kemenez lan egiteko baliabide horren alde, orainari begira, baina, batik bat, etorkizunari begira; izugarri lagungarria izango baitugu pertsonen arteko arazoak bideratzeko, eta ez pertsonen artekoak bakarrik, bai, halaber, erakundeei dagozkienak edo erakunde-antolakuntzari dagozkionak ere. Europar Batasunean, azken hamarkadetan, bultzada handia eman zaie auziak ebazteko bestelako baliabide-moduei, eta horietako bat da bitartekaritzaprozedura. Hala, 2008ko maiatzaren 21ean, jada, Europako Legebiltzarrak eta Europako Kontseiluak direktiba bat onetsi zuten, gai zibilen eta merkataritzagaien inguruko bitartekaritzaren gainean. Direktiba hartan, xedea bera da bereziki nabarmengarria, auziak ebazteko bestelako bideak jorratzea eta auziak modu adiskidetsuan konpontzeko aukerak sustatzea baitu helburu, eta, horretarako, bitartekaritza bultzatzea proposatzen du, bitartekaritzaren eta prozesu judizialaren arteko harreman orekatsua bermatuta betiere. Espainiako Gobernuak, bestalde, auzi zibil eta merkataritzakoetako bitartekaritzari buruzko 5/2012 Errege Lege Dekretua onartu zuen 2012ko martxoaren 5ean. Arau horren bidez, batetik, Espainiako ordenamendu juridikora ekarri zen, betebeharrak beteta, gai zibilen eta merkataritza-gaien inguruko bitartekaritzako alderdi batzuei buruzko direktiba hori; baina, gainera, hari esker, auzi pribatuak ebazteko bitartekaritzari buruzko araubide orokor bat ezarri zen lehenengo aldiz gure herrialdean. Bitartekaritzaren aldeko interpelazio honen bidez, beraz, bultzada eman nahi diegu tolerantziaren kulturari, elkarrizketaren kulturari, hurbilpenaren kulturari eta adostasunen kulturari, zeharo jabetuta zeinen baliagarria den bitartekaritza pertsonen arteko auziak kudeatzeko. Herritarrengan zenbait balio errotzeko bidea ematen digu bitartekaritzak, berariaz sustatzen baititu elkarrizketa, bizikidetza eta pertsonen arteko eta erakundeen arteko harremanak; gainera, ez da bazterrean uztekoa, inondik ere, nolako lasaitua hartzen duten auzitan diren aldeek auzia epaiketara iritsi gabe konpontzen dutenean. Prozedura-mota horrek, gainera, prozesu judizialek baino askoz laburrago jo ohi du, eta nabarmen merkeagoa izaten da; baina, hala ere, gaur-gaurkoz herritarrek ez dakite zertan datzan bestelako prozedura-mota hori; areago, abokatutzaren zenbait sektorek prozedura horien aurkako jarrera adierazi izan dute, auzi-kudeaketan merkatua galduko ote zuten beldur, nahiz eta abokatuek aski ziurtatua duten lan-jarduna formula horien gaineko aholkularitza-lanetan, eta halaxe adierazi dute batzuek. Hala, esaterako, nondik norako horien guztien gainean jardun izan du oraintsu zigor-legeetako adituren batek, arrazoi guztiz, noski. Prozedura horrek, beraz, argi du xedea: justizia humanizatzea eta modernizatzea, Euskadin ere bai. Justiziaren kalitatea bermatzeko, bestelako bidemota batzuk indartu behar dira desegokitzat jotako auzigaiak bideratzeko, ez daitezen auzitegietara iritsi auzitegietara sekula iritsi behar ez luketen auzi horiek –dela auzien ezaugarriengatik ez direlako auzitegian jorratzeko egokiak, dela izapidetze judizialaren ohiko bideez bestelako bideak behar dituztelako–. Bitartekaritza erabiltzeko kontzientzia sustatu behar da gizartean; izan ere, lagungarria gertatuko da sistema judiziala hobetzeko; gainera, auzien ebazpena, askotan, gogobetegarriagoa izaten da, sistema hori erabiltzen denean. Zenbait autonomia-erkidego –Katalunia eta Kantabria, esaterako– aitzindari ditugu jada sistema horretan, prozedura horren alde egin baitute irmo. Horren erakusgarri dugu garatu duten legedia, hala nola Zuzenbide Pribatuaren arloko Bitartekaritza Legea, familiaren arloaz gain pertsonen arteko beste hainbat auzi ere jorra daitezen bitartekaritza-lanaren bidez; hor ditugu, halaber, zenbait lekutan bultzatu diren zabalkunde-kanpainak, erakundeen bermearekin abian jarri diren proiektu pilotuak eta gatazka-gaien edo -arloen kategorien arabera sistema hori erabiltzeko ezarri den betebeharra. Nolanahi ere, bitartekaritzak, aurrera egiteko, ezinbestekoa du herritarren artean zabaltzea eta baliabide hori haien esku jartzea, eta, gure ustez, horretantxe ahalegindu behar duzue, bai zuk –zure erantzukizunen artean dagoen heinean–, bai Jaurlaritza osoak ere; hau da, baliabide horri buruzko informazioa emateko eta baliabide hori sustatzeko ahalegina egin behar duzue; eskakizun normala, gure ustez, eta eskatu beharrekoa; gainera, uste dugu dagoeneko proiektatuta ere badagoela nola edo hala. Batetik, zeharka eman behar da baliabide horren berri, ohiko bideak erabilita: web-orriak, komunikabideak, irratia, prentsa… baina baita zuzen-zuzenean ere, sare bat finkatuta bitartekaritzaren arloan erakundeek kudeatutako informazio-zerbitzuen gainean (bitartekaritza-zentroekin lankidetzan diharduten udalak, fundazioak, tokian tokiko erakundeak, eta abar). Alegia, baliabide horren berri eman behar da luze-zabal, eta, horretarako, lankidetzan jardun udaleko gizarte-zerbitzuekin, bake-epaitegiekin, Arartekoarekin, udaltzaingorekin, Ertzaintzarekin… Garrantzitsuena, dena den, jendeak bitartekaritzaren berri izatea da eta pertsonen arteko auziak konpontzeko bestelako kultura horretan murgiltzea. Herritarrak bitartekaritzaz baliatzen hasi ahala, arian-arian, gero eta prozesu gehiago amaituko dira ondo, batik bat pertsona kaltetu batzuen kasuan. Horrenbestez, Eusko Jaurlaritzak sendo lan egin behar du bitartekaritzaren baliabideaz ohartarazteko eta haren berri zabaltzeko zereginetan. Ezinbestekoa da bitartekaritzaren berri ematea Euskadiko herritarren artean, berariaz nabarmenduta auziak kudeatzeko orduan dituen onurak eta alderdi teknikoak. Horretarako, komunikazio-estrategia orokorrak diseinatu behar dira, eta abiatutako lana garatzen jarraitu, dagoeneko egin baitira zenbait urrats. Badakigu zein den egungo egoera. Izan ere, batetik, erantzun egin zaizkie Jaurlaritzak arlo honetan dituen egitasmoei buruzko galderei –gainera, oraintxe dira egitasmo horiek abian jartzekoak, 2014ko bigarren hiruhilekoan, hain zuzen, erantzun parlamentarioren batean irakurri dudanez–. Ildo beretik, joan den urtearen amaieran ere irakurri genuenez, Eusko Jaurlaritzak, Euskadin bitartekaritzaren gaia jorratzeko hitzordu garrantzitsu batean, aditzera eman zuen betebetean helduko ziola egungo bitartekaritza-baliabideak eta zerbitzuak finkatzeko lanari. Hala, kontroleko bilkura honetan, interpelazio honen bitartez, formula parlamentario honetan, xeheago ezagutu gura genuke zein den egoera eta zer irizpideren arabera jokatu asmo duen Eusko Jaurlaritzak, apurka-apurka finkatzen joan daitezen auziak ebazteko bestelako baliabide-mota horiek –bitartekaritza-sistema, horitako bat–. Ikuspegi eraikitzailez egindako galdera da, eta, seguruenik, mozio batean hezurmamituko da hurrengo bilkuraren batean, Legebiltzarraren akordio baten bidez –ahala espero dugu–; horretan saiatuko gara, bederen, gure taldean, bultzada hori eman nahi baitiogu bitartekaritzaren baliabideari eta ikusbidea eman, batik bat Eusko Jaurlaritzaren bitartekoak erabilita baina baita Eusko Legebiltzarrarenak ere, bitartekaritza-sistema sistema egokia baita pertsonak elkarri hurbiltzeko eta, arestian ere esan dugun moduan –nahiz eta oso ikuspegi orokorra izan edo oso ikuspegi utopikoa, baina horrela da, nolanahi ere–, bultzada emateko tolerantziaren kultura horri, elkarrizketaren kultura horri eta akordioaren kultura horri. Mila esker, presidente andrea. La | eu | https://www.legebiltzarra.eus/ic2/restAPI/pvgune_descargar/default/de18b876-793a-43ac-9dfa-868c23703f63 | parl_eu_4100 |
Subsets and Splits
No community queries yet
The top public SQL queries from the community will appear here once available.